
Ministrstvo za okolje, podnebje in energijo izdaja na podlagi 115. člena Zakona o varstvu okolja (Uradni list RS, št. 44/22, 18/23 – ZDU-1O in 78/23 – ZUNPEOVE) v upravni zadevi izdaje okoljevarstvenega dovoljenja za obratovanje naprave, ki povzroča industrijske emisije, na zahtevo stranke TPV AVTOMOTIVE d.o.o., Brezina 101, 8250 Brežice, ki jo zastopa direktor Ivan Erenda, njega pa po pooblastilu AD-SVETOVANJE, ANES DURGUTOVIĆ, s. p., Levstikova ulica 12A, 1241 Kamnik, naslednje 



O K O L J E V A R S T V E N O    D O V O L J E N J E


1. [bookmark: _Toc167174472][bookmark: _Toc161539610]Obseg dovoljenja

Upravljavcu TPV AVTOMOTIVE d.o.o., Brezina 101, 8250 Brežice (v nadaljevanju: upravljavec) se izda okoljevarstveno dovoljenje za obratovanje naprave, ki se nahaja na naslovu Brezina 101, 8250 Brežice na zemljiščih v k. o. 1282 Brezina s parc. št. 316/5, 260/9, 260/10, 260/14 in v k. o. 1281 Šentlenart s parc. št. 68/37, 76/8, 787/64, 787/72, 77/11, 77/10, 77/7, 75/2 in sicer za:

napravo, v kateri se izvaja dejavnost 2.6, za površinsko obdelavo kovin ali plastičnih materialov z uporabo elektrolitskih ali kemičnih postopkov, kjer skupen volumen kadi, v katerih poteka obdelava, znaša 129,4 m3  (A1).
Tehnološke enote so:
· zaščitna komora predobdelave - priprava površin za površinsko zaščito (N1),
· zaščitna komora za elektrokemijsko nanašanje površinske zaščite (N2),
· zaščitna komora za hlajenje v coni prepihovani z neohlajenim zrakom (N3),
· naprava za pripravo tople vode (N4),
· naprava za razbarvanje (N6),
· naprava za pripravo demineralizirane vode (DEMI) (N7),
· industrijska čistilna naprava (N8),
· agregat za proizvodnjo električne energije (N9),
· agregat za hlajenje laka (N10),
· linija za vtiskovanje gumi ležajev in voskanje (N21),
· naprava za pranje odpreškov - vakuumski pralni stroj na modificirani alkohol (N22),
· linija za uporovno varjenje matic (N23).

Podrobnejši seznam tehnoloških enot je naveden v Prilogi 1 okoljevarstvenega dovoljenja, seznam skladišč pa v Prilogi 2 okoljevarstvenega dovoljenja.

2. Okoljevarstvene zahteve za emisije snovi v zrak

2.1 Ukrepi za preprečevanje onesnaževanja oziroma zmanjševanje emisij iz naprave 
2.1.1 Pri obratovanju naprave iz točke 1 izreka tega dovoljenja mora upravljavec izvajati naslednje ukrepe za zmanjševanje emisije snovi v zrak: 
· tesnjenje delov tehnoloških enot,
· zajemanje odpadnih plinov na izvoru na način, katerih izvedba preprečuje nastanek razpršenih emisij (filtrni sistemi za zajem prašnih delcev, ogleni filter),
· zapiranje krožnih tokov,
· recikliranje snovi in rekuperacijo toplote, uporaba odpadne toplote (termično kolo na Z1, z vračanjem pridobljene toplote v komoro),
· recirkulacijo odpadnega zraka in druge ukrepe za zmanjšanje količine odpadnih plinov,
· čim popolnejšo izrabo surovin in energije ter druge ukrepe za optimiranje proizvodnih procesov,
· optimiranje obratovalnih stanj zagona, spremembe zmogljivosti in zaustavljanja ter drugih izjemnih pogonskih stanj,
· redno vzdrževanje dobrega tehničnega stanja naprave (vzdrževanje in čiščenje naprav),
· čiščenje in vzdrževanje površin cest znotraj industrijskega kompleksa po katerih vozijo vozila za prevoz trdnih snovi.
2.1.2 Pri obratovanju naprave iz točke 1 izreka tega dovoljenja mora upravljavec poleg ukrepov iz prejšnje točke zagotavljati izvajanje naslednjih ukrepov za preprečevanje in zmanjševanje emisije snovi v zrak:
· zapiranje vhodnih vrat v prostore stavb, v katere se dovažajo, uporabljajo ali odvažajo trdne snovi,
· skladiščenje snovi v objektih z zaprtimi stenami oz. pod nadstreškom,
· zmanjševanje emisij hlapnih organskih spojin na izvoru z uporabo barv na vodni osnovi (naprava zasnovana na način, da ni ubežnih emisij hlapnih organskih spojin),
· zagotoviti zadostno količino filtrov na mestu menjave filtrnih sistemov, ogleni filter,
· obvladovanje emisij prahu z izvedbo ukrepov in vgradnjo opreme za delovanje v podtlaku,
· zagotoviti redno čiščenje in vzdrževanje manipulativnih površin, zmanjševanje dolžine transportnih poti,
· vzpostaviti učinkovite preventivne ukrepe, s katerimi se zmanjšajo emisije snovi v zrak pri razkladanju in nakladanju,
· vse površine cest znotraj industrijskega kompleksa morajo biti utrjene.
2.1.3 Pri načrtovanju večje spremembe naprave iz točke 1 izreka tega dovoljenja mora upravljavec naprave izbrati razpoložljivo tehniko za preprečevanje in zmanjševanje emisije snovi, ki zagotavlja, da predpisane mejne vrednosti emisije snovi niso presežene.
2.1.4 Pri obratovanju naprave iz točke 1 izreka tega dovoljenja, kjer se uporabljajo, predelujejo, obdelujejo, pretakajo ali skladiščijo organske snovi:
· katerih parni tlak je pri temperaturi 293,15 K enak ali večji od 1,3 kPa, 
· ki vsebujejo več kakor 1 odstotek mase snovi iz I. nevarnostne skupine organskih snovi, snovi iz II. in III. nevarnostne skupine rakotvornih snovi ali za reprodukcijo nevarnih snovi, ali
· ki vsebujejo na 1 kg mase več kakor 10 mg snovi iz I. nevarnostne skupine rakotvornih snovi ali mutagenih snovi, ali
· ki vsebujejo obstojne snovi, ki se biološko akumulirajo,
mora upravljavec zagotoviti, da se pri črpanju, prečrpavanju, transportu snovi po cevnih povezavah, nalivanju in skladiščenju uporabljajo črpalke, kompresorji in druga oprema, pri katerih so v zvezi s tesnjenjem in nadzorom tehnološkega procesa uporabljene naslednje razpoložljive tehnike:
· uporaba tesnih črpalk, kot so črpalke z motorjem s prekatno pušo, črpalke z magnetno sklopko, črpalke z večkratnim drsilnim tesnilom in predložnim ali zapornim medijem, črpalke z večkratnim drsnim tesnilom in suhim tesnilom na strani zunanje atmosfere, membranske črpalke ali črpalke z mehastim tesnjenjem,
· izogibanje uporabi prirobničnih spojev razen, če so potrebni zaradi procesno tehničnih ali varnostno tehničnih razlogov ali zaradi omogočanja vzdrževalnih del,
· uporaba kakovostno zatesnjenih kovinskih tesnilnih mehov s prigrajeno varnostno tesnilko ali njim enakovredne tesnilne sisteme za zaporne elemente, namenjene zatesnjevanju prehodov vreten zapornih ali regulacijskih priprav, kot so ventili ali drsniki.
2.1.5 Upravljavec mora zagotoviti, da so mesta za vzorčenje organskih snovi izvedena in opremljena tako, da razen v času izvajanja vzorčenja ne prihaja do emisije snovi v zrak, postopek vzorčenja pa se izvede na način, ki je v skladu z razpoložljivimi tehnikami.
2.1.6 Upravljavec mora zagotoviti izvajanje ukrepov preprečevanja in zmanjševanja emisije pri pretakanju organskih snovi, kakor je vračanje plinov v povezavi s polnjenjem od spodaj ali polnjenjem pod gladino tekočine. Sistemi za vračanje plinov morajo obratovati tako, da je pretok organskih snovi možen samo, če je priključen sistem za vračanje plinov, in da sistem za zbiranje plinov in priključene naprave med vračanjem plina ne spuščajo v zrak nobenih plinov, razen tistih, ki se morajo izpuščati zaradi izpolnjevanja varnostno-tehničnih pogojev.
2.1.7 Upravljavec mora zagotoviti, da se za skladiščenje tekočih organskih snovi, ki imajo lastnost iz prve alineje točke 2.1.4 izreka tega dovoljenja in hkrati katerokoli od lastnosti iz druge do četrte alineje iste točke izreka tega dovoljenja, uporabljajo rezervoarji s fiksnimi pokrovi.
2.1.8 Upravljavec mora pri obratovanju naprave iz točke 1 izreka tega dovoljenja zagotoviti zajemanje odpadnih plinov na izvoru in izpuščanje zajetih emisij snovi v zrak samo skozi definirane izpuste, določene v točki 2.2 izreka tega dovoljenja.
2.1.9 Upravljavec mora zagotavljati, da na definiranih izpustih oziroma definiranih merilnih mestih emisij snovi v zrak, mejne vrednosti, določene v točki 2.2 izreka tega dovoljenja, ne bodo presežene.
2.1.10 Mejne vrednosti, navedene v točki 2.2 izreka tega dovoljenja, se nanašajo na suhe odpadne pline pri normnih pogojih, ki so razredčeni le toliko, kolikor je to tehnično in obratovalno neizogibno. Količine zraka, ki se dovajajo v napravo zaradi redčenja ali hlajenja odpadnih plinov, se ne upoštevajo pri določanju koncentracije snovi in masnega pretoka snovi v odpadnem plinu.
2.1.11 Upravljavec mora za naprave za čiščenje odpadnih plinov (filtrni sistemi za zajem prašnih delcev) na izpustih Z1 in Z5 imeti poslovnike in mora zagotoviti, da naprave za čiščenje odpadnih plinov obratujejo v skladu s poslovniki.
2.1.12 Upravljavec naprav za čiščenje odpadnih plinov na izpustih z oznakami Z1 in Z5 mora zagotoviti, da se obratovalni dnevniki za naprave iz točke 2.1.11 izreka tega dovoljenja vodijo v obliki vezane knjige z oštevilčenimi stranmi ali vodi računalniška evidenca opravljenih del pri obratovanju in vzdrževanju naprav za čiščenje odpadnih plinov.
2.1.13 Pri stanjih in pojavih, pri katerih se morajo naprave za čiščenje odpadnih plinov, navedene v točki 2.1.11 izreka tega dovoljenja, izklopiti ali obiti, oziroma kadar gre za ustavljanje in podobne prehodne pojave v tehnološkem procesu, mora upravljavec zagotoviti stalen nadzor in njihovo vodenje tako, da se ne presega najnižja dosegljiva raven emisije v teh pogojih.
2.1.14 Upravljavec mora zagotoviti izpuščanje dimnih plinov v okolje iz kurilne naprave N4, z izpustom Z4, definiranim v točki 2.2 izreka tega dovoljenja, samo skozi njegov odvodnik.
2.1.15 Upravljavcu se dovoli kot gorivo v srednji kurilni napravi N4 (1,739 kW) uporabljati zemeljski plin.
2.1.16 Upravljavec sme kot gorivo v nepremičnem motorju z notranjim izgorevanjem Iveco S.p.a. 105,6 kW (N9) iz točke 1 izreka tega dovoljenja uporabljati plinsko olje D2.
2.1.17 Nepremični motor z notranjim izgorevanjem – diesel električni agregati (N9) z oznako izpusta Z9 sme obratovati samo za pogon rezervnega ali zasilnega napajanja elektrike, pri čemer obratovalni čas ne sme presegati 300 ur letno.

2.2 Mejne vrednosti emisije snovi v zrak
2.2.1 Mejne vrednosti emisije snovi v zrak iz zaščitne komore predobdelave in zaščitne komore za elektrokemijsko nanašanje površinske zaščite (KTL) so določene v Preglednici 1:

[bookmark: _Hlk134770345]Izpust z oznako: 		Z1 – izpust iz zaščitne komore predobdelave in KTL
Vir emisije 			Predobdelava in KTL, filtrni sistemi 
Tehnološke enote:	Kadi za alkalno razmaščevanje polizdelkov s potapljanjem (N1.1)
				Kad za jedkanje polizdelkov s potapljanjem  (N1.2)
				Kad za proces enostopenjske aktivacije  (N1.3)
				Kad za fosfatiranje polizdelkov s potapljanjem (N1.4)
				Kad za postopek pasivacije (N1.5)
				Kad za potopno nanašanje zaščitnega sloja-KTL (N2.1)
				
   Lokacija izpusta v (D96/TM):	e = 545545, n = 87800
Višina izpusta:            		16,6 m
Največji prostorninski pretok: 	30.000 Nm3/h                
Ime merilnega mesta:		Z1MM1

Preglednica 1: Mejne vrednosti emisije snovi v zrak na merilnem mestu Z1MM1

	[bookmark: _Hlk122427535]Parameter
	Izražen kot
	Enota
	Mejna vrednost

	Celotni prah
	/
	mg/m3
	 20

	Celotne organske snovi razen organskih delcev
	TOC
	mg/m3
	50

	Nikelj in njegove spojine
	Ni
	mg/m3
	0,5


2.2.2 Mejne vrednosti emisije snovi v zrak iz izpihovanja (N2.2) in sušenja (N2.3) so določene v Preglednici 2: 

Izpust z oznako: 		Z2 – izpust iz izpihovanja in sušenja
Vir emisije 			Predobdelava in KTL
Tehnološke enote:	Komora za izpihovanje (pred-sušenje) (N2.2)
				Komora s pečjo za sušenje (N2.3)
   Lokacija izpusta v (D96/TM):	e = 545543, n = 87796
Višina izpusta:            		16,6 m
Največji prostorninski pretok: 	10.000 Nm3/h                
Ime merilnega mesta:		Z2MM1

Preglednica  2: Mejne vrednosti emisije snovi v zrak na merilnem mestu Z2MM1

	Parameter
	Izražen kot
	Enota
	Mejna vrednost

	Celotne organske snovi razen organskih delcev
	TOC
	mg/m3
	50

	Dušikovi oksidi NOx
	NO2
	mg/m3
	350

	Ogljikov monoksid
	CO
	mg/m3
	*


*- parameter nima določene mejne vrednosti, meritve je potrebno izvajati

2.2.3 Mejne vrednosti emisije snovi v zrak iz zaščitne komore za hlajenje so določene v Preglednici 3:

Izpust z oznako: 		Z3/1 – izpust iz hlajenja
Vir emisije: 			Zaščitna komora za hlajenje
Tehnološke enote:	Zaščitna komora za hlajenje v coni prepihovani z neohlajenim zrakom (N3) 
Lokacija izpusta v (D96/TM):	e = 545547, n = 87773
Višina izpusta:            		16,6 m
Največji prostorninski pretok: 	41.500 Nm3/h
Ime merilnega mesta:		Z3/1MM1

Izpust z oznako: 		Z3/2 – izpust iz hlajenja
Vir emisije: 			Zaščitna komora za hlajenje
Tehnološke enote:	 Zaščitna komora za hlajenje v coni prepihovani z   neohlajenim zrakom (N3) 
Lokacija izpusta v (D96/TM):	e = 545548, n = 87774
Višina izpusta:            		16,6 m
Največji prostorninski pretok: 	41.500 Nm3/h
Ime merilnega mesta:		Z3/2MM1

Preglednica 3: Mejne vrednosti emisije snovi v zrak na merilnih mestih Z3/1MM1 in Z3/2MM1 

	Parameter
	Izražen kot
	Enota
	Mejna vrednost

	Celotne organske snovi razen organskih delcev
	TOC
	mg/m3
	50



2.2.4 Mejne vrednosti emisije snovi v zrak iz kurilne naprave so določene v Preglednici 4:

Izpust z oznako: 		Z4 – izpust iz kurilne naprave
Vir emisije: 			Srednja kurilna naprava (kotel z močjo 1.739 kW)
Tehnološke enote:		Naprava za pripravo tople vode (N4) 
Lokacija izpusta v (D96/TM):	e = 545537, n = 87779
Višina izpusta:            		16,6 m
Največji prostorninski pretok: 	1590 Nm3/h
Ime merilnega mesta:		Z4MM1

Preglednica  4: Mejne vrednosti emisije snovi v zrak na merilnem mestu Z4MM1

	Parameter
	Izražen kot
	Enota
	Mejna vrednost

	Ogljikov monoksid
	CO
	mg/m3
	80

	Dušikovi oksidi NOx
	NO2
	mg/m3
	100



2.2.5 Mejne vrednosti emisije snovi v zrak iz naprave za razbarvanje - čiščenje obešal so določene v Preglednici 5:

Izpust z oznako: 		Z6 – izpust iz naprave za razbarvanje - čiščenje obešal
Vir emisije: 			Razbarvanje - čiščenje obešal
Tehnološke enote:	 Naprava za razbarvanje (N6)  
Lokacija izpusta v (D96/TM):	e = 545536, n = 87769
Višina izpusta:			16,6 m
Največji prostorninski pretok: 	4500 Nm3/h
Ime merilnega mesta:		Z6MM1

Preglednica 5: Mejne vrednosti emisije snovi v zrak na merilnem mestu Z6MM1

	Parameter
	Izražen kot
	Enota
	Mejna vrednost

	Celotne organske snovi razen organskih delcev
	TOC
	mg/m3
	50



2.2.6 Mejne vrednosti emisije snovi v zrak iz naprave za pranje odpreškov (C1) iz točke 1.3 izreka tega dovoljenja so določene v Preglednici 6:

Izpust z oznako: 		Z5 – izpust iz naprave za pranje odpreškov
Vir emisije: 			Pranje odpreškov
Tehnološke enote:	 Naprava za pranje odpreškov – vakumski pralni stroj za modificirani alkohol (N22), ogleni filter  
Lokacija izpusta v (D96/TM):	e = 545600, n = 87777
Višina izpusta:			16,6 m
Največji prostorninski pretok: 	40 Nm3/h
Ime merilnega mesta:		Z5MM1

Preglednica 6: Mejne vrednosti emisije snovi v zrak na merilnem mestu Z5MM1

	Parameter
	Izražen kot
	Enota
	Mejna vrednost

	Celotne organske snovi razen organskih delcev
	TOC
	mg/m3
	50



2.2.7 Upravljavec mora zagotoviti, da je letna poraba topil – hlapnih organskih spojin v napravi iz točke 1 izreka okoljevarstvenega dovoljenja nižja od 5 t.
2.2.8 Največji masni pretok iz naprave iz točke 1 izreka tega dovoljenja ne sme presegati vrednosti, določene v Preglednici 7 izreka tega dovoljenja.

Preglednica 7: Največji masni pretok iz naprave

	Snov
	Največji masni pretok iz naprave
(kg/h)

	Celotni prah
	1

	Dušikovi oksidi, izraženi kot NO2
	20

	Nikelj in njegove anorganske spojine, izražene kot Ni
	0,025

	Ocenjena vrednost razpršene emisije celotnega prahu
	0,1



2.3 Zahteve za obratovalni monitoring emisij snovi v zrak 

2.3.1. Upravljavec mora zagotoviti obratovalni monitoring emisij snovi v zrak na vseh, v točki 2.2 izreka tega dovoljenja definiranih merilnih mestih za nabor snovi, ki je določen v točki 2.2 izreka tega dovoljenja. 
2.3.2. Upravljavec mora zagotoviti, da se izvede obratovalni monitoring celotnega prahu, ogljikovega monoksida, dušikovih oksidov, celotnih organskih snovi razen organskih delcev, niklja in njegovih spojin, z najmanj tremi posameznimi polurnimi meritvami v času, ko so viri onesnaževanja v obratovalnem stanju največjega obremenjevanja okolja.
2.3.3. Upravljavec mora zagotoviti izvedbo prvih meritev celotnega prahu, celotnih organskih snovi razen organskih delcev, ogljikovega monoksida, dušikovih oksidov, niklja in njegovih spojin, na izpustih Z1, Z2, Z3/1, Z3/2, Z4, Z5 in Z6 definiranih v točki 2.2 izreka tega dovoljenja ne prej kakor 3 mesece in najpozneje po 9 mesecih po začetku obratovanja naprave iz točke 1 izreka tega dovoljenja.
2.3.4. Upravljavec mora zagotoviti obratovalni monitoring celotnega prahu, celotnih organskih snovi razen organskih delcev, ogljikovega monoksida, dušikovih oksidov, niklja in njegovih spojin na izpustih Z1, Z2, Z3/1. Z3/2, Z4, Z5 in Z6 definiranih v točki 2.2 izreka tega dovoljenja, kot občasne meritve vsako tretjo leto.
2.3.5. Upravljavec mora zagotoviti, da se občasne meritve prvič opravijo najpozneje 3 leta po začetku obratovanja naprave iz 1 točke izreka okoljevarstvenega dovoljenja ali najpozneje 2 leti po zaključku prvih meritev iz točke 2.3.3 izreka tega dovoljenja, kar je prej.
2.3.6. Upravljavcu ni treba zagotavljati prvih meritev in obratovalnega monitoringa emisij snovi v zrak na srednji kurilni napravi (N4), na izpustu Z4, če upravljavec te kurilne naprave najmanj enkrat letno zagotoviti izvedbo meritev in nastavitev zgorevanja s strani servisa, ki ga je za to pooblastil proizvajalec te kurilne naprave.
2.3.7. [bookmark: _Hlk96949522]Upravljavcu ni treba zagotoviti izvajanja obratovalnega monitoringa emisij snovi v zrak iz nepremičnega motorja – diesel agregata (N9), če obratovalni čas ne presega 300 ur letno in je namenjen samo za pogon zasilnega napajanja elektrike. 
2.3.8. Upravljavec mora v okviru obratovalnega monitoringa zagotoviti izdelavo ocene o dejanskem letnem času obratovanja naprave. 
2.3.9. Upravljavec mora za namen izvajanja obratovalnega monitoringa emisij snovi v zrak na vseh izpustih odpadnih plinov, definiranih v točki 2.2 izreka tega dovoljenja, na katerih so predpisane mejne vrednosti, urediti stalna merilna mesta, ki so dovolj velika, dostopna ter opremljena, tako da je meritve mogoče izvajati merilno neoporečno, tehnično ustrezno in brez nevarnosti za izvajalca meritev. Merilna mesta morajo ustrezati zahtevam standarda SIST EN 15259.
2.3.10. Upravljavec mora poročilo o prvih meritvah emisije snovi, ki ga izdela izvajalec obratovalnega monitoringa, poslati Agenciji Republike Slovenije za okolje v elektronski obliki najkasneje 10 dni po prejemu poročila.
2.3.11. Upravljavec mora poročilo o občasnih meritvah emisije snovi, ki ga izdela izvajalec obratovalnega monitoringa, poslati Agenciji Republike Slovenije za okolje v elektronski obliki najkasneje 10 dni po prejemu poročila.
2.3.12. Upravljavec mora oceno o letnih emisijah snovi v zrak, ki jo izdela izvajalec obratovalnega monitoringa, poslati Agenciji Republike Slovenije za okolje v elektronski obliki najpozneje do 31. marca tekočega leta za preteklo koledarsko leto.
2.3.13. Za meritve parametrov stanja odpadnih plinov in koncentracije snovi v odpadnih plinih 
	a)	se uporabljajo metode v naslednjem vrstnem redu, ki so določene:
· za posamezno vrsto naprav z Direktivami, ki urejajo emisijo snovi iz teh naprav,
· s sprejetimi CEN standardi ali predlogi CEN standardov,
· s sprejetimi ISO standardi ali predlogi ISO standardov,
· z nacionalnimi standardi držav članic Evropske unije, 
b)	se za merjenje parametrov stanja odpadnih plinov in koncentracije posameznih snovi v odpadnih plinih za merilne metode uporabljajo CEN in ISO standardi, ki so določeni v tehnični specifikaciji CEN/TS 15675.
2.3.14. Upravljavec mora za napravo iz točke 1 izreka okoljevarstvenega dovoljenja zagotoviti, da obratuje tako, da z emisijo snovi v zrak ne povzroča čezmernega obremenjevanja okolja. Poročilo o obratovalnem monitoringu, ki se nanaša na oceno o letnih emisijah snovi v zrak iz točke 2.3.12 izreka okoljevarstvenega dovoljenja, mora vključevati vrednotenje v skladu s predpisanimi merili in ugotovitvami, ali naprava čezmerno obremenjuje okolje. 

3. Okoljevarstvene zahteve za emisije snovi in toplote v vode

3.1 Ukrepi za preprečevanje onesnaževanja oziroma zmanjševanje emisij iz naprave

3.1.1 Upravljavec mora pri obratovanju naprav iz točke 1 izreka tega dovoljenja z namenom zmanjševanja emisije snovi ali toplote zaradi odvajanja odpadne vode zagotoviti izvajanje ukrepov, ki so:
i. prednostno čiščenje delnih tokov industrijske odpadne vode in izločanje odpadnih snovi na mestu njihovega nastanka,
ii. uporaba tehnike z najmanjšo mogočo porabo vode, ponovna uporaba vode ter uporaba drugih metod in tehnik varčevanja z vodo, uporaba za okolje in zaposlene pri vzdrževanju kanalizacijskih sistemov ter čistilnih naprav manj škodljivih surovin in materialov v tehnološkem postopku,
iii. uporaba recikliranja odpadnih snovi in izmenjevanje toplote ter varčno rabo surovin in energije.

3.1.2 Upravljavec mora pri obratovanju tehnoloških enot N1, N2 in N6 iz točke 1 izreka tega dovoljenja z namenom zmanjševanja emisije snovi ali toplote zaradi odvajanja odpadne vode zagotoviti izvajanje ukrepov, ki so: 
i. obdelava kopeli (delovnih raztopin) z uporabo primernih postopkov kot so membranska filtracija, ionska izmenjava, elektroliza, toplotni postopki ali drugi podobni postopki z namenom, da je uporabnost kopeli čim daljša,
ii. zmanjševanje izgub sestavin kopeli z izbiro primernega prevoza obdelovancev, s preprečevanjem prelivanja, z ustreznim brizganjem in z izbiro optimalne sestave kopeli (delovne raztopine),
iii. večkratna uporaba vode za spiranje z uporabo primernih metod, kot so krožni sistemi z uporabo ionskih izmenjevalcev, kaskadno spiranje, spiranje z brizganjem in ostali varčni postopki spiranja,
iv. ponovno pridobivanje sestavin kopeli iz vod za spiranje ali vračanje sestavin kopeli iz izpirnih vod nazaj v tehnološki proces,
v. odpadna voda iz razmaščevalnih kopeli ne sme vsebovati etilendiamintetraocetne kisline (EDTA),
vi. končno čiščenje odpadne vode s peščenimi ali prodnatimi filtri, ionsko izmenjavo ali z drugimi primernimi postopki,
vii. zbiranje in od odpadne vode ločeno odstranjevanje topil in odpadnih raztopin za razmaščevanje in čiščenje, ki niso na vodni osnovi, ter gošč, ki vsebujejo težke kovine.

3.1.3 Upravljavec mora pri obratovanju tehnološke enote N7 iz točke 1 izreka tega dovoljenja z namenom zmanjševanja emisije snovi ali toplote zaradi odvajanja odpadne vode zagotoviti izvajanje ukrepov, ki so:
i. uporaba tehnologij priprave vode, pri katerih nastajajo čim manjše količine odpadkov,
ii. preprečevanje odvajanja odpadnih kemikalij, ki se uporabljajo pri pripravi vode, v kanalizacijo,
iii. izločanje trdnih odpadkov iz priprave vode in čiščenja odpadne vode, da se prepreči njihovo odvajanje v kanalizacijo,
iv. uporaba čistil in dezinfekcijskih sredstev brez klora,
v. uporaba kemikalij za pripravo vode, za katere iz podatkov varnostnega lista sledi, da se s pomočjo mikroorganizmov razgradijo v štirinajstih dneh več kot 80 odstotkov, merjeno s preskusnimi metodami iz standarda SIST ISO 7827,
vi. izogibanje uporabi etilendiaminotetraocetne kisline, njenih homologov in njihovih soli ter drugih aminopolikarbonskih kislin, njihovih homologov in njihovih soli,
vii. izogibanje uporabi organokovinskih spojin, kromatov in nitritov,
viii. uporaba organskih polielektrolitov na osnovi akrilamida, akrilonitrila ali podobnih monomerov z lastnostmi, ki ogrožajo vode, pri katerih je delež monomera manjši od 0,1 masnega odstotka,
ix. uporaba kemikalij za pripravo ali regeneracijo vode, ki vsebujejo čim manj halogeniranih organskih spojin,
x. prednostna uporaba membranskih postopkov, kot so mikrofiltracija, reverzna osmoza in elektrodializa.

3.1.4 Upravljavec mora zagotavljati, da se odpadne vode, ki v internem laboratoriju nastajajo v procesu spremljanja in kontrole Linije za površinsko zaščito kovinskih izdelkov (A1), zbirajo in čistijo na industrijski čistilni napravi (N8).

3.1.5 Upravljavec mora imeti poslovnik za obratovanje industrijske čistilne naprave (N8). Sestavni del poslovnika morajo biti tudi navodila za spremljanje in vrednotenje pravilnega delovanja. V navodilih mora biti med drugim opredeljeno mesto odvzema vzorca odpadnih voda, pogostost vzorčenja, čas in način vzorčenja ter parametri, ki se bodo merili v okviru lastnih meritev. V okviru lastnih meritev mora upravljavec zagotavljati vsaj meritve pH vrednosti.

3.1.6 Upravljavec mora določiti odgovorno osebo, ki skrbi za obratovanje in vzdrževanje industrijske čistilne naprave (N8) ter vodi obratovalni dnevnik za industrijsko čistilno napravo (N8) in lovilnike olj. Obratovalni dnevnik se vodi v obliki evidence z oštevilčenimi stranmi ali elektronsko vodene evidence.
 
3.1.7 Upravljavec mora blato, ki nastaja pri obratovanju industrijske čistilne naprave (N8) in lovilnikov olj, oddati kot odpadek. 

3.1.8 Upravljavec mora ob izpadu industrijske čistilne naprave (N8) ali ob kakršnikoli okvari v proizvodnji, ki bi lahko povzročil čezmerno obremenitev industrijske odpadne vode na iztoku, sam takoj začeti z izvajanjem ukrepov za odpravo okvare, zmanjšanje in preprečitev nadaljnjega čezmernega obremenjevanja in vsak dogodek takoj prijaviti inšpekciji, pristojni za varstvo okolja, in inšpekciji pristojni za ribištvo, ter o dogodku obvestiti upravljavca javne kanalizacije in upravljavca komunalne čistilne naprave. 

3.2 Mejne vrednosti emisije snovi in toplote v vode 
 
3.2.1 Upravljavcu se dovoli, da na iztoku V1 z oznako »Iztok industrijskih odpadnih voda«, na mestu, ki je v D96/TM sistemu določen s koordinatama e = 545532 in n = 87861, katastrska občina 1281 Šentlenart, parcela 68/21, industrijske odpadne vode odvaja v javno kanalizacijo, ki se zaključi s komunalno čistilno napravo Brežice:

i. v največji letni količini 	38 730 m3 od tega:

ii. industrijske odpadne vode po čiščenju na industrijski čistilni napravi N8 (odtok V1-1) in preko merilnega mesta MMV1  
· v največji letni količini			       	31 860 m3
· v največji dnevni količini			                  144 m3
· z največjim šest-urnim povprečnim pretokom             1,78 L/s

iii. industrijske odpadne vode iz naprave  za pripravo DEMI vode (odtok V1-5) in preko merilnega mesta MMV2
· v največji letni količini			       	6 530 m3
· v največji dnevni količini			               29,7 m3
· z največjim šest-urnim povprečnim pretokom       0,37 L/s

3.2.2 Upravljavcu se dovoli, da na iztoku V2 z oznako »Iztok komunalnih odpadnih voda«, na mestu, ki je v D96/TM sistemu določen s koordinatama e = 545523 in n = 87711, katastrska občina 1281 Šentlenart parcela 75/3, industrijske odpadne vode odvaja v javno kanalizacijo, ki se zaključi s komunalno čistilno napravo Brežice:
· v največji letni količini			       	  1 600 m3
· v največji dnevni količini			                 7,2 m3
· z največjim šest-urnim povprečnim pretokom            0,08 L/s

3.2.3 Mejne vrednosti parametrov industrijske odpadne vode iz odtoka V1-1 na merilnem mestu MMV1 so določene v Preglednici 8.

	Preglednica 8: Mejne vrednosti parametrov industrijske odpadne vode iz odtoka V1-1

	Parameter
	Izražen kot
	Enota
	Mejna vrednost 

	Temperatura
	
	oC
	40

	pH-vrednost
	
	
	6,5 - 9,5

	Neraztopljene snovi
	
	mg/l
	80

	Usedljive snovi
	
	ml/l
	10

	Aluminij
	Al
	mg/l
	3,0

	Baker
	Cu
	mg/l
	0,5

	Cink
	Zn
	mg/l
	2,0

	Kadmij
	Cd
	mg/l
	0,2

	Celotni krom
	Cr
	mg/l
	0,5

	Krom-šestvalentni
	Cr
	mg/l
	0,1

	Nikelj
	Ni
	mg/l
	0,5

	Svinec
	Pb
	mg/l
	0,5

	Železo
	Fe
	mg/l
	2,0

	Fluorid
	F
	mg/l
	50

	Celotni fosfor
	P
	mg/l
	/

	Sulfat
	SO4
	mg/l
	600

	Nitritni dušik
	N
	mg/l
	10

	Bor
	B
	mg/l
	10

	Organokositrove spojine
	Sn
	mg/l
	/

	· tributilkositrove spojine
	TBTkation
	mg/l
	0,00002

	· trifenilkositrove spojine
	TPT kation
	mg/l
	/

	· dibutilkositrove spojine
	DBTkation
	mg/l
	0,002

	· dioktilkositrove spojine
	DOTkation
	mg/l
	/

	Kemijska potreba po kisiku (KPK)
	O2
	mg/l
	/

	Biokemijska potreba po kisiku (BPK5)
	O2
	mg/l
	/

	Težkohlapne lipofilne snovi 
	
	mg/l
	100

	Celotni ogljikovodiki (mineralna olja)
	
	mg/l
	10

	Adsorbljivi organski halogeni (AOX)
	Cl
	mg/l
	1,0

	Lahkohlapni halogenirani ogljikovodiki (LKCH), in sicer:
	Cl
	mg/L
	0,1 
od tega do

	· tetraklorometan
	Cl
	mg/L
	0,1

	· triklorometan
	Cl
	mg/L
	0,1

	· 1,2-dikloroetan
	Cl
	mg/L
	0,1

	· 1-1-dikloroeten
	Cl
	mg/L
	0,1

	· Trikloroeten
	Cl
	mg/L
	0,1

	· Tetrakloroeten
	Cl
	mg/L
	0,1

	· Diklorometan
	Cl
	mg/L
	0,1

	Lahkohlapni aromatski ogljikovodiki (BTX), in sicer:
	
	mg/L
	1,0
od tega do

	· Etilbenzen
	
	mg/L
	1,0

	· Benzen
	
	mg/L
	1,0

	· Ksilen
	
	mg/L
	1,0

	· Toluen
	
	mg/L
	1,0


		/ mejna vrednost ni določena, parameter je treba meriti

3.2.4 Mejne vrednosti parametrov industrijske odpadne vode iz odtoka V1-5 na merilnem mestu MMV2 so določene v Preglednici 9.

 	Preglednica 9: Mejne vrednosti parametrov industrijske odpadne vode iz odtoka V1-2

	Parameter
	Izražen kot
	Enota
	Mejna vrednost

	Temperatura
	
	oC
	35

	pH-vrednost
	
	
	6,5 - 9,5

	Neraztopljene snovi
	
	mg/l
	150

	Usedljive snovi
	
	ml/l
	10

	Aluminij
	Al
	mg/l
	3,0

	Baker
	Cu
	mg/l
	0,5

	Železo
	Fe
	mg/l
	2,0

	Klor – prosti
	Cl2
	mg/l
	0,2

	Kemijska potreba po kisiku (KPK)
	O2
	mg/l
	/

	Biokemijska potreba po kisiku (BPK5)
	O2
	mg/l
	/

	Adsorbljivi organski halogeni (AOX)
	Cl
	mg/l
	1,0

	Vsota anionskih in neionskih tenzidov
	
	mg/l
	1


		/ mejna vrednost ni določena, parameter je treba meriti

3.3 	Zahteve za obratovalni monitoring emisij snovi v vode 

3.3.1 Upravljavec mora zagotoviti izvedbo prvih meritev in zagotavljati izvajanje obratovalnega monitoringa.
3.3.1.1 Prve meritve industrijskih odpadnih vod se izvedejo v času poskusnega obratovanja, po vzpostavitvi stabilnih obratovalnih razmer, vendar ne prej kot v treh mesecih in ne kasneje kot v devetih mesecih po začetku obratovanja, v časovnih razmikih, ki niso krajši od 10 dni. Izvedejo se:
i. za industrijsko odpadno vodo po čiščenju na industrijski čistilni napravi N8 (odtok V1-1) na merilnem mestu MMV1, določenem v i. alineji točke 3.3.1.2. izreka okoljevarstvenega dovoljenja, in z odvzemom 6-urnega vzorca najmanj 3-krat v obdobju izvajanja prvih meritev in v obsegu, določenem v Preglednici 8 v točki 3.2.3 izreka okoljevarstvenega dovoljenja. Eno od vzorčenj mora biti izvedeno v času, ko se na industrijski čistilni napravi N8 čistijo industrijske odpadne vode iz delovnih kopeli.
ii. za industrijsko odpadno vodo iz odtoka V1-5 na merilnem mestu MMV2, določenem v ii alineji točke 3.3.1.2. izreka okoljevarstvenega dovoljenja, z odvzemom 6-urnega vzorca najmanj 2-krat v obdobju izvajanja prvih meritev in v obsegu, določenem v Preglednici 9 v točki 3.2.4 izreka okoljevarstvenega dovoljenja. 
3.3.1.2 Obratovalni monitoring industrijskih odpadnih vod se izvaja:
i. za industrijsko odpadno vodo po čiščenju na industrijski čistilni napravi N8 (odtok V1-1) na merilnem mestu MMV1, ki je v D96/TM sistemu določen s koordinatama e = 545542 in n = 87838, katastrska občina 1281 Šentlenart parcela 787/72, z odvzemom 6-urnega vzorca najmanj 3-krat letno in v obsegu, določenem v Preglednici 8 v točki 3.2.3 izreka okoljevarstvenega dovoljenja. Eno od vzorčenj mora biti izvedeno v času, ko se na industrijski čistilni napravi N8 čistijo industrijske odpadne vode iz delovnih kopeli.
ii. za industrijsko odpadno vodo iz odtoka V1-5 na merilnem mestu MMV2, ki je v D96/TM sistemu določen s koordinatama e = 545542 in n = 87795, katastrska občina 1281 Šentlenart parcela 787/72, z odvzemom 6-urnega vzorca najmanj 2-krat letno in v obsegu, določenem v Preglednici 9 v točki 3.2.4 izreka okoljevarstvenega dovoljenja. 

3.3.2 Upravljavec mora za vsako merilno mesto, na katerem se izvajajo prve meritve ali  obratovalni monitoring, zagotavljati, da je dovolj veliko in dostopno ter opremljeno tako, da je meritve mogoče izvajati merilno neoporečno, tehnično ustrezno in brez nevarnosti za izvajalca. 
3.3.3 Upravljavec mora zagotoviti, da se na merilnem mestu MMV1 in MMV2 med vzorčenjem meri pretok odpadne vode.
3.3.4 Agenciji Republike Slovenije za okolje mora upravljavec predložiti poročilo o prvih meritvah v tridesetih dneh po opravljenih meritvah, poročilo o obratovalnem monitoringu odpadnih vod pa vsako leto najpozneje do 31. marca za preteklo leto.
3.3.5 Naprava iz točke 1 izreka tega dovoljenja mora obratovati tako, da z emisijo snovi in toplote v vode ne povzroča čezmernega obremenjevanja okolja. Pooblaščeni izvajalec prvih meritev in obratovalnega monitoringa mora v okviru poročila iz točke 3.3.4 izreka tega dovoljenja izvesti tudi vrednotenje v skladu s predpisanimi merili in ugotoviti, ali naprava iz točke 1 izreka tega dovoljenja čezmerno obremenjuje okolje.

4 Okoljevarstvene zahteve glede ravnanja z odpadki 

4.1 Ukrepi za preprečevanje onesnaževanja oziroma zmanjševanje emisij iz naprave
4.1.1 Upravljavec mora nastale odpadke začasno skladiščiti:
· tako, da ni ogroženo človekovo zdravje in da se ne škodi okolju,
· ločeno po vrstah odpadkov tako, da so izpolnjene zahteve za predvideni način nadaljnjega ravnanja, pri čemer so opremljeni s podatki o nazivu odpadka, njegovi številki in lokaciji začasnega skladiščenja, 
· tako, da količina začasno skladiščenih odpadkov ne presega količine odpadkov, ki zaradi delovanja ali dejavnosti upravljavca nastanejo v 12 mesecih.
4.1.2 Upravljavec mora nevarne odpadke začasno skladiščiti tako, da se hranijo ločeno in ne pride do mešanja z drugimi nevarnimi odpadki, ter z njimi ravnati tako, da so primerni za obdelavo. Upravljavec mora nevarne odpadke hraniti v embalaži, izdelani iz materiala, odpornega proti učinkovanju shranjenih odpadkov, ter jih opremiti z napisom ”nevarni odpadek”.
4.1.3 Upravljavec mora za nastale odpadke zagotoviti obdelavo odpadkov, tako da:
· jih odda zbiralcu ali izvajalcu obdelave,
· jih obdela sam,
· jih prepusti zbiralcu, če je prepuščanje s posebnim predpisom dovoljeno, ali
· nenevarne odpadke, za katere ne velja poseben predpis, proda trgovcu, če ta zanje zagotovi njihovo obdelavo tako, da jih proda izvajalcu obdelave. 

4.2 Ukrepi za spremljanje lastnih odpadkov, nastalih v napravi in ravnanje z njimi 
4.2.1 Upravljavec mora voditi evidenco o nastajanju odpadkov in ravnanju z njimi. Podatke mora vnašati tako, da je razvidno časovno zaporedje nastajanja odpadkov in ravnanja z njimi. V evidenci morajo biti podatki o številkah odpadkov in količinah: 
· nastalih odpadkov in virih njihovega nastajanja,
· začasno skladiščenih odpadkov,
· odpadkov, oddanih v nadaljnje ravnanje drugim osebam v Republiki Sloveniji in
· odpadkov, poslanih v obdelavo v druge države članice EU in tretje države, z navedbo postopka obdelave, kraja obdelave in izvajalca obdelave.
4.2.2 Upravljavec mora pri ravnanju z lastnimi odpadki izvajati naslednje ukrepe:
· ločeno zbiranje odpadkov,
· reden nadzor nad količino in vrsto nastalih odpadkov ter stroški ravnanja z njimi,
· izvajanje usposabljanja zaposlenih za varno delo z nevarnimi odpadki in pomenu ločenega zbiranja odpadkov.

4.3 Ukrepi za preprečevanje, pripravo za ponovno uporabo, recikliranje in predelavo odpadkov, nastalih v napravi 
4.3.1 Upravljavec mora zagotoviti izvajanje ukrepov, s katerimi bo zagotovljeno preprečevanje nastajanja odpadkov, priprava odpadkov za ponovno uporabo, recikliranje in predelava odpadkov, ki nastajajo v napravah iz točke 1 izreka okoljevarstvenega dovoljenja, in sicer: 
· upravljavec mora imeti načrt gospodarjenja z odpadki, ki je izdelan v skladu s predpisi, ki urejajo področje ravnanja z odpadki; 
· upravljavec mora odpadke, ki nastajajo pri opravljanju dejavnosti, ločeno zbirati in ustrezno sortirati, transportirati ter skladiščiti;
· upravljavec mora izvajati ozaveščanje in usposabljanje zaposlenih o ravnanju s kemikalijami in nevarnimi odpadki in določiti osebe, ki so odgovorne za ravnanje z odpadki;
· vračljiva embalaža se mora redno predajati dobaviteljem proizvodov;
· upravljavec mora papirno in plastično embalažo obdelati – predelati, tako da se zmanjša volumen in je odpadna embalaža tako pripravljena za recikliranje in nadaljnjo predelavo;
· upravljavec mora zagotoviti podaljšanje uporabnosti pripravkov s čiščenjem in filtriranjem,
· upravljavec mora optimizirati uporabo surovin in pomožnih materialov ter skrbeti za nabavo kvalitetnih surovin, z namenom, da pri delu nastaja čim manj odpadkov, kadar je to mogoče.
4.3.2 Upravljavec mora izvajati naslednje ukrepe za preprečevanje in zmanjševanje škodljivih vplivov na okolje zaradi emisij snovi in vonjav, razsutja ali razlitja odpadkov, določenih nevarnih lastnosti nevarnih odpadkov ter pojava ptic, glodavcev in mrčesa:
· območje podjetja mora biti ograjeno, tako da je preprečen dostop nepooblaščenim osebam,
· poskrbljeno mora biti za redni odvoz odpadkov, da niso v podjetju skladiščene prevelike količine odpadkov,
· odpadki se morajo zbirati in skladiščiti ločeno po vrstah odpadkov, tako da se ne mešajo med seboj, 
· vsi odpadki se morajo skladiščiti v namenskih kontejnerjih, na ustrezno določenih mestih,
· upravljavec mora transportne površine sproti čistiti in pometati, da se odstranijo raztreseni odpadki,
· nevarne tekoče odpadke se mora skladiščiti v vodotesnih, zaprtih kontejnerjih, na tipskih lovilnih posodah z ustreznim volumnom,
· upravljavec mora upoštevati ukrepe v primeru razlitja in raztrosa nevarnih odpadkov – pobirati razlite in raztresene nevarne odpadke z ustreznimi absorbenti in jih shranjevati v ustrezne posode, ter ravnati s pobranim materialom kot z nevarnimi odpadki.

5 Okoljevarstvene zahteve za emisije hrupa 

5.1 Zahteve v zvezi z emisijami hrupa
5.1.1.    Upravljavec mora pri obratovanju naprave iz točke 1 izreka tega dovoljenja, ki je vir hrupa, zagotoviti, da na katerem koli mestu ocenjevanja hrupa, mejne vrednosti kazalcev hrupa, ki so določene v točki 5.2. izreka tega dovoljenja, ne bodo presežene.
5.1.2.    Upravljavec mora pri obratovanju naprave iz točke 1 izreka tega dovoljenja zagotoviti izvajanje vseh potrebnih ukrepov za preprečevanje hrupa in nadzor nad obratovanjem naprave iz točke 1 izreka tega dovoljenja ob zagonu, puščanju, okvari ali trenutni zaustavitvi, da emisije hrupa ne bodo presegle mejnih vrednosti kazalcev hrupa iz točke 5.2 izreka tega dovoljenja.

5.2 Mejne  vrednosti kazalcev hrupa 
5.2.1 Mejne vrednosti kazalcev hrupa Ldan, Lnoč, Lvečer in Ldvn, so določene v Preglednici 10.

Preglednica 10: Mejne vrednosti kazalcev hrupa  
	[bookmark: _Toc165967990]Območje varstva pred hrupom
	Ldan 
(dBA)
	Lvečer (dBA)
	Lnoč  
(dBA)
	Ldvn  
(dBA)

	III. območje
	58
	53
	48
	58



5.2.2 Mejne vrednosti konične ravni hrupa L1 so določene v Preglednici 11. 

  Preglednica 11: Mejne vrednosti konične ravni hrupa  
	Območje varstva pred hrupom
	L1-obdobje večera in noči
(dBA)
	L1-obdobje dneva
(dBA)

	III. območje
	70
	85




5.3 Obveznosti v zvezi z izvajanjem prvega ocenjevanja, obratovalnega monitoringa in poročanjem zaradi emisije hrupa

5.3.1 Upravljavec mora zagotoviti izvajanje prvega ocenjevanja in obratovalnega monitoringa hrupa za napravo iz točke 1 izreka tega dovoljenja v stanju njene največje zmogljivosti obratovanja.
5.3.2 Upravljavec mora prvo ocenjevanje hrupa za napravo iz točke 1 izreka tega dovoljenja izvesti v času poskusnega obratovanja oziroma po vzpostavitvi stabilnih obratovalnih razmer.
5.3.3 Upravljavec mora zagotoviti izvedbo občasnega ocenjevanja hrupa za napravo iz točke 1 izreka tega dovoljenja enkrat v obdobju treh let.
5.3.4 Upravljavec mora Agenciji Republike Slovenije za okolje predložiti poročilo o ocenjevanju  hrupa zaradi emisije vira hrupa najkasneje v 30 dneh po opravljenem ocenjevanju hrupa.

6 Okoljevarstvene zahteve v zvezi s preprečevanjem emisij snovi v tla in podzemne vode
6.1 Upravljavcu se potrdi prejem dokumenta Izhodiščno poročilo za TPV Automotive tovarna Brezina, št. 2820-21/88314-22/1-2, dne 8. 7. 2022, dopolnitev 23. 3. 2023, dopolnitev 17. 8. 2023 s prilogami.

6.2 Ukrepi za preprečevanje onesnaženja tal in podzemne vode

6.2.1 Upravljavec mora zagotavljati preprečevanje onesnaževanja tal in podzemne vode tako, da:
· zagotovi brezhibno in zanesljivo obratovanje naprave iz točke 1 izreka okoljevarstvenega dovoljenja,
· izvaja tehnične ukrepe za preprečevanje onesnaževanja tal in podzemne vode s katerimi zagotavlja brezhibnost:
· talnih površin in njihovih zunanjih zaščitnih plasti,
· opreme, skladiščnih posod, cevovodov in gradbenih proizvodov, namenjenih skladiščenju, ravnanju in transportu,
· opreme ali gradbenih proizvodov, ki preprečujejo razlitje, in 
· opreme, ki opozarja, da so se nevarne snovi razlile,
· vodi vzdrževalni dnevnik o izvajanju tehničnih ukrepov iz druge alineje te točke izreka okoljevarstvenega dovoljenja,
· zagotovi izvedbo rednih pregledov tehničnih ukrepov za preprečevanje onesnaževanja tal in podzemne vode vsakih pet let po pravilih stroke.

6.2.2 Upravljavec mora za izpolnitev zahteve iz druge alineje točke 6.2.1 izreka okoljevarstvenega dovoljenja (med drugim) zagotavljati, da: 
· so talne površine (vključno z gradbenimi stiki, stiki konstrukcij ter prebojnih instalacij) na vseh območjih skladiščenja, uporabe, pretovarjanja, internega transporta in drugega manipuliranja z zadevnimi nevarnimi snovmi na območju naprave iz točke 1 izreka tega dovoljenja, ki lahko pridejo v stik z zadevnimi nevarnimi snovmi, iz neprepustnih materialov, kemijsko odpornih na zadevne nevarne snovi in redno vzdrževane, s čimer se zagotavlja brezhibnost teh talnih površin;
· je preprečeno uhajanje zadevnih nevarnih snovi v tla in podzemne vode;
· so talne površine na vseh območjih skladiščenja, uporabe, pretovarjanja, internega transporta in drugega manipuliranja z zadevnimi nevarnimi snovmi na območju naprave iz točke 1 izreka tega dovoljenja, ki lahko pridejo v stik z zadevnimi nevarnimi snovmi, izvedene tako, da lahko zadržijo celoten volumen zadevnih nevarnih snovi, če bi se le-te razlile;
· so materiali uporabljeni za cevovode, jaške, kanale, bazene in rezervoarje, v katerih so lahko zadevne nevarne snovi, neprepustni in kemijsko odporni na zadevne nevarne snovi;
· se vgrajeni gradbeni materiali in proizvodi (vključno z vsemi rezervoarji, delovnimi posodami, cevovodi, ventili, kanalizacijo,..) vzdržujejo po navodilih proizvajalca ter pravilih stroke in dobre inženirske prakse, ob upoštevanju in uporabi standardov za posamezne gradbene proizvode;
· se vgrajeni gradbeni materiali in oprema iz predhodne alineje redno pregledujejo, o tem vodi dnevnik, določen v točki 6.2.1 izreka tega dovoljenja, ter se morebitne poškodbe takoj sanirajo;
· se dnevno izvaja kontrola stanja skladišča Sk1 s strani odgovorne osebe,
· se 1x letno izvaja preverjanje stanja transportnih poti, 1x na pet let pa preverjanje tesnosti transportnih poti, da se o tem vodi dnevnik, določen v točki 6.2.1 izreka tega dovoljenja, ter se morebitne poškodbe takoj sanirajo;
· se 1x na dve leti izvedejo praktične vaje z zapiranjem protipovratnih loput na kanalizacijskem omrežju in vaje za zadrževanje požarnih voda;
· se letno izvaja pregled stanja površinskega zaščitnega premaza in ugotavljanja površinskih razpok  na vseh lovilnih skledah v napravi,
· se za zaposlene, ki delajo v skladiščih, v katerih se skladiščijo zadevne nevarne snovi in za zaposlene, ki na kakršenkoli način rokujejo z zadevnimi nevarnimi snovmi, izvaja stalno usposabljanje in preverjanje znanja o ravnanju z zadevnimi nevarnimi snovmi in o ukrepanju ter ravnanju ob morebitnih razlitjih ali raztrosih zadevnih nevarnih snovi;
· je preprečen vstop nepooblaščenim osebam v skladišča, v katerih se skladiščijo zadevne nevarne snovi;
· je v primeru razlitja/izlitja zadevne nevarne snovi zagotovljeno ustrezno delovanje oziroma ravnanje z lovilniki olj, da se prepreči (nenadzorovano) širjenje razlitja/izlitja zadevne nevarne snovi;
· je na mestih, kjer se nevarne snovi skladiščijo, uporabljajo in pretovarjajo vedno na voljo zadostna količina vpojnih in absorpcijskih sredstev;
· so vsi vozniki viličarjev usposobljeni za prevažanje zadevnih nevarnih snovi in ravnanje ob morebitnih razlitjih ali raztrosih zadevnih nevarnih snovi;
· se v primeru požara zajame vse onesnažene požarne vode in prepreči onesnaženje podzemne vode in talnih površin;
· so na območju naprave stalno prisotne osebe za začetno gašenja požara ter tesnjenje jaškov in iztokov;
· je na območju naprave vzpostavljen varnostni in požarni sistem, ki obsega najmanj:
· stalni fizični nadzor s strani vodje izmene,
· stalni video nadzor na območju naprave,
· tesnilna sredstva za tesnitev kanalizacije.

6.2.3 V primeru razlitja zadevne nevarne snovi mora upravljavec zagotoviti, da se razlito zadevno nevarno snov prečrpa v ustrezen IBC vmesnik ali rezervoar. V primeru razsutja zadevne nevarne snovi mora upravljavec zagotoviti, da se razsuto snov počisti, ponovno uporabi ali odda kot odpadek.

6.3 Zahteve za obratovalni monitoring stanja podzemne vode

6.3.1 Upravljavec mora zagotavljati izvajanje obratovalnega monitoringa stanja podzemne vode.

6.3.2 Upravljavec mora zagotoviti izvajanje obratovalnega monitoringa stanja podzemne vode v opazovalnih vrtinah iz Preglednice 12.

Preglednica 12:	Lokacija opazovalnih vrtin za izvajanje obratovalnega monitoringa stanja podzemne vode
	[bookmark: _Hlk125625997]Oznaka opazovalne vrtine
	Koordinata e
	Koordinata n
	Položaj opazovalne vrtine glede na smer toka podzemne vode  na območju naprave

	V-3
	545542
	87872
	gorvodno

	TPV-V5/21
	545596
	87633
	dolvodno

	TPV-V6/21
	545659
	87673
	dolvodno

	V-4
	545656
	87630
	dolvodno




6.3.3 Upravljavec mora zagotoviti, da so opazovalne vrtine iz Preglednice 12 točke 6.3.2 izreka okoljevarstvenega dovoljenja lahko dostopne (peš ali z avtomobilom), očiščene (npr. odstranitev zarasti, odstranitev oziroma preprečitev odlaganja materiala) ter označene in zavarovane pred poškodbami in nedovoljenimi posegi tretjih oseb.

6.3.4 Upravljavec mora zagotoviti, da se meritve gladine podzemne vode izvajajo zvezno z avtomatskimi merilniki na opazovalnih vrtinah iz Preglednice 12 točke 6.3.2 izreka okoljevarstvenega dovoljenja ter 4-krat letno tudi kontrolne meritve gladine podzemne vode z uporabo ročnih merilnikov, sočasno tudi z vzorčenjem iz točke 6.3.6 izreka okoljevarstvenega dovoljenja, s katerimi se preveri tudi delovanje avtomatskih merilnikov.

6.3.5 Upravljavec mora v okviru izvajanja obratovalnega monitoringa stanja podzemne vode zagotoviti, da se: 
· 1-krat letno izvede meritve prehodnosti opazovalnih vrtin iz Preglednice 12 točke 6.3.2 izreka okoljevarstvenega dovoljenja, 
· 1-krat na 5 let izvede reaktivacijo vrtin po metodi z dvojnim airliftom (čiščenje s stisnjenim zrakom) oziroma po potrebi pogosteje,
· v obdobju 1-krat na leto izvede presoja o ustreznosti opazovalnih vrtin iz Preglednice 12 točke 6.3.2 izreka okoljevarstvenega dovoljenja,
· vsako leto ob koncu opazovalnega obdobja izvede hidrogeološko interpretacijo meritev in analizo trendov, ki obsega tako meritve količinskega kot meritve kemijskega stanja.

6.3.6 Upravljavec mora na opazovalnih vrtinah iz Preglednice 12 točke 6.3.2 izreka okoljevarstvenega dovoljenja najmanj vsako peto (5) koledarsko leto s pogostostjo dvakrat letno s presledki, ki ne smejo biti krajši od dveh in daljši od šestih mesecev, zagotoviti vzorčenje in nato izvedbo meritev in analiz parametrov v podzemni vodi iz Preglednice 13. Za prvo leto obratovalnega monitoringa stanja podzemne vode se šteje peto leto od izvedbe posnetka ničelnega stanja in sicer je to leto 2027.

Preglednica 13: Parametri obratovalnega monitoringa stanja podzemne vode
	Parameter
	Enota

	Terenske meritve

	temperatura zraka
	ºC

	temperatura podzemne vode
	ºC

	električna prevodnost
	µS/cm

	pH vrednost
	/

	redoks potencial
	mV

	vsebnost kisika
	mg O2/L 

	nasičenost s kisikom
	%

	motnost
	NTU

	barva
	/

	globina do podzemne vode
	m

	prehodnost vrtine
	m

	Osnovni kemijski parametri

	celotni organski ogljik – TOC
	mg/L

	hidrogenkarbonat
	mg/L

	natrij
	mg/L

	kalij
	mg/L

	klorid
	mg/L

	nitrit
	mg/L

	amonij
	mg/L

	nitrat
	mg/L

	sulfat
	mg/L

	fluorid
	mg/L

	skupni fosfor
	mg/L

	Parametri zadevnih nevarnih snovi 

	Alkohol etoksilati (neionski detergenti)
	mg/L

	Bor
	mg/L

	Nikelj
	µg/ L

	Fluorid
	mg/L

	Cink
	mg/L

	Dioktilkositrov oksid
	µg/ L

	Dodatni parametri
	

	Mangan
	mg/L

	Kalcij
	mg/L

	Magnezij
	mg/L

	Fosfat - orto
	mg/L

	Silicij
	mg/L



6.3.7 Upravljavec mora zagotoviti, da se vzorčenje in meritve iz točke 6.3.6 izreka okoljevarstvenega dovoljenja izvajajo na opazovalnih vrtinah iz Preglednice 12 točke 6.3.2 izreka okoljevarstvenega  dovoljenja v istem dnevu in s čim krajšim časovnim presledkom. Pred vsakem vzorčenjem je treba na opazovalnih vrtinah iz Preglednice 12  točke 6.3.2 izreka okoljevarstvenega dovoljenja izvesti merjenje globine do podzemne vode pred prečrpavanjem, merjenje prehodnosti opazovalne vrtine, merjenje količine prečrpane vode, merjenje globine podzemne vode ob vzorčenju in količino odvzetega vzorca ter terenske meritve, ki so določene v Preglednici 13 točke 6.3.6 izreka tega okoljevarstvenega dovoljenja.

6.3.8 Za vzorčenje, prevoz, shranjevanje vzorcev podzemne vode in ravnanje z njimi se uporabljajo metode, določene s standardi iz predpisa, ki ureja monitoring podzemnih voda.

6.3.9 Analizne metode vzorcev glede na vsebnost parametrov, vključno s terenskimi, laboratorijskimi in on-line metodami morajo ustrezati zahtevam predpisa, ki ureja obratovalni monitoring stanja podzemnih voda.

6.3.10 Upravljavec mora poročilo o izvedenem obratovalnem monitoringu stanja podzemne vode, ki ga izdela pooblaščeni izvajalec obratovalnega monitoringa, poslati Agenciji Republike Slovenije za okolje v elektronski obliki najpozneje do 31. marca tekočega leta za preteklo koledarsko leto izvajanja obratovalnega monitoringa.

6.4 Zahteve za obratovalni monitoring stanja tal

6.4.1 Upravljavec mora zagotoviti izvajanje obratovalnega monitoringa stanja tal. 

6.4.2 Upravljalec mora zagotoviti odvzem vzorcev tal v okviru izvajanja obratovalnega monitoringa stanja tal na vzorčnem mestu z oznako OMST2022001, določenem v Preglednici 14. Poleg vzorčnega mesta z oznako OMST2022001 se za vzorčenje parametrov obratovalnega monitoringa stanja tal izberejo tudi dodatna vzorčna mesta, če iz poročila o obratovalnem monitoringu stanja tal izhaja, da na podlagi vzorčnega mesta z oznako OMST2022001 ni mogoče prepoznati naključnega onesnaževanja tal, ali če je to potrebno zaradi povečanja zanesljivosti rezultatov obratovalnega monitoringa stanja tal.

Preglednica 14:	Lokaciji vzorčnih mest za izvajanje obratovalnega monitoringa stanja tal
	[bookmark: _Hlk125626279]Oznaka vzorčnega mesta
	Koordinata n
	Koordinata e

	OMST2022001
	87871
	545553



6.4.3 Upravljavec mora zagotoviti, da je meritve na vzorčnem mestu OMST2022001 iz točke 6.4.2 izreka okoljevarstvenega dovoljenja mogoče izvajati merilno neoporečno, tehnično ustrezno in brez nevarnosti za izvajalca obratovalnega monitoringa, in sicer tako, da je vzorčno mesto dostopno, očiščeno (npr. odstranitev zarasti, odstranitev oziroma preprečitev odlaganja materiala) in zavarovano pred poškodbami, ter da je površina tal znotraj vzorčnega mesta OMST2022001 enaka 74,16 m2.

6.4.4 Upravljavec mora na vzorčnem mestu OMST2022001 iz točke 6.4.2 izreka tega okoljevarstvenega dovoljenja preprečiti kakršno koli premeščanje ali poseganje v sloje tal ali na površino tal, razen če gre za izvajanje obratovalnega monitoringa stanja tal.

6.4.5 Upravljavec mora zagotoviti, da se na vzorčnem mestu OMST2022001 iz točke 6.4.2 izreka okoljevarstvenega dovoljenja določi najmanj 10 in največ 25 odvzemnih mest. Odvzemna mesta morajo biti znotraj posameznega vzorčnega mesta razporejena čim bolj enakomerno.

6.4.6 Upravljavec mora zagotoviti, da se vzorci tal na vzorčnem mestu OMST2022001  odvzamejo na globini 0–10 cm in 10–20 cm. Poleg navedenih globin vzorčenja se za vzorčenje parametrov obratovalnega monitoringa stanja tal izberejo tudi dodatne globine vzorčenja, če iz poročila o obratovalnem monitoringu stanja tal izhaja, da na podlagi globin vzorčenja ni mogoče prepoznati naključnega onesnaževanja tal, ali če je to potrebno zaradi povečanja zanesljivosti rezultatov obratovalnega monitoringa stanja tal.

6.4.7 Upravljavec mora zagotoviti, da se na vzorčnem mestu OMST2022001 iz točke 6.4.2 izreka tega okoljevarstvenega dovoljenja, v mesecu marcu 2032, ter nato enkrat letno na deset let v istem mesecu, izvede vzorčenje ter izvedejo analize in meritve parametrov v tleh, ki so določeni v Preglednici 15. V primeru izrednih vremenskih razmer (npr. poplave, sneg, nasičenost tal z vodo, zmrznjena tla) se čas vzorčenja zamakne.

Preglednica 15: Parametri obratovalnega monitoringa stanja tal	
	Parameter
	Enota

	Osnovni pedološki parametri

	suha snov (s.s.)
	%

	pH ekstrakcija s KCl ali pH ekstrakcija s CaCl2
	-

	delež organske snovi
	%

	skupni dušik
	%

	rastlinam dostopna fosfor in kalij
	mg P2O5/100g
mg K2O/100g

	zrnavost tal (tekstura)
	-

	kationska izmenjalna kapaciteta (CEC)
	mmolc/100 g tal

	prostorninska gostota
	g/cm3

	električna prevodnost
	μS/cm

	Parametri zadevnih nevarnih snovi (ZNS) in parametri 
pretekle rabe

	Fluorid (ZNS4)
	mg/kg s. s.

	Alkoholi etoksilirani (neionski detergent) (ZNS1)
	mg/kg s. s.

	Nikelj (ZNS3, ZNS4)
	mg/kg s.s.

	Bor (ZNS2)
	mg/kg s.s.

	Cink (ZNS8)
	mg/kg s.s.

	Dioktilkositrov oksid (ZNS7)
	mg/kg s.s.

	Mangan
	mg/kg s.s.

	Amonij
	mg/kg s.s.

	Fosfat-orto
	mg/kg s.s.

	Mineralna olja
	mg/kg s.s.

	DDT vsota (p,p-DDT, o,p-DDT, p,p-DDE)
	mg/kg s.s.

	Policiklični aromatski ogljikovodiki (Benzo(a)prien, Fenantren, Fluoranten, Krizen)
	mg/kg s.s.




6.4.8 Za vzorčenje, prevoz, shranjevanje in pripravo vzorcev tal in ravnanje z njimi se uporabljajo metode, določene s standardi iz predpisa, ki ureja monitoring tal.

6.4.9 Analizne metode vzorcev glede na vsebnost parametrov, vključno s terenskimi in laboratorijskimi metodami morajo ustrezati zahtevam predpisa, ki ureja obratovalni monitoring stanja tal.

6.4.10 Upravljavec mora poročilo o izvedenem obratovalnem monitoringu stanja tal, ki ga izdela pooblaščeni izvajalec obratovalnega monitoringa stanja tal, poslati Agenciji Republike Slovenije za okolje v elektronski obliki najpozneje do 31. marca tekočega leta za preteklo koledarsko leto izvajanja obratovalnega monitoringa.

7 Drugi ukrepi v zvezi z obratovanjem naprave za čim višjo stopnjo varstva okolja kot celote

7.1 Ukrepi za preprečevanje nesreč in njihovih posledic 

7.1.1 Pri obratovanju naprave iz točke 1 izreka tega dovoljenja mora upravljavec ukreniti vse potrebno, da se preprečijo nesreče ter omejijo in zmanjšajo njihove posledice.

7.1.2 Upravljavec mora pri obratovanju naprave iz točke 1 izreka tega dovoljenja zagotoviti izvajanje ukrepov za preprečevanje nesreč, in sicer:
· upoštevanje in izvajanje požarnega reda in vseh izvlečkov požarnega reda,
· izvajanje rednih pregledov varnostnih naprav,
· čistočo na delovnih mestih v vseh prostorih proizvodnje,
· proste transportne poti in druge površine namenjene gibanju ljudi za prost dostop do vseh zasilnih in stranskih izhodov, vseh gasilnih sredstev in opreme ter do glavnih stikal,
· prijava izrednih dogodkov v lastno evidenco izrednih dogodkov ter v primeru izrednih dogodkov večjega obsega, obvestiti Center za obveščanje,
· zagotoviti usposabljanje zaposlenih za pravilno ukrepanje v primeru izrednih razmer in zagotavljati praktično preverjanje usposobljenosti,
· ukrepanje v primeru izrednih razmer z usposobljeno lastno ekipo in zunanjo gasilsko in reševalno enoto,
· seznanjanje vseh zunanjih izvajalcev, ki prihajajo na območje naprave, z vsemi varnostnimi in okoljskimi ukrepi ravnanja v primeru pojava izrednih razmer,
· zagotoviti izobraževanje zaposlenih za pravilno ravnanje z nevarnimi snovmi/kemikalijami,
· upoštevanje navodil (varnostnih listov) za ravnanje z nevarnimi snovmi/kemikalijami ter zagotoviti ustrezne zadrževalne posode, kjer se snovi skladiščijo in na mestih, kjer se uporabljajo v proizvodnji,
· zagotoviti dostopnost absorpcijskega sredstva za hitro in učinkovito ukrepanje v primeru razlitja nevarnih snovi,
· konstantno prezračevanje skladišča vnetljivih tekočin,
· da je za zajem požarne vode objekt Stavba 3 izveden kot lovilna skleda, 
· da so sistemi za zadrževanje požarne vode vodotesni in kemijsko odporni,
· da so gradbeni deli barier za zadrževanje požarne vode, z izjemo tesnil, odporni na atmosfersko korozijo in izvedeni iz korozijsko odpornih kovinskih materialov,
· redno vzdrževanje in kontrola vseh požarnovarnostnih naprav in opreme. O vzdrževanju in kontroli je treba voditi pisne evidence,
· reden pregled in testiranje protipovratnih loput v zunanjem kanalizacijskem omrežju ter redno preverjanje tesnosti kanalizacije,
· ustrezne tehnične ukrepe na območju naprave za zadrževanje požarnih voda in sicer: mobilne pregrade, pokrovi za zapiranje odvodnikov kanalov, pokrovi in tesnilne blazinice, magnetne folije, napihljive vrečke za zapiranje odvodnih kanalov, zbiralniki za mobilno zbiranje, večkomorne cevi kot pregrada za tekočine,
· sistem avtomatskega javljanja in alarmiranja požara ter odvod dima in toplote,
· redno preverjanje tehničnih, gradbenih in organizacijskih ukrepov požarne varnosti,
· da na kanalizacijsko omrežje na območju naprave niso priklopljene drenažne napeljave ali drugi slepi priključki.

7.1.3 Na lokaciji naprave se vsa vzdrževalna dela z odprtim ognjem in orodjem, ki iskri, lahko izvajajo samo na podlagi pisne odobritve, dela pa morajo biti zavarovana skladno s postopkom, ki ga predpiše dovoljenje (požarne straže in dodatno lokalno fizično zavarovanje mesta/območja varjenja).

7.1.4 Upravljavec mora pri obratovanju naprave iz točke 1 izreka tega dovoljenja v primeru požara zagotoviti:
· uporabo ustreznega gasilnega sredstva določenega v požarnem redu,
· popolno zajetje gasilnih sredstev in razlitih kemikalij/odpadkov z vsebnostjo strupenih, rakotvornih in ostalih nevarnih snovi,
· zapiranje protipovratnih loput v zunanjem kanalizacijskem omrežju,
· zbiranje požarne vode in preprečitev iztoka le te v okolje skladno z dobro inženirsko prakso ter njeno varno odstranitev.

7.2 Drugi posebni pogoji

7.2.1 Upravljavec mora nemudoma izvesti ukrepe, s katerimi zagotovi skladnost delovanja naprave z okoljevarstvenim dovoljenjem, če je kršeno, in pristojno inšpekcijo obvestiti o tej kršitvi.
7.2.2 Upravljavec mora ustaviti napravo ali njen del, če zaradi kršitve pogojev iz okoljevarstvenega dovoljenja grozi neposredna nevarnost za ljudi ali povzročitev znatnega škodljivega vpliva na okolje.
7.2.3 Upravljavec mora poročati Agenciji Republike Slovenije za okolje o izpustih in prenosih onesnaževal do 31. marca v tekočem letu za preteklo leto v skladu s predpisi o Evropskem registru izpustov in prenosov onesnaževal.

7.3 Ukrepi za preprečevanje in nadzor nad izrednimi razmerami pri obratovanju naprave ter za zmanjševanje njihovih posledic 

7.3.1 Upravljavec mora zagotavljati:
· preventivno vzdrževanje in nadzor vseh tehnoloških enot in njenih delov po predpisanih protokolih,
· dosledno upoštevanje tehnoloških navodil za procese in spremljanje posameznih parametrov,
· avtomatizacijo procesov,
· ustrezno ukrepanje v primeru ugotovljenih napak,
· dnevne vizualne preglede delovnih kadi  in lovilnih skled za površinsko zaščito,
· nadzor nad uporabo nevarnih snov,
· da so delovne kadi za površinsko zaščito izdelane iz nerjaveče jeklene pločevine in kemijsko odporne,
· da je lovilni bazen pod delovnimi kadmi za površinsko zaščito opremljen s črpalnimi jaški za prečrpavanje vsebine v čistilno napravo (N8) in v celoti prevlečen z zaščitnim slojem, odpornim na kemikalije,
· reden nadzor in čiščenje sušilca N2.3,
· redno izobraževanje zaposlenih in zunanjih izvajalcev (za varno delo, za ukrepanje v izrednih razmerah),
· redno menjavo žepastih filtrov in sodastih filtrov z aktivnim ogljem, 
· takšno zalogo kritičnih rezervnih delov, da je omogočena hitra izvedba vzdrževalnega posega v primeru okvare ter da se na ta način zagotavlja neprekinjeno delovanje naprav za čiščenje odpadnega zraka in stalno spremljanje obratovalnih parametrov (črpalke, zaporni elementi, merilno regulacijski elementi, posamezne komponente računalniškega sistema, …)
· da se izvajajo redne vizualne kontrole tesnosti rezervoarjev,
· da se 2x tedensko izvaja čiščenje elektrod za merjenje pH in kalibracija pH metrov na čistilni napravi (N8),
· da se 1x mesečno izvedene čiščenje lamelnega usedalnika na čistilni napravi (N8),
· da se dnevno kontrolira stanje asinhronskih motorjev mešal reaktorjev, centrifugalnih črpalk, dozirnih črpalk za kemikalije na čistilni napravi (N8),
· da se interno dnevno preverja tesnjenje cevovodov na čistilni napravi (N8),
· da so v skladiščih nevarnih snovi nepropustna tla,
· da so vse dozirne posode s kemikalijami, delovne kadi in mesta prečrpavanja nahajajo znotraj lovilnih posod.

7.3.2 Upravljavec mora predpisati interne postopke ravnanja v primeru izrednih razmer, jih periodično preverjati in posodabljati ter zanje zagotoviti izobraževanje zaposlenih.

7.3.3 Upravljavec mora zagotoviti, da se v primeru okvar naprave iz točke 1 izreka tega dovoljenja čimprej zagotovi vzpostavitev običajnega tehnološkega procesa.

7.3.4 Upravljavec mora ustaviti napravo iz točke 1 izreka tega dovoljenja ali njen posamezni del, če ukrepov iz točk 7.3.1., 7.3.2. in 7.3.3. izreka tega dovoljenja ni mogoče izvesti.

8 Obveznost obveščanja o spremembah

8.1 Upravljavec, ob stečaju pa stečajni upravitelj, mora ministrstvo, pristojno za okolje z vlogo pisno obvestiti o nameri dokončnega prenehanja obratovanja naprav iz točke 1 izreka tega dovoljenja, kar izkazuje s potrdilom o oddani pošiljki. Ta določba se uporablja tudi v primeru prenehanja ene od dejavnosti ali prenehanja dela ene od dejavnosti, ki se izvajajo v napravi iz točke 1 izreka tega dovoljenja.

8.2 Pisno obvestilo iz točke 8.2 izreka okoljevarstvenega dovoljenja mora vsebovati oceno stanja onesnaženosti tal in podzemne vode na območju naprave z zadevnimi nevarnimi snovmi.


9 Stroški postopka

V postopku stroški niso nastali.


O b r a z l o ž i t e v

1.  Zahtevek za pridobitev okoljevarstvenega dovoljenja 

Ministrstvo za okolje in prostor je dne 18. 7. 2022 s strani upravljavca TPV AVTOMOTIVE d.o.o., Brezina 101, 8250 Brežice, ki ga zastopa direktor Ivan Erenda, njega pa po pooblastilu AD-SVETOVANJE, Anes Durgutović s.p., Levstikova ulica 12A, 1241 Kamnik (v nadaljevanju: upravljavec), prejelo vlogo za izdajo okoljevarstvenega dovoljenja za obratovanje naprave, ki povzroča industrijske emisije, in sicer za napravo, v kateri se izvaja dejavnost 2.6 – površinska obdelava kovin ali plastičnih materialov z uporabo elektrolitskih ali kemičnih postopkov s proizvodnjo zmogljivostjo, kjer skupen volumen kadi, v katerih poteka obdelava, znaša 129,4 m3 . Naprava se nahaja na lokaciji z naslovom Brezina 101, 8250 Brežice, na zemljiščih v k. o. 1282 Brezina s parc. št. 316/5, 260/9, 260/10, 260/14 in v k. o. 1281 Šentlenart s parc. št. 68/37, 76/8, 787/64, 787/72, 77/11, 77/10, 77/7, 75/2.
 
Ministrstvo za okolje in prostor je dne 9. 12. 2022, 27. 3. 2023 prejelo tudi dopolnitev vloge. 

V skladu z Zakonom o spremembah Zakona o Vladi Republike Slovenije (Uradni list RS, št. 163/22), ki je na novo določil ministrstva, ki sestavljajo Vlado Republike Slovenije, je bilo na podlagi drugega odstavka 22. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb, v nadaljevanju: ZUP) za ta postopek pristojno Ministrstvo za naravne vire in prostor. Na podlagi Sklepa o datumu prenosa nedokončanih postopkov (Uradni list RS, št. 32/23) je za vodenje in odločanje v tem postopku od 1. 4. 2023 dalje pristojno Ministrstvo za okolje, podnebje in energijo (v nadaljevanju: ministrstvo).

Ministrstvo je dne 29. 4. 2023, 4. 5. 2023, 17. 8. 2023 in 26.10.2023 prejelo tudi dopolnitev vloge. 

2. Pravna podlaga za izdajo okoljevarstvenega dovoljenja
110. člen Zakona o varstvu okolja (Uradni list RS, št. 44/22, 18/23 – ZDU-1O in 78/23 – ZUNPEOVE v nadaljevanju ZVO-2) določa, da mora upravljavec za obratovanje naprave, v kateri se bo izvajala ena ali več dejavnosti, ki bodo povzročale industrijske emisije, pridobiti okoljevarstveno dovoljenje. Upravljavcu, ki na istem območju v eni napravi izvaja več dejavnosti, se za obratovanje naprave izda eno okoljevarstveno dovoljenje za napravo.
Prvi odstavek 115. člena ZVO-2 določa, da mora ministrstvo odločiti o izdaji okoljevarstvenega dovoljenja za napravo iz 110. člena ZVO-2, tj. za napravo v kateri se bo izvajala ena ali več dejavnosti, ki bodo povzročale industrijske emisije, v šestih mesecih od dneva prejema popolne vloge, pri čemer na primeren način upošteva tudi mnenja in pripombe zainteresirane javnosti in države članice. Vsebina okoljevarstvenega dovoljenja je določena v 116. členu ZVO-2 in 24. členu Uredbe o vrsti dejavnosti in naprav, ki povzročajo industrijske emisije (Uradni list RS, št. 68/22).

V skladu s prvim odstavkom 15. člena Uredbe o vrsti dejavnosti in naprav, ki povzročajo industrijske emisije se okoljevarstveno dovoljenje za napravo izda, če naprava obratuje v skladu s splošnimi zahtevami za obratovanje naprave iz zakona, ki ureja varstvo okolja, s to uredbo, zaključki o BAT in drugimi predpisi, ki urejajo okoljevarstvene zahteve za obratovanje naprave.

V skladu s 16. členom Uredbe o vrsti dejavnosti in naprav, ki povzročajo industrijske emisije se:
- za vprašanja o emisiji snovi in toplote pri odvajanju odpadne vode, ki niso urejena z zaključki o BAT, uporablja predpis, ki ureja emisije snovi in toplote pri odvajanju odpadnih voda v vode in javno kanalizacijo. Za vprašanja obratovalnega monitoringa odpadnih voda, ki niso urejena z zaključki o BAT, se uporablja predpis, ki ureja prve meritve in obratovalni monitoring odpadnih voda;
- za vprašanja o emisiji snovi v zrak, ki niso urejena z zaključki o BAT, uporablja predpis, ki ureja emisije snovi v zrak iz nepremičnih virov onesnaževanja. Za vprašanja obratovalnega monitoringa emisije snovi v zrak, ki niso urejena z zaključki o BAT, se uporablja predpis, ki ureja prve meritve in obratovalni monitoring emisije snovi v zrak iz nepremičnih virov onesnaževanja ter pogoje za njegovo izvajanje;
- za vprašanja glede ravnanja z odpadki, ki niso urejena z zaključki o BAT, uporablja predpis, ki ureja odpadke;
- za vprašanja glede mejnih vrednosti kazalcev hrupa v okolju in druga vprašanja v povezavi z emisijo hrupa, ki niso urejena z zaključki o BAT, uporablja predpis, ki ureja mejne vrednosti kazalcev hrupa v okolju. Za vprašanja obratovalnega monitoringa za vire hrupa, ki niso urejena z zaključki o BAT, se uporablja predpis, ki ureja prvo ocenjevanje in obratovalni monitoring za vire hrupa ter pogoje za njegovo izvajanje;
- za vprašanja obratovalnega monitoringa stanja tal ter podzemnih in površinskih voda, ki niso urejena z zaključki o BAT, se uporabljajo predpisi, ki urejajo obratovalni monitoring stanja tal, obratovalni monitoring stanja površinske vode in obratovalni monitoring stanja podzemne vode.

3.  Ugotovljeno dejansko stanje in dokazi, na katere je oprto
3.1 Vloga in dopolnitve vloge
Ministrstvo je v postopku odločalo na podlagi vloge in dopolnitev te vloge (v nadaljevanju: vloga) s prilogami, in sicer:
- A112 pooblastilo
- A32-1 lokacija naprave z okolico-apr22
- A32-2 lokacija naprave na DOF z okolico-apr22
- A32-3 lokacija naprave na ZK-apr22
- A32-4 namenska raba prostora-apr22
- A32-5 dejanska raba prostora-apr22
- A32-6 komunalna oprema-apr22
- A32-7 shematski prikaz objektov, utrjenih in zelenih površin-apr22
- A32-8 dostopi in transportne poti-apr22
- A33-1 shematski prikaz postavitve tehnoloških enot-jun22
- A33-2 shematski prikaz proizvodnega procesa predobdelave-jun22
- A33-3 shematski prikaz proizvodnega procesa nanosa zaščite-jun22
- A34-1 shematski prikaz skladišč in rezervoarjev-jun22
- A34-2 shematski prikaz transportnih poti ZNS-jun22
- A34-3 shematski prikaz pozicije linije, skladiščenja ZNS in pozicij uporabe ZNS-apr22
- A34-4 shematski prikaz pozicije linije, skladiščenja ZNS in pozicij uporabe ZNS v prerezu-apr22
- A35-1 shematski prikaz delovanja hladilnega sistema-jun22
- A35-2 shematski prikaz delovanja kotlovnice-jun22
- A41-1 shema izpustov emisij v zrak in merilnimi mesti-jun22
- A41-2 predlog programa prvih meritev emisij snovi v zrak
- A42-1 shema potekov odpadnih vod z označenimi odtoki, iztoki in merilnimi mesti-apr22
- A42-2 mnenje upravljavca javne kanalizacije in komunalne čistilne naprave
- A42-3 predlog programa monitoringa odpadnih voda
- A43-1 ocena obremenjenosti okolja s hrupom
- A43-2 program prvih meritev in obratovalnega monitoringa za vire hrupa
- A53 elaborat o določitvi vplivnega območja
- A54-1 izhodiščno poročilo s prilogami
- A54-2 program monitoringa podzemnih vod
- A54-3 program monitoringa za tla
- A61-1 kopija gradbenega dovoljenja
- A61-2 potrdilo o plačilu upravne takse
- T31-1 Seznam stavb
- T31-2 Seznam tehnoloških enot
- T33-1 Nepremični motorji z notranjim zgorevanjem
- T34-1 Skladišče rezervoarjev
- T34-2 Regalna in druga skladišča
- T34-5 Druga skladišča odpadkov
- T35-1 Hladilni sistemi
- T35-2 Srednje kurilne naprave
- T41-1 Odvodniki
- T41-2 Povezava odvodnik / tehnologija /predpis
- T41-3 Masni pretoki snovi v zrak
- T42-1 Iztoki in odtoki odpadnih vod
- T42-2 Izvor odpadnih vod, uporabljeni materiali in tehnike čiščenja
- T42-3 Vodna bilanca
- P13 Poljuden povzetek vloge
- P2 Skladnost obratovanja IED naprave z najboljšimi razpoložljivimi tehnikami
- P33 Tehnologija proizvodnje
- P34 Skladiščenje, raba surovin in energentov
- P35 Hladilni sistemi, priprava vode in kotlovnice
- P41 Emisije v zrak
- P42 Skladišče rezervoarjev z odpadki
- P43 Druga skladišča odpadkov
- P44 Seznam materialov brez predhodnega skladiščenja
- P45 Hladilni sistemi
- P51 Srednje kurilne naprave
- P52 Odvodniki

Dopolnitev z dne 9. 12. 2022, ki vsebuje:
-Dopis z dne 8.12.2022,
-Obrazec IED vloge z dne 8.12.2022 s prilogami,
-TDS Vezivo CR693,
-VL Vezivo CR693A,
-2 TDS Pigment Pasta CP458A,
-VL Pigment Pasta CP458A-H8,
-3 TDS Metoksipropanol CA141E,
-3 VL Metoksipropanol CA141E-P5,
-4 TDS Butilglikol,
-4 VL Butilglikol,
-5 Pfinder AP14-15,
-6 Primasol MA1,
-A41-3 Predlog programa prvih meritev snovi v zrak,
-P13-dec22 Poljuden povzetek vloge,
-P20-dec22 Skladnost obratovanja IED naprave z najboljšimi razpoložljivimi tehnikami,
-P33-dec22 Tehnologija proizvodnje,
-P34-dec22 Skladiščenje, raba surovin in energentov,
-P35-dec22 Hladilni sistemi, priprava vode in kotlovnice,
-P41-dec22 Emisije v zrak,
-P42-dec22 Skladišče rezervoarjev z odpadki,
-P44-dec22 Seznam materialov brez predhodnega skladiščenja,
-P45-dec22 Hladilni sistemi,
-P52-dec22 Odvodniki,
-P61-dec22 Druga dejstva,
-T31-dec22 Seznam stavb in seznam tehnoloških enot,
-T33-dec22 Nepremični motorji z notranjim zgorevanjem,
-T34-dec22 Skladišča,
-T35-dec22 Hladilni sistemi,
-T41-dec22 Odvodniki,
-T42-dec22 Iztoki in odtoki odpadnih vod.

Dopolnitev z dne 27. 3. 2023, ki vsebuje:
- dopis z dne 27. 3. 2023,
- Odgovor na poziv k predložitvi dokazov z dne 26. 3. 2023,
- Izhodiščno poročilo za TPV Automotive tovarna Brezina, št. 2820-21/88314-22/1-1, dne 8. 7. 2022, dopolnitev 23. 3. 2023.
- Predlog programa obratovalnega monitoringa stanja tal za IED napravo TPV Automotive tovarna Brezina, št. dokumenta: 2820-21/88314-22/3-1, dne 27. 3. 2023 – 1. dopolnitev,
 - Predlog programa obratovalnega monitoringa stanja podzemne vode za IED napravo TPV Automotive, Tovarna Brezina, št. dokumenta.: 2820-21/88314-22/2-1, dne 27. 3. 2023 – 1. Dopolnitev,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode, št. 2300-22/19678-22/125927 z dne 15. 12. 2022, 
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode, št. 2300-22/19678-22/112513 z dne 14. 11. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode, št. 2300-22/19678-22/99884 z dne 11. 12. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode, št. 2300-22/19678-22/89031 z dne 13. 9. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2300-22/19678-22/77491 z dne 10. 8. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2300-22/19678-22/66802 z dne 12. 7. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2300-22/19678-22/56591 z dne 14. 6. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2300-22/19678-22/42409 z dne 10. 5. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2300-22/19678-22/31897 z dne 12. 4. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2300-22/19678-22/10398 z dne 15. 2. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2300-20/19678-22/2403 z dne 19. 1. 2022,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/653 z dne 11. 1. 2021, 
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/122442 z dne 13. 12. 2021,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/110800 z dne 15. 11. 2021,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/97766 z dne 11. 10. 2021,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/85353 z dne 9. 9. 2021,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/53706 z dne 10. 6. 2021,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/41496 z dne 10. 5. 2021,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/31776 z dne 12. 4. 2021,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/19116 z dne 18. 3. 2021,
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/8395 z dne 9. 2. 2021
- Poročilo o izvedeni nalogi Komunala Brežice, d.o.o. - spremljanje zdravstvene ustreznosti pitne vode št. 2132-20/19678-21/76720 z dne 13. 8. 2021.

Dopolnitev z dne 29. 4. 2023 in 4. 5. 2023, ki vsebuje:
- dopis z dne 28. 4. 2023,
- Izjava o dejstvih in okoliščinah po pozivu z dne 28. 4. 2023,
- Obrazec IED vloge z dne 28. 4. 2023 s prilogami,
- P13-apr23 Poljuden povzetek vloge, 
- P20- apr23 Skladnost obratovanja IED naprave z najboljšimi razpoložljivimi tehnikami,
- P33- apr23 Tehnologija proizvodnje,
- P34- apr23 Skladiščenje, raba surovin in energentov,
- P41- apr23 Emisije v zrak,
- P42- apr23 Skladišče rezervoarjev z odpadki,
- P44- apr23 Seznam materialov brez predhodnega skladiščenja,
- P45- apr23 Hladilni sistemi,
- P52- apr23 Odvodniki,
- P61- apr23 Druga dejstva,
- A33-3 shematski prikaz proizvodnega procesa nanosa zaščite-apr23,
- A33-9 tehnološki projekt IČN, 
- A34-2 shematski prikaz transportnih poti ZNS-dec22,
- A34-3 shematski prikaz pozicije linije, skladiščenja ZNS in pozicij uporabe ZNS-mar23,
- A34-4 shematski prikaz pozicije linije, skladiščenja ZNS in pozicij uporabe ZNS v prerezu-mar23,
- A41-1 shema izpustov emisij v zrak in merilnimi mesti-apr23,
- A41-3 predlog programa prvih meritev emisij snovi v zrak-apr23,
- A41-5 izračun višine odvodnikov za izpuste-apr23,
- A41-6 Izjava o zagotovitvi servisa in nastavitvi zgorevanja gorilca-dec22,
- A41-7 predlog poslovnika za žepasti filter-mar23,
- A41-8 predlog poslovnika za sodasti filter z aktivnim ogljem-mar23,
- A42-1 shema potekov odpadnih vod z označenimi odtoki, iztoki in merilnimi mesti-apr23,
- A42-4 opis ureditve merilnih mest za odpadne vode-mar23.

Dopolnitev z dne 17. 8. 2023, ki vsebuje:
-dopis z dne 17. 8. 2023,
- Obrazec IED vloge z dne 9. 8. 2023,
- P33-jul23 Tehnologija proizvodnje,
- P34-jul23 Skladiščenje, raba surovin in energentov,
- P41-jul23 Emisije v zrak,
- P45-jul23 Hladilni sistemi,
- T31-jul23 Seznam stavb in seznam tehnoloških enot,
- T34-jul22 Skladišča,
- A33-1 shematski prikaz postavitve tehnoloških enot-jul23
- A34-1 shematski prikaz skladišč in rezervoarjev-jul23,
- A34-3 shematski prikaz pozicije linije, skladiščenja ZNS in pozicij uporabe ZNS-avg23,
- A34-4 shematski prikaz pozicije linije, skladiščenja ZNS in pozicij uporabe ZNS v prerezu-avg23, 
- A41-2 procesna shema zaščitne komore-jun23,
- Izhodiščno poročilo za TPV Automotive tovarna Brezina, št. 2820-21/88314-22/1-2, dne 8. 7. 2022, dopolnitev 23. 3. 2023, dopolnitev 17. 8. 2023, 
- Predlog programa obratovalnega monitoringa stanja tal za IED napravo TPV Automotive tovarna Brezina, št. dokumenta: 2820-21/88314-22/3-2, dne 27. 3. 2023 – 1. dopolnitev, 17. 8. 2023 – 2. dopolnitev, 
 - Predlog programa obratovalnega monitoringa stanja podzemne vode za IED napravo TPV Automotive, Tovarna Brezina, št. dokumenta.: 2820-21/88314-22/2-2, dne 27. 3. 2023 – 1. Dopolnitev, 17. 8. 2023 – 2. dopolnitev,
- Dopis z dne 17. 8. 2023.

Dopolnitev z dne 30. 10. 2023, ki vsebuje:
- Izhodiščno poročilo za TPV Automotive tovarna Brezina, št. 2820-21/88314-22/1-2, dne 8. 7. 2022, dopolnitev 23. 3. 2023, dopolnitev 17. 8. 2023, s prilogami,
- Predlog programa obratovalnega monitoringa stanja tal za IED napravo TPV Automotive tovarna Brezina, št. dokumenta: 2820-21/88314-22/3-2, dne 27. 3. 2023 – 1. dopolnitev, 17. 8. 2023 – 2. dopolnitev, 
 - Predlog programa obratovalnega monitoringa stanja podzemne vode za IED napravo TPV Automotive, Tovarna Brezina, št. dokumenta.: 2820-21/88314-22/2-2, dne 27. 3. 2023 – 1. Dopolnitev, 17. 8. 2023 – 2. dopolnitev,
- dopis z dne 26. 10. 2023,
- Načrt požarne varnosti (FENIKS 2 d.o.o.), Cesta 20. julija 2c, 1416 Zagorje ob Savi, PV55-04/20-SPR., november 2022.

3.2 Dejavnost in zmogljivost naprave

Ministrstvo je na podlagi vloge za pridobitev okoljevarstvenega dovoljenja ugotovilo, da je naprava iz točke 1.1 izreka tega dovoljenja nova naprava, ki se skladno s prilogo 1 Uredbe o vrsti dejavnosti in naprav, ki povzročajo industrijske emisije razvršča med naprave, v katerih se izvaja dejavnost površinska obdelava kovin ali plastičnih materialov z uporabo elektrolitskih ali kemičnih postopkov z oznako vrste dejavnosti 2.6, kjer skupen volumen kadi, v katerih poteka obdelava znaša 129,4 m3.

Za dejavnost površinske obdelave kovin ali plastičnih materialov z uporabo elektrolitskih ali kemičnih postopkov z oznako vrste dejavnosti 2.6, je prag proizvodne zmogljivosti določen kot skupni volumen kadi, v katerih poteka obdelava, in znaša 30 m3. Pri napravi iz točke 1.1 izreka tega dovoljenja je proizvodna zmogljivost nad pragom, zato se naprava šteje za napravo, ki povzroča industrijske emisije.

3.3 Značilnosti območja naprave

Naprava iz točke 1 izreka tega dovoljenja se nahaja v kraju Brezina 101, 8250 Brežice. Naprava leži na zemljiščih v k. o. 1282 Brezina s parc. št. 316/5, 260/9, 260/10, 260/14 in v k. o. 1281 Šentlenart s parc. št. 68/37, 76/8, 787/64, 787/72, 77/11, 77/10, 77/7, 75/2. Lastnik zemljišč, na katerih se naprava iz točke 1 izreka tega dovoljenja nahaja in lastnik naprave, je upravljavec sam.

Upravljavec na kraju naprave iz točke 1 izreka tega dovoljenja ne upravlja z drugo napravo ali obratom, ki bi imela s to napravo skupne objekte ali naprave za odvajanje emisij ali ravnanje z odpadki. 

Območje naprave je na osnovi določilo 3. člena Uredbe kakovosti zunanjega zraka (Uradni list RS, št. 9/11, 8/15, 66/18 in 44/22 – ZVO-2) in Odredbe o določitvi območja in razvrstitvi območij, aglomeracij in podobmočij glede na onesnaženost zunanjega zraka (Uradni list RS, št. 50/11, 38/17 in 44/22-ZVO-2), razvrščeno v območje SI2, za katero je določena II. stopnja onesnaženosti zraka (pod spodnjim ocenjevalnim pragom).

Naprava leži na JV delu območja Industrijsko poslovne cone Brezina na območju občine Brežice, pri čemer naprava na vzhodni strani meji na industrijski tir, silose blagovnih rezerv in proizvodni objekt družbe Kovis, na južni in zahodni strani na dostopno cesto industrijske cone in na severni na druga zemljišča industrijske cone.

Območje naprave se nahaja:
· na prispevnem območju vodnega telesa VT Sava Krško-Vrbina s šifro SI1VT913, 
· na območju vodnega telesa podzemne vode Posavsko hribovje do osrednje Sotle ,
· na vodovarstvenem območju, in sicer v širšem (vplivnem) varstvenem pasu – cona 3, ki je določen v Odloku o zavarovanju pitne vode v vrtinah Vt-1 in Ci-1 v Glogovem brodu ter v vodnjakih na lokaciji črpališča Brezina (Uradni list RS, št. 38/96, 
· v aglomeraciji Gornji Lenart 2019, ID 12161; območje je opremljeno z javno kanalizacijo, ki se zaključi s komunalno čistilno napravo Brežice zmogljivosti 13.500 populacijskih ekvivalentov (PE),

Naprava iz točke 1 izreka tega dovoljenja leži na vodovarstvenem območju s III. režimom varovanja. Na lokaciji naprave ni vodnih in priobalnih zemljišč. V neposredni bližini, severno od naprave, se nahaja struga občasnega potoka, zahodno od naprave na oddaljenosti ca. 150 m pa območje stoječe vode. Gre za glinokopa jezera med Brezino in Gornjim Lenartom. Na lokaciji naprave ni registriranih enot kulturne dediščine. Naprava ne leži na varovanih območjih narave: Natura 2000, Naravne vrednote, Zavarovana območja in Ekološko pomembna območja. 

Območje naprave iz točke 1 izreka tega dovoljenja se v skladu s 4. členom Uredbe o mejnih vrednostih kazalcev hrupa v okolju (Uradni list RS, št. (Uradni list RS, št. 43/18, 59/19 in 44/22 – ZVO-2) razvršča v območje IV. stopnje varstva pred hrupom, medtem ko so stavbe z varovanimi prostori, kjer se ocenjujejo kazalci hrupa, ki ga povzroča obratovanje naprave, uvrščene v območje III. stopnje varstva pred hrupom. 
3.4 Opis tehnološkega postopka

Napravo iz točke 1 izreka tega dovoljenja tvorijo sledeči objekti s spremljajočimi ureditvami:
· stavba 1- proizvodna hala z upravnim delom in pomožnimi prostori,
· stavba 2 - objekt za proizvodnjo izreza pločevine s prešami,
· stavba 3 - naprava za površinsko obdelavo kovin ali plastičnih materialov z uporabo elektrolitskih ali kemičnih postopkov, kjer skupen volumen kadi, v katerih poteka obdelava, znaša 129,4 m3  (A1), naprava za montažo in zaščito obdelovalcev na liniji za vtiskovanje gumi ležajev ter voskanje (N21), naprava za pranje izdelkov z uporabo vakuumskega pralnega stroja na modificirani alkohol (N22) in naprava za uporovno varjenje matic na dveh dvoglavih uporovnih varilnih strojih (N23).

Naprava za površinsko obdelavo kovin ali plastičnih materialov (A1)
Glede na zasnovani tehnološki proces delovanja linije za površinsko zaščito izdelkov z uporabo elektrolitskih ali kemičnih postopkov bo kapaciteta oz. volumen kadi v procesu sledeči:
· aktivne kopeli: 129,4 m3
· izpiralne kopeli: 82 m3
· izpihovanje – kad za izpihovanje: 10,5 m3
· podporna kad - "tank Zn fosfatiranja": 15 m3.
Proizvodnja na linji za površinsko zaščito bo potekala do 255 dni v letu v treh izmenah. Postopek površinske zaščite bo obsegal naslednje faze:
1. priprava obešal,
2. obešanje izdelkov na pripravljena obešala,
3. prenos naloženih obešal na transportni sistem površinske zaščite,
4. pred obdelava (N1; N1.1, N1.2, N1.3, N1.4, N1.5),
5. elektrokemijski nanos površinske zaščite (N2; N2.1, N2.2),
6. sušenje (N2; N2.3),
7. hlajenje (N3),
8. prenos naloženih obešal iz transportnega sistema površinske zaščite,
9. snemanje, kontrola in pakiranje površinsko zaščitenih obdelovancev,
10. pomožne tehnološke operacije (N4, N6, N7, N8, N9, N10),
11. odprema v skladišče gotovih izdelkov.

Pred obdelava (N1)
Postopek pred-priprave se bo izvajal v zaščitni komori predobdelave kjer se bo izvajala priprava površin obdelovalcev za nadaljnji postopek nanosa površinske zaščite. Kemična površinska pred obdelava se bo izvajala z brizganjem in potapljanjem obdelovancev v kadeh po sledečem postopku: predrazmaščevanje, razmaščevanje, izpiranje, jedkanje, izpiranje, nevtralizacija, razmaščevanje, izpiranje, aktivacija, Zn fosfatiranje, izpiranje, pasivacija in izpiranje. V procesu pred obdelave bodo prisotne tudi podporne kadi in sicer podporna kad za pranje toplotnih izmenjevalcev ter podporna kad za pretakanje fosfata.

Elektrokemijsko nanašanje površinske zaščite (N2)
Elektrokemijsko nanašanje sloja površinske zaščite je postopek nanašanja zaščitnega premaznega sredstva (barve, antikorozijske zaščite) s potapljanjem v kadeh s pomočjo istosmernega električnega toka. Elektrokemijska površinska zaščito s potapljanjem se bo izvajala v zaščitni komori za elektrokemijsko nanašanje površinske zaščite (N2, N2.1 in N2.2), vključno s sušenjem v peči za sušenje (N2, N2.3). Postopek nanosa sloja površinske zaščite bo vključeval naslednje stopnje obdelave: potopno nanašanje zaščitnega sloja (N2.1), tristopenjsko izpiranje s potapljanjem v ultrafiltratu, izpihovanje oziroma pred-sušenje z zrakom iz sušilca v izpihovali komori (N2.2) in sušenje v peči (N2.3).
Procesne kadi za površinsko zaščito bodo izdelane iz nerjaveče jeklene pločevine, notranje površine bodo zaščitene s posebno oblogo, ki je hkrati izolator električnega toka. Vse delovne kadi bodo zaščitene pred delovanjem kemikalij (raztopin kemikalij), ki se bodo v njih nahajale. Delovne kadi bodo dvignjene od tal. Vsa oprema in kadi linije za površinsko zaščito bodo nameščene znotraj objekta, ki bo izveden na način da bo predstavljal lovilni bazen. Lovilni bazen bo opremljen s črpalnim jaškom za prečrpavanje vsebine v čistilno napravo (N8). Lovilni bazen bo v celoti (tla in stene) prevlečen z zaščitnim slojem, odpornim na kemikalije.

Hlajenje obdelovalcev (N3)
Po izvedenem postopku sušenja v komori oz. peči za sušenje (N2.3) se bodo obdelovanci ohladili v samostojni hladilni coni in sicer hladilnem tunelu (N3). Hlajenje obdelovancev in obešal se bo izvajalo v hladilnem tunelu, s konvekcijskim načinom z hlajenja zunanjim zrakom, kjer se bodo obdelovanci hladili v toku zraka. Hlajenje obdelovalcev bo izvedeno z vpihovanjem zraka iz okolice in odvajanjem segretega zrak. Notranja kanalska enota bo opremljena z mešalno komoro za možnost primešavanja svežega zraka.

Naprava za pripravo tople vode (N4)
Topla voda (90/70°C) za potrebe delovanja sistema linije se bo proizvajala v toplovodnem kotlu (N4, Z4), kjer bo nameščen en plinski gorilnik WEISHAUPT, tipa WM-G20/3-A z močjo 1.739 kW (N4). Energetski medij bo zemeljski plin.

Naprava za razbarvanje (N6)
Naprava za razbarvanje (N6, Z6) bo služila za čiščenje obešal in razlakiranje slabo lakiranih obdelovalcev. Razlakiranje bo potekalo v vodni raztopini močnih lugov pri temperaturi 60°C.

Industrijska čistilna naprava (N8)
Industrijska čistilna naprava je opisana v nadaljevanju te odločbe.

Hlajenje laka z uporabo hladilnega agregata za ohlajanje laka (N10)
S pomočjo avtomatizacije hladilnih procesov se bo preprečevalo prekomerno hlajenje. Vsi parametri tehnoloških postopkov, vključno s temperaturo, se bodo spremljali avtomatsko. Uporabljal se bo zaprt sistem hlajenja s pomočjo hladilnih agregatov oziroma klimatskih naprav. Za hlajenje laka bo postavljen agregat. Uporabljen bo hladilni agregat Daikin, tip EWAT064CZPBA2, polnjen s 13 kg hladilnega medija R-32.

Skladiščenje
Skladišče veziva bosta tvorila dva nadzemna valjasta rezervoarja iz poliplopilenskega materiala. Vsak bo kapacitete 17,5 m3. Rezervoarja bosta opremljena s črpalko za pretakanje veziva iz cisterne ob dostavi na lokacijo ter s pnevmatskim membranskim ventilom. Rezervoarja bosta opremljena tudi z nadzornim sistemom »Wächter«. Vezivo se bo dostavljalo v kamionski cisterni s kapaciteto do 20 m3 in preko črpalnega sistema prečrpalo v namenska rezervoarja.
Za namen skladiščenja kemikalij bo v prostoru stavbe 3 postavljeno skladišče, ki bo razdeljeno na dva skladiščna odseka. En skladiščni odsek bo namenjen skladiščenju nenevarnih kemikalij in kemikalij s pH manj kot 7, drugi pa nenevarnim kemikalijam in kemikalijam s pH več kot 7.
Za skladiščenje se bodo uporabljala tudi.
-skladišče vnetljivih tekočin (Sk2) z zmogljivostjo 0,4 t. Gre za namensko omaro, ki je ognjevarna in je namenjena samo za skladiščenje vnetljivih tekočin.
-skladišče polproizvodov (Sk3) z zmogljivostjo 500 m2. Gre za AB tla, na katerih se skladiščijo polproizvodi, ki se pripravijo za proces površinske zaščite.
-skladišče gotovih izdelkov (Sk4) z zmogljivostjo 375 m2. Skladišče končnih izdelkov je odprta površina znotraj objekta. 
-skladišče odpadkov (SkODPADKI) z zmogljivostjo 110,2 t. Skladišče odpadkov in nevarnih odpadnih snovi je namenjeno začasnemu skladiščenju le-teh do predaje pooblaščenim zbiralcem, odstranjevalcem ali predelovalcem odpadkov.

Oskrba procesa nanašanja laka z električno energijo v primeru izpada zunanjega napajanja bo zagotovljena z vgradnjo dizel električnega agregata za proizvodnjo električne energije (N9).

Linija za vtiskovanje gumi ležajev ter voskanje (N21)
V drugem delu proizvodno skladiščnega dela stavbe 3 bo nameščena linija za vtiskovanje gumi ležajev ter voskanje obdelovalcev (N21). Linija za vtiskovanje gumi ležaja ter voskanje obdelovalcev bo samostojna tehnološka enota, njeno delovanje in obratovanje pa bo odvisno od linije površinske zaščite (A1). Linija se bo uporabljala za pripravo in zaščito lakiranih izdelkov iz linije za površinsko zaščito (A1). Skupna kapaciteta linije bo 3924 kosov na dan. Linija bo priklopljena na električno omrežje ter na sistem komprimiranega zraka. Za voskanje se bo uporabljal vosek na vodni osnovi PFINDER AP 14/15 z 55 % vsebnostjo suhe snovi in 5 g/l HOS vrednostjo. Vosek ni definiran kot nevarna snov.

Naprava za pranje odpreškov - vakuumski pralni stroj na modificirani alkohol (N22)
V delu proizvodno-skladiščnega dela stavbe 3 bo nameščena naprava za pranje ''odpreškov''. Gre za vakuumski pralni stroj na modificirani alkohol v katerem se čistijo kosi, ki so bili v procesu obdelave na prešah. Kapaciteta pranja bo do 7 ton/uro. Količina topila v sistemu bo cca 10.000l. Čeprav bo celotna naprava delovala v vakuumu, bo zaradi notranjih procesov prihajalo do izgub modificiranega alkohola. Modificirani alkohol se bo porabljal na tri načine:
· Izpust v ozračje kot posledica izpuha vakuumske črpalke, ki skrbi za vakuumiranja komore. V tem procesu se bodo izločile pare v komori. Po specifikaciji proizvajalca se bo izločilo od 2 do 3g na cikel. Za nevtralizacijo omenjenega izpuha bodo pred izpuhom v ozračje nameščeni ogleni filtri, preko katerih se bo vodil izpuh iz vakumske črpalke.
· Izpust v sod z odpadno vodo - vlaga iz ozračja, ki pride v komoro, ko se nakladalna vrata odprejo in se v procesu spiranja pomeša s topilom ter se v destilatorju izloči iz procesa. V vodi ostane delež pomešanega topila. Odpadna voda se bo zbirala v kovinskem sodu z nivojskim senzorjem. 
· Izpust preko izločenega odpadnega olja. Osnovni namen pralnice je razmastiti obdelovance. V procesu pranja se olje pomeša s topilom in v procesu destilacije izloči iz procesa. Odpadno olje se zbira v 200 litrskih sodih z nivojskem senzorjem. 
Po podatkih proizvajalca bo količina izpusta – pretoka maksimalno 40 m3/uro in koncentracija topila v izpustih manj kot 5 g/m3. Za zmanjšanje izgub topila v napravi bo stroj priklopljen na hladilni sistem, ki bo skrbel za čim nižjo in konstantno temperaturo v destilatorju. Hladilni medij sistema bo hladna voda, ki jo hladi namenski modul (Aggregat Rehsler TAEevo TECH 201). Skupna ocenjena poraba topila v napravi je zaradi vseh izgub ocenjena na količino do 385 kg/leto.

Linija za uporovno varjenje matic na dveh dvoglavih uporovnih varilnih strojih (N23)
V delu proizvodno-skladiščnega dela stavbe 3 bo nameščena tudi linija za uporovno varjenje matic na obdelovalce. Varjenje se bo izvajalo na dveh dvoglavih uporovnih varilnih strojih. Kapaciteta naprave bo do 8400 obdelovalcev na dan.

3.5 Opis virov emisij snovi v okolje in ravnanja z odpadki
Emisije v zrak

Potencialne vplive na zrak v času obratovanja naprave lahko opredelimo kot: 
- emisije snovi v zrak zaradi ogrevanja in hlajenja prostorov v zimskem času, 
- emisije snovi v zrak zaradi delovanja linije površinske zaščite, 
- emisije snovi v zrak zaradi izvajanja drugih pomožnih operacij in uporabe pomožnih naprav. 
- emisije zaradi delovanja drugih naprav na območju. 
V tabeli so prikazani podatki o posameznih izpustih in tehnoloških enot vezanih na izpust.

	Ime izpusta
	Oznaka
	Tehnološka enota
	Koordinata n
	Koordinata e

	Zaščitna komora predobdelave in KTL, 
	Z1
	N1,N1.1, N1.2, N1.3, N1.4, N2.1, 
	87800
	545545

	Izpihovanje in sušenje
	Z2
	N2.2, N2.3
	87796
	554543

	Hlajenje
	Z3/1
	N3
	87773
	545547

	Hlajenje
	Z3/2
	N3
	87774
	545548

	Kurilna naprava
	Z4
	N4
	87779
	545537

	Naprava za razbarvanje – čiščenje obešal
	Z6
	N6
	87769
	545536

	Naprava za pranje odpreškov - vakumski pralni stroj na modificirani alkohol
	Z5
	N22
	87777
	545600

	Agregat za proizvodnjo električne energije
	Z9
	N9
	87848
	545541



Naprava A1:
Za pred-obdelavo se bodo uporabljale vodotopne raztopine aktivnih kopeli, ki ne vsebujejo hlapnih snovi. Nanos sloja površinske zaščite (laka) se bo izvajalo v vodotopnem laku z majhno vsebnostjo hlapnih organskih topli v obliki višjih alkoholov. Topila bodo hlapela v procesu elektroforetskega lakiranja, pri izpiranju z ultrafiltratom in pri sušenju laka. V celotnem procesu, ki vključuje tudi čiščenje opreme, se ne bo uporabljalo halogeniranih topil. Kadi pred-obdelave (N1; Z1) in kadi za nanos površinske zaščite (N2.1; Z1) bodo nameščene v zaprti, prisilno prezračevani zaščitni komori, ki bo zajemala vodne hlape in hlape organskih topil iznad kadi. Lokalna ventilacija bo zagotavljala stalno odvajanje filtriranih odpadnih plinov neposredno v zrak (Z1) s pretokom 30.000 m3/h. 
Odvod zraka iz zaščitne komore bo izveden preko žepastega filtra za zajem prašnih delcev in termičnega kolesa v ozračje na izpustu Z1. 
Segrevanje prostora se bo izvajalo preko toplotnega izmenjevalca voda/zrak. Izpust bo opremljen s termičnim kolesom, kar bo omogočalo vračanje pridobljene toplote v komoro.
Izpihovanje (N2.2, Z2) se bo izvajalo v komori volumna 10,5 m3, v katero se bo vpihoval vroč odpadni zrak iz komore za sušenje. 
Sušenje (N2.3; Z2) se bo izvajalo v A sušilniku, ki bo direktno ogrevan s plinskim gorilcem. Toplota se bo na obdelovance prenašala s kroženjem ogretega zraka. V sušilniku se bo izvajalo utrjevanje laka pri 180°C, pri tem se bodo sproščali hlapi organskih topil. Odpadni zrak pri temperaturi 180°C se bo odvajal v komoro izpihovanja (N2.2) od tam pa v območje termičnega kolesa in preko izpusta (Z2) v ozračje.
Hlajenje obdelovancev bo izvedeno v samostojni hladilni coni (N3) kjer se bodo obdelovanci hladili v toku zraka. Zajem zraka bo na strehi, prav tako izpusta (Z3/1, Z3/2), vsak s pretokom 41.500 m3/h.
Vroča voda 90/70°C se bo proizvajala v toplovodnem kotlu (N4; Z4; V1.2) moči 1.739 kW, ki bo ogrevan z gorilcem na zemeljski plin.
Naprava za razbarvanje (N6; Z6) bo služila za čiščenje obešal, iz KTL lakiranja. Razbarvanje bo potekalo v vodni raztopini močnih lugov pri temperaturi 60°C.

Linija N22
V sklopu naprave je previdena namestitev in uporaba naprave za pranje odpreškov (N22). Po podatkih proizvajalca naprave MULTICLEAN – S4_MAX Twin je količina pretoka maksimalno 40 m3/h in koncentracija topila manj kot 5 g/m3. Pred izpustom iz naprave (Z5) bo nameščen sodasti filter z aktivnim ogljem.

Emisije v vode

Pri obratovanju naprave bodo nastajale 
- industrijske odpadne vode
- komunalne odpadne vode ter 
- padavinske/meteorne odpadne vode. 

Komunalne odpadne vode bodo nastajale zaradi uporabe vode v sanitarne namene. Odvajale se bodo preko kanalizacijskega priključka za fekalno kanalizacijo, v javno kanalizacijo, ki se zaključi s komunalno čistilno napravo Brežice, zmogljivosti 13 500 populacijskih enot (PE). 

Padavinske/meteorne odpadne vode bodo nastajale na strehah in površinah okoli objekta; t.j. transportnih internih poteh in manipulativnih površinah pred objektom. V sklopu gradnje objekta (stavba 3) je predvidena izgradnja internega omrežja za odvajanje padavinskih odpadnih voda., ki se priključi na  kanalizacijski sistem za odvajanje meteornih/padavinskih voda, ki je urejen v območju cone. Meteorne/padavinske vode se glede onesnaženosti ločijo na čiste meteorne vode s streh in onesnažene vode z manipulativnih površin ter transportnih internih poteh. Meteorne/padavinske vode s streh objekta se bodo preko vertikalnih in horizontalnih odtočni cevi ter sistema interne meteorne kanalizacije odvajale v obstoječi jašek interne meteorne kanalizacije. Meteorne/padavinske vode z utrjenih zunanjih površin se bodo preko talnih rešetk, peskolov ter meteornih jaškov prav tako odvajale v obstoječi kanal meteorne kanalizacije. Odvodnjavanje potencialno onesnaženih meteornih vod je urejeno preko lovilnikov olj. Lovilnika olj LO2 in LO5 sta izvedena z ''by passom'' in sicer 20l/s skozi filter in 60 l/s mimo filtra, skupna kapaciteta enega lovilca bo 80 l/s. 

Industrijske odpadne vode bode nastajale:
1. pri pripravi demineralizirane vode (DEMI) (N7), in sicer s tehnologijo reverzne osmoze. Na napravi za pripravo vode se vodovodna voda najprej prečrpa skozi filtre z aktivnim ogljem (odstranjevanje organskih snovi in prostega klora), nato skozi mehčalno napravo (odstranjevanje kalcijevih in magnezijevih ionov), nato v avtomatsko vodeno  napravo, katere sestavni del so tudi moduli reverzne osmoze. Pri pripravi vode nastajajo industrijske odpadne vode kot posledica spiranja/pranja filtrov z aktivnim ogljem, regeneracije mehčalne naprave (za regeneracijo mehčalne naprave se uporablja raztopina NaCl), ter kot koncentrat druge stopnje reverzne osmoze. Vse industrijske odpadne vode, ki bodo nastajale pri pripravi vode, se preko merilnega mesta MMV2 odvajajo v javno kanalizacijo, ki je zaključena s komunalno čistilno napravo Brežice. 

2. v postopku površinske zaščite (proces pred-obdelave in elektrokemijskega nanašanja površinske zaščite). Čistile se bodo na avtomatski pretočni čistilni napravi z zmogljivostjo čiščenja 6,5 m3/h (N8). Industrijsko čistilno napravo (N8) sestavljajo štirje ločeni nadzemni rezervoarji, v katerih se zbirajo posamezne vrste odpadnih voda, in sicer:
i. rezervoar izpirnih vod (prostornina 30 m3), v katerem se zbirajo izpirne vode, nevtralizacija, aktivacija in pasivacija
ii. rezervoar bazičnih koncentratov (prostornina 30 m3), v katerem se zbirajo izrabljene razmaščevalne kopeli
iii. rezervoar kislih koncentratov (prostornina 17 m3), v katerem se zbirajo izrabljeni kisli koncentrati
iv. rezervoar odpadnih vod iz lakiranja (prostornina 11 m3), v katerem se zbirajo vode z vsebnostjo ostankov laka.

Odpadne vode se vode iz rezervoarjev (v kontroliranem razmerju izpirne vode in koncentrati) prečrpajo v deemulgacijski reaktor (prostornina 3 m3), v katerega se ob mešanju dozirajo železov triklorid (kot deemulgator in tako, da je vrednost pH v deemulgatorju nižja od 4,5), bentonit (za vezavo olja) ter vodikov peroksid (za oksidacijo nitritov). Iz deemulgacijskega reaktorja se voda preliva v reaktor za alkalizacijo (prostornina 3 m3), v katerega se ob mešanju dozira apno, tako da je končna vrednost v območju od 10,5 do 11. Iz reaktorja za alkalizacijo se bo odpadna voda prelivala v reaktor flokulacije (prostornina 1 m3), v katerega se bo med počasnim mešanjem dodajal flokulant. Iz reaktorja flokulacije se bo voda izmenično prečrpavala v dva vzporedno postavljena lamelna usedalnika s skupno učinkovito površino usedanja 5,2 m2. Odpadna voda z vrha posameznega usedalnika se bo gravitacijsko prelivala v reaktor za končno obdelavo pH (prostornine 1,8 m3), v katerem se bo z žvepleno kislino pH vrednost uravnala na vrednost med 7 in 8,5. Iz reaktorja za končno obdelavo pH se voda prečrpava skozi dva vzporedno vezana peščena filtra v zaključni kontrolni rezervoar (prostornina cca 0,5 m3) za odvzem vzorcev in vizualni pregled očiščene vode pred izpuščanjem v kanalizacijo ter merjenje in registracija pretoka ter pH vrednosti. 
Blato z dna lamelnega usedalnika se bo pred dehidriranjem na filtrni stiskalnici iz obeh lamelnih usedalnikov zbiralo v usedalniku blata (prostornina 5 m3). Filtrat se bo prečrpaval v reaktor za končno obdelavo pH nevtralizacije,  blato pa se bo oddalo kot odpadek. 
Za industrijsko čistilno napravo (N8) bo izdelan poslovnik, vodil se bo obratovalni dnevnik.

Na industrijski čistilni napravi se bodo čistile tudi vode, ki v laboratoriju nastanejo v procesu spremljanja in kontrole parametrov. Vode se bodo zbirale v namenskih posodah (po vrsti odpadnih voda) in se nato prenesle na industrijsko čistilno napravo.

Za izvajanje prvih meritev in obratovalnega monitoringa sta predvideni dve merilni mesti. Merilno mesto mestu MMV2 je namenjeno izvajanju prvih meritev in obratovalnega monitoringa industrijskih odpadnih vod, ki nastajajo pri pripravi vode (odtok V1-5), merilno mesto MMV1 pa izvajanju prvih meritev in obratovalnega monitoringa industrijskih odpadnih vod po čiščenju na industrijski čistilni napravi (N8), (odtok V1-1). Obe merilni mesti (tako MMV1 in MMV2) sta v stavbi, lahko dostopni in omogočata namestitev opreme za odvzem vzorcev in terenske meritve, zagotovljena je globina odpadne vode najmanj 5 cm. Merilni mesti sta izvedeni kot kombinacija posode končne kontrole oz. revizijskega jaška (kjer se odvzemajo vzorci za spremljanje kakovosti vode) in cevi, ki je izvedena tako, da zagotavlja laminarni tok in omogoča namestitev merilca pretoka. 

Ukrepi, ki so predvideni za zmanjševanje emisije snovi in toplote ter ravnanje z odpadnimi vodami na liniji za površinsko zaščito, so:
· podaljševanje uporabnosti kopeli (fosfatirna kopel iz kadi se filtrira in se ne menja)
· zmanjševanje izgub sestavin kopeli s čim daljšim časom odcejanja med prenosom obdelovancev med kadmi,
· vračanje sestavin kopeli iz izpirnih vod nazaj v tehnološki proces,
· kaskadna spiranja,
· razmaščevalne kopeli ne vsebujejo EDTA,
· kopeli ne vsebujejo kromatov, cianidov, kompleksantov, fosfatirna kopel, v katero se nitriti sicer dodajajo, pa se ne menja,
· čiščenje odpadne vode na čistilni napravi, katere sestavni del je tudi peščeni filter in
· vsi materiali, ki se uporabljajo v procesu, so na vodni osnovi.

V napravi niso predvidene tehnološke enote, ki bi zahtevale uvedbo in uporabo krožnih sistemov za ponovno uporabo emulzij pri hlajenju in mazanju ter ločeno zbiranje in obdelavo izrabljenih emulzij. 

Ukrepi, ki so predvideni zmanjševanje emisije snovi in toplote ter ravnanje z odpadnimi vodami pri pripravi vode, so:
· izbrana je tehnologija reverzne osmoze, to je tehnologija, pri kateri je predvideno nastajanje odpadkov minimalno (embalaža uporabljenih kemikalij, odpadno aktivno oglje…)
· ne uporabljajo se organkovinske spojine, kromati, nitriti, organski polielektroliti na osnovi akrilamida, akrilontirila ali podobnih monomerov in halogenirane organske spojine,  ter čistila in dezinfekcijska sredstva, ki bi vsebovala klor. 
· v procesu priprave vode se uporabljajo samo anorganske snovi, zato ukrep uporaba kemikalij za pripravo vode, za katere iz podatkov varnostnega lista sledi, da se s pomočjo mikroorganizmov razgradijo v štirinajstih dneh več kot 80 odstotkov, merjeno s preskusnimi metodami iz standarda SIST ISO 7827, ni relevanten
· naprava za pripravo vode uporablja za pripravo vodovodno vodo, odpadne vode, ki pri tem nastajajo, nastajajo pri regeneraciji mehčalne naprave s soljo, kot koncentrati iz reverzno osmoze. Ocenjeno je, da bodo vsebnosti onesnaževal zaradi izbrane tehnologije v teh odpadnih vodah nizke (kar je razvidno tudi iz meritev onesnaženosti odpadne vode iz priprave vode (enaka tehnologija) na lokaciji Velika Loka, ki je v upravljanju istega upravljavca. Rezultati meritev so bili priloženi v predlogu programa obratovalnega monitoringa), zato preprečevanje/prepoved odvajanja regeneratov oziroma koncentratov iz reverzne osmoze ni smiselna.

Odpadki

V napravi bodo nastajali naslednji odpadki: odpadne barve in laki, mulji barv in lakov, mulj iz fosfatiranja, mulji iz lovilnika olj, papirna in kartonska embalaža, plastična, lesena in kovinska embalaža, embalaža, ki vsebuje ostanke nevarnih snovi, embalaža aerosolov, absorbenti in filtrna sredstva, mulj iz čistilne naprave ter mešani komunalni odpadki. Vsi odpadki, ki bodo nastali zaradi izvajanja dejavnosti, bodo popisani v Načrtu gospodarjenja z odpadki, z njimi pa se bo ravnalo skladno s predpisi s področja ravnanja z odpadki. Odstranjevanje odpadkov bo potekalo preko pooblaščenih odstranjevalcev odpadkov in njihovih podizvajalcev ter komunalnih podjetij.

Emisije hrupa

Proizvodnja bo potekala v zaprtih prostorih. Delovni procesi bodo dosegali hrup v prostoru do 80 dBA. Hrup se bo širil skozi stene objekta, ki imajo ocenjeno zvočno izolativnost Rw = 32 dB. Po oceni se na vseh fasadah pričakuje ploskovni vir hrupa z zvočno močjo 48 dBA. Na strehi objekta bodo sistemi za izpuste in prezračevanje, ki bodo po oceni kot točkovni vir z zvočno močjo 70 dBA. Z obratom je tudi povezan promet in manipulacija po zunanjim dovoznih površinah.

IZHODIŠČNO POROČILO

V postopku izdaje okoljevarstvenega dovoljenja je ministrstvo odločalo na podlagi Izhodiščnega poročila za TPV Automotive tovarna Brezina, št. 2820-21/88314-22/1-2, dne 8. 7. 2022, dopolnitev 23. 3. 2023, dopolnitev 17. 8. 2023, s prilogami (v nadaljevanju Izhodiščno poročilo).

Zaradi ugotovljenega preseganja količin letne prisotnosti zadevno nevarnih snovi, ki se skladiščijo, proizvajajo in nastajajo na območju naprav je upravljavec zavezanec za izdelavo izhodiščnega poročila v skladu s prvim odstavkom 12. člena Uredbe o vrsti dejavnosti in naprav, ki povzročajo industrijske emisije.

a) Območje naprave
V Izhodiščno poročilo je vključeno območje IED naprave, ki se nahaja na zemljiščih s parcelnimi št. 316/5, 260/9, 260/10, 260/14 vse v k.o. 1282-Brezina in 68/37, 76/8, 787/64, 787/72, 77/11, 77/10, 77/7, 75/2 vse v k.o. 1281-Šentlenart.

b) Zadevne nevarne snovi (ZNS)

Upravljavec je seznam zadevno nevarnih snovi izdelal na podlagi seznama nevarnih snovi, stavkov o nevarnosti, agregatnem stanju, topnosti, obstojnosti in drugih lastnosti nevarnih snovi, ki se skladiščijo, uporabljajo ali nastajajo v napravi. Iz Izhodiščnega poročila izhaja, da se na območju naprave  ne izpuščajo zadevne nevarne snovi. Obravnavanih je 44 nevarnih snovi od tega se 13 nevarnih snovi uvršča med zadevne nevarne snovi.

Preglednica 1: Zadevna nevarna snov, ki se skladišči, uporablja ali nastaja v napravi in presega prag letne prisotnosti.
	Oznaka snovi ali zmesi
	Trgovsko in kemijsko ime snovi ali zmesi
	Letna prisotnost (kg in l)
	Lokacija skladiščenja

	ZNS1
	Bonderite C-AD 1270
	5.249
	Regalno skladišče (Sk1)

	ZNS2
	Bonderite C-AK 1569
	28.071
	Regalno skladišče (Sk1)

	ZNS3
	Bonderite M-ZN 958 MU
	865
	Regalno skladišče (Sk1)

	ZNS4
	Bonderite M-ZN 958 R4
	55.051
	Regalno skladišče (Sk1)

	ZNS7
	Pigment pasta CP458A
	40.392
	Regalno skladišče (Sk1)

	ZNS8
	Prepalene X
	1.302
	Regalno skladišče (Sk1)

	ZNS9
	Sulfonska kislina CA146E-Q2
	1.683
	Regalno skladišče (Sk1)

	ZNS11
	Acticide SPX
	337
	Regalno skladišče (Sk1)

	ZNS12
	Decorrdal 29-120
	948
	Regalno skladišče (Sk1)

	ZNS14
	Bonderite M-AD 130
	3.168
	Regalno skladišče (Sk1)

	ZNS15
	Bonderite M-AD 339L
	735
	Regalno skladišče (Sk1)

	ZNS16
	Bonderite M-PT 54 NC
	3.366
	Regalno skladišče (Sk1)

	ZNS17
	Imunell L 604
	159
	Regalno skladišče (Sk1)



Upravljavec se je v Izhodiščnem poročilu opredelil do območja naprave iz točke 1 izreka okoljevarstvenega dovoljenja in njenih delov ter opisal okoliščine in dogodke, ki lahko povzročijo nenadzorovan ali nadzorovan izpust zadevne nevarne snovi in so lahko posledica nesreč, izrednih dogodkov, rutinskih postopkov ali normalnega delovanja. 

c) Ukrepi za preprečevanje onesnaženja tal in podzemne vode

Upravljavec je v izhodiščnem poročilo opisal tehnične ukrepe za preprečevanje onesnaženja tal in podzemne vode. Prav tako je upravljavec kot dokazilo o brezhibnosti za zadrževalne sisteme za požarno vodo priložil Načrt požarne varnosti (FENIKS 2 d.o.o.), Cesta 20. julija 2c, 1416 Zagorje ob Savi, PV55-04/20-SPR., november 2022.

d) Značilnosti območja naprave

IED naprava je locirana v sklopu območja IPC Brezina v občini Brežice in se nahaja na nadmorski višini 150 m. Območje naprave se nahaja na območju visoke brežiške terase, ki se razteza med območjem Bizeljskega in proluvialnih sedimentov na severu ter aluvialno ravnico na jugu. Naprava je locirana v zgornjem delu Krškega polja, kjer se dolina reke Save razširi v polje. Terasa se blago spušča proti jugu-jugovzhodu in zaključi z ježami južno, zahodno in vzhodno od Brežic. Plato naprave je umetno izravnan, okoliški teren pa rahlo pada od zahoda proti jugu do jugovzhod
Območja naprave pripada vodnemu telesu Sava Posavsko hribovje do osrednje Sotle, šifra 1008. Na obravnavanem območju gre za vodonosnik v aluvialnih in terciarnih sedimentih. Glavni vodotok na območju je reka Sava, ki teče na širšem območju od severozahoda proti jugovzhodu. Vzhodno in zahodno od obrata se nahaja več manjših vodotokov, katerih generalna smer toka je od severa proti jugu proti reki Savi. Zahodno od naprave se nahajajo tudi opuščeni glinkopi, ki so zaliti z vodo.
Območje naprave se nahaja na vodovarstvenem območju, zaščitenim z Odlokom o zavarovanju pitne vode v vrtinah Vt-1 in Ci-1 v Glogovem Brodu ter v vodnjakih na lokaciji črpališča Brezina (Ur.l.RS št.38/96).
Na predvidenem vplivnem območju se nahaja tudi ekološko pomembno območje ID 63700 – Sava od Radeč do državne meje, območje izjemne prisotnosti medveda, območje Nature 2000 Vrbina, območje naravnih vrednot in sicer Šentlenart – opuščeni glinokopi, Struga - levi pritok Močnika pod Brežicami s tokom v nekdanji strugi reke Save, Sromljica - desni pritok Gabrnice s povirjem na Orlici.
V ciljni hidrogeološki coni naprave je izdanih 17 vodnih dovoljenj, od tega so 3 vodna dovoljenja izdana za oskrbo s pitno vodo, 5 dovoljenj je izdanih za namakanje, 2 za pridobivanje toplote, 1 za proizvodnja pijač, ko se voda rabi iz javnega vodovoda, 1 za tehnološke namene (odvzem iz javnega vodovoda), 2 za namakanje kmetijskih površin ( odvzem iz javnega vodovoda) in 3 za uporabo vode v druge namene.

Celotna površina TPV bo po posegu obsegala 3,2 ha, od tega bodo pokrivali proizvodni in ostali objekti z utrjenimi asfaltnimi površinami 2,7 ha, zelenice in grmičevje 0,5 ha.

e) Opis stanja okolja

Območje naprave spada v vodno telo Posavsko hribovje do osrednje Sotle. Na območju vodnega telesa se glede na podatke Atlasa okolja pojavljajo 3 vodonosniki: 
- Prvi vodonosnik je dolomitni vodonosniki oz. vodonosniki v apnenčastih kamninah. Po IAH klasifikaciji gre za razpoklinski / kraški, malo skraseli - obširni in visoko do srednje izdatni vodonosniki, v apnenčastih kamninah predvsem nizke izdatnosti, v mešani seriji kamnin pa za lokalni vodonosniki nizke do srednje izdatnosti. Vodonosnik se pojavlja v globinah, večjih od 200 m, in glede na smer toka podzemne vode ni dolvodno od naprave. 
- Drugi vodonosnik predstavljajo plastoviti vodonosniki v aluvialnih in terciarnih sedimentih. Tip drugega vodonosnika je po IAH medzrnski, manjši vodonosnik z lokalnim in omejenimi viri podzemne vode. Podlaga vodonosnika je na širšem območju sestavljena iz neprepustnih peščenih in glinastih miocenskih laporjev ter pliocenskih glin. Na območju naprave se v zgornjem delu pojavlja plastovit medzrnski vodonosnik iz kvartarnih glinastih prodov in peskov, katerih debelina znaša med 5 in več kot 20 m. 
- Tretji vodonosnik predstavlja globok termalni vodonosniki v karbonatnih kamninah. Gre za razpoklinski, lokalni ali nezvezni izdatni vodonosnik ali obširni vendar nizko do srednje izdatni vodonosnik. Tudi ta vodonosnik ne leži dolvodno od naprave. 
Tok podzemne vode je glede na izvedeno dosedanje spremljanje nivoja podzemne vode (avtomatsko in ročno) v piezometrih na območju obrata naprave: 
- v času nizkega vodnega stanja usmerjen od severa- severozahoda proti jugu-jugovzhodu, 
- v času visokega vodnega stanja pa od severa proti jugu.
Severozahodni del vodonosnika nad območjem kompleksa se napaja z infiltracijo dotokov iz zaledja in padavin. Globina do podzemne vode je ca 5 m.
Reka Sava oz drenažni kanali HE Brežice ter povezani vodotoki na Krško-Brežiškem polju (Struga, potencialno, a manj verjetno tudi Sromljica proti vzhodu) drenirajo vodonosnik, na katerem je locirana naprava TPV. Ker je slednja dovolj oddaljena od vseh vodotokov, ne moremo govoriti o napajanju iz vodotoka na območju naprave ali njenega vplivnega območja, kakor to opredeljuje Pravilnik o obratovalnem monitoringu stanja podzemne vode (Uradni list RS, št. 13/21), temveč se eventualno napajanje iz površinske vode odvija gorvodno, bočno in dolvodno od obravnavane naprave.
Gladina podzemne vode se nahaja na globini cca 5 m. Debelina zasičene cone predstavlja skoraj celotno debelina vodonosnika do krovnih plasti, neomočene dobro prepuste plasti se pojavijo le v nizkem vodnem stanju in sicer v debelinah od ca 10 do 60 cm. Tok podzemne vode je na območju naprave v času nizkega vodnega stanja usmerjen od severa- severozahoda proti jugu-jugovzhodu, in v času visokega vodnega stanja pa od severa proti jugu. 
Sestava tal na obravnavnem območju je umetni nasip do cca 0,8 m v površinskem delu, nato pa plasti, sestavljene iz meljev in peščenih meljev s prodniki. Melji do meljni peski so rjavo do temno rjavo obarvani. Pod temi plastmi se nadaljujejo plasti zaglinjenega proda.
Naravna tla širšega območja naprave pripadajo talnemu tipu: hipoglej (evtričen), na prodih in peskih. Geološka podlaga so pliocenski nekarbonatni (kremenasti) peski in prodi. Raba tal širšega območja naprave je kmetijska (njive) in stanovanjska. Tla na območju naprave so spremenjena in odražajo premeščanje tal, navoz drugih tal, gradnjo objektov (možni ostanki gradbenih materialov) ter antropogenih primesi (kosi PVC, kovin, plastičnih mas, stekla).
Tla vzorčnega mesta OMST2022001 so pH nevtralna, srednje težka z meljasto ilovnato teksturo, ki so še primerno zračna in prepustna za vodo. Prav tako dobro zadržujejo vodo in mineralne snovi. Tla so bogato preskrbljena z organsko snovjo ter so dobro humozna. Kationska izmenjevalna kapaciteta omogoča sposobnost vezave morebitnih onesnaževal v ionski obliki, kar pomeni, da višja kot je izmenjevalna kapaciteta, večjo sposobnost vezave, nevtralizacije in razgradnje onesnaževal imajo tla. Z srednje visoko kationsko izmenjalno kapaciteto in srednjo vsebnost organske snovi v tleh imajo tla dobro sposobnost vezave, nevtralizacije in razgradnje onesnaževa

V primeru razlitja onesnaževala na območju naprave bodo utrjene transportne poti preprečile ponikanje v nezasičeno cono vodonosnika, tako da bo prvi val onesnaženja odtekel v odtočni jašek. V primeru odsotnosti zaščitnih ukrepov bi bilo ob nesreči sicer pričakovati območje širjenja onesnaženja z območja naprave preko podzemne vode dolvodno v smeri proti potokoma Struga, potencialno Sromljica in nadalje proti reki Savi.

3.6 Uporaba referenčnih dokumentov in zaključkov o BAT
Ministrstvo je izvedlo presojo skladnosti obravnavane naprave z najboljšimi razpoložljivimi tehnikami, pri čemer so bili osnova za presojo naslednji referenčni dokumenti:
· Referenčni dokument o najboljših razpoložljivih tehnikah pri površinski obdelavi kovin in plastike (STM, avgust 2006).
· Referenčni dokument o najboljših razpoložljivih tehnikah za zmanjševanje emisij pri skladiščenju surovin ali nevarnih snovi (ESB, julij 2006).

Ministrstvo je na podlagi podatkov v vlogi in na podlagi primerljivih razpoložljivih tehnik ugotovilo, da so predlagani tehnološki postopki in druge tehnologije enakovredni najboljšim razpoložljivim tehnikam in da naprava lahko obratuje v skladu z najboljšimi razpoložljivimi tehnikami.

4.  Sodelovanje javnosti 

Ministrstvo je skladno z določilom 113. člena ZVO-2 javnosti zagotovilo vpogled v vlogo in predloženo dokumentacijo za pridobitev okoljevarstvenega dovoljenja in osnutek odločitve o okoljevarstvenem dovoljenju. Ministrstvo je z javnim naznanilom št. 35432-66/2022-2550-26 z dne 13.11.2023 v svetovnem spletu, državnem portalu e-uprava ter na sedežu Upravne enote Brežice in občine Brežice, obvestilo javnost o vseh zahtevah iz drugega odstavka 113. člena ZVO-2. Javnost je bila obveščena, da je vpogled  v vlogo za pridobitev okoljevarstvenega dovoljenja in osnutek odločitve o okoljevarstvenem dovoljenju zagotovljen v prostorih Upravne enote Brežice. Javnosti je bilo omogočeno dajanje mnenj in pripomb 30 dni od dneva začetka javne razgrnitve, to je od 20.11.2023 do 20.12.2023.

V tem času na Ministrstvo za okolje, podnebje in energijo, Langusova ulica 4, 1000 Ljubljana oziroma na gp.mope@gov.si ni bilo posredovanih nobenih pripomb. 
//
V tem času so bile na Ministrstvo za okolje, podnebje in energijo, Langusova ulica 4, 1000 Ljubljana oziroma na gp.mope@gov.si posredovane sledeče pripombe…..

5.  Pravna podlaga za določitev mejnih vrednosti emisij, ukrepov za varstvo okolja in drugih obratovalnih pogojev,  obveznosti v zvezi z izvajanjem obratovalnega monitoringa in poročanja ter razlogi za odločitev

K točki 1 izreka okoljevarstvenega dovoljenja 
Ministrstvo je ugotovilo, da naprava obratuje v skladu s splošnimi zahtevami za obratovanje naprave iz ZVO-2, Uredbo o vrsti dejavnosti in naprav, ki povzročajo industrijske emisije, zaključki o BAT in drugimi predpisi, ki urejajo okoljevarstvene zahteve za obratovanje naprave, zato je upravljavcu izdalo okoljevarstveno dovoljenje za obratovanje naprave, v kateri se izvaja dejavnost 2.6, za površinsko obdelavo kovin ali plastičnih materialov z uporabo elektrolitskih ali kemičnih postopkov, kjer skupen volumen kadi, v katerih poteka obdelava, znaša 129,4 m3.

Ministrstvo je v skladu s prvim odstavkom 116. člena ZVO-2 upravljavcu določilo okoljevarstvene zahteve zaradi zagotavljanja visoke stopnje varstva okolja kot celote za celovito preprečevanje in nadzorovanje onesnaževanja kot izhaja iz nadaljevanja obrazložitve. 

Ministrstvo je v točki 1 izreka tega dovoljenja na podlagi prve, tretje in četrte točke prvega odstavka 24. člena Uredbe o vrsti dejavnosti in naprav, ki povzročajo industrijske emisije določilo ime podjetja upravljavca in naslov sedeža, opis naprave z navedbo vrst dejavnosti glede na Prilogo 1 te uredbe ter podatek glede zmogljivosti naprave.

K točki 2 izreka okoljevarstvenega dovoljenja 
2.1) ukrepi za preprečevanje onesnaževanja oziroma zmanjševanje emisij iz naprave 
Ministrstvo je v točki 2.1 izreka tega dovoljenja določilo ukrepe za preprečevanje onesnaževanja oziroma zmanjševanje emisij v zrak iz naprave iz točke 1 izreka tega dovoljenja na podlagi prve alineje petega odstavka 24. člena Uredbe o vrsti dejavnosti in naprav, ki povzročajo industrijske emisije in predpisov navedenih v nadaljevanju te obrazložitve.

Ministrstvo je ukrepe v zvezi s preprečevanjem in zmanjševanjem emisije snovi v zrak določilo v točkah izreka tega dovoljenja, in sicer: v točki 2.1.1 na podlagi tretjega odstavka 33. člena in četrtega odstavka 34. člena Uredbe o emisiji snovi v zrak iz nepremičnih virov onesnaževanja (Uradni list RS, št. 31/07, 70/08, 61/09, 50/13, 44/22 – ZVO-2 in 48/22), v točki 2.1.2 na podlagi 34. člena citirane uredbe in v točki 2.1.3 na podlagi drugega odstavka 33. člena citirane uredbe.

Ministrstvo je dodatne ukrepe v zvezi s preprečevanjem in zmanjševanjem emisije snovi v zrak določilo v točkah izreka tega dovoljenja, in sicer: v točki 2.1.4 na podlagi prvega odstavka 35. člena Uredbe o emisiji snovi v zrak iz nepremičnih virov onesnaževanja, v točki 2.1.5 na podlagi drugega odstavka 35. člena citirane uredbe, v točki 2.1.6 na podlagi četrtega odstavka 35. člena citirane uredbe in v točki 2.1.7 na podlagi petega odstavka 35. člena citirane uredbe. Ukrep iz točke 2.1.7 izreka tega dovoljenja je vezan na izvajanje ukrepov četrtega odstavka 35. člena z upoštevanjem sedmega odstavka 35. člena citirane uredbe.

Ministrstvo je zahteve v zvezi z zajemanjem odpadnih plinov na izvoru in izpuščanjem zajetih emisij snovi v zrak samo skozi definirane izpuste, določilo v točki 2.1.8 izreka tega dovoljenja, skladno s prvim in tretjim odstavkom 31. člena in 1. točko tretjega odstavka 33. člena Uredbe o emisiji snovi v zrak iz nepremičnih virov onesnaževanja. 

Ministrstvo je zahteve v zvezi mejnimi vrednostmi emisije snovi v zrak določilo v točki 2.1.9 izreka tega dovoljenja na podlagi 2. točke drugega odstavka 5. člena, 31. člena in drugega odstavka 33. člena Uredbe o emisiji snovi v zrak iz nepremičnih virov onesnaževanja.

Ministrstvo je zahteve v zvezi z redčenjem odpadnih plinov določilo v točki 2.1.10 izreka tega dovoljenja na podlagi prvega in drugega odstavka 31. člena Uredbe o emisiji snovi v zrak iz nepremičnih virov onesnaževanja.

Ministrstvo je zahteve v zvezi z zagotavljanjem obratovanja čistilnih naprav odpadnih plinov na izpustih Z1 in Z5 v skladu s poslovnikom določilo v točki 2.1.11 izreka tega dovoljenja na podlagi prvega odstavka 42. člena Uredbe o emisiji snovi v zrak iz nepremičnih virov onesnaževanja, pri čemer mora poslovnik vsebovati vse sestavine navedene v drugem in tretjem odstavku 42. člena iste uredbe. 

Ministrstvo je v točki 2.1.12 izreka tega dovoljenja na podlagi četrtega in petega odstavka 43. člena Uredbe o emisiji snovi v zrak iz nepremičnih virov onesnaževanja določilo način vodenja obratovalnega dnevnika, ki ga mora upravljavec zagotoviti ne glede na velikost naprav za čiščenje odpadnih plinov.

Ministrstvo je na podlagi četrtega odstavka 33. člena Uredbe o emisiji snovi v zrak iz nepremičnih virov onesnaževanja v točki 2.1.13 izreka tega dovoljenja določilo način stalnega nadzora in vodenja, ki ga mora upravljavec zagotavljati v prehodnih oz. izjemnih stanjih v tehnološkem procesu. S tako opredeljenim načinom je zagotovljeno, da na izpustih z oznakami Z1 in Z5 iz čistilnih naprav ne bodo presežene najnižje dosegljive ravni emisije snovi pod temi pogoji.

Ministrstvo je zahteve v zvezi z izpuščanjem dimnih plinov v točki 2.1.14 izreka tega dovoljenja določil na podlagi 20. člena Uredbe o emisiji snovi v zrak iz srednjih kurilnih naprav, plinskih turbin in nepremičnih motorjev in zahteve v zvezi z uporabo goriva v srednjih kurilnih napravah v točki 2.1.15 izreka tega dovoljenja na podlagi drugega odstavka 7. člena Uredbe o emisiji snovi v zrak iz nepremičnih virov onesnaževanja.

Ministrstvo je zahteve v zvezi z uporabo goriva v nepremičnem motorju z notranjim izgorevanjem (N9) v točki 2.1.16 izreka tega dovoljenja določilo na podlagi drugega odstavka 7. člena Uredbe o emisiji snovi v zrak iz nepremičnih virov onesnaževanja.

Ministrstvo je način obratovanja nepremičnega motorja z notranjim izgorevanjem navedenega v točki 2.1.17 izreka tega dovoljenja ter zahtevo glede obratovalnih ur teh nepremičnih motorjev določilo na podlagi tretjega odstavka 25. člena Uredbe o emisiji snovi v zrak iz srednjih kurilnih naprav, plinskih turbin in nepremičnih motorjev (Uradni list RS, št. 17/18, 59/18, 44/22 – ZVO-2 in 99/22), saj se občasne meritve emisije snovi na nepremičnih motorjih z notranjim izgorevanjem ne izvajajo.

2.2) mejne vrednosti emisije snovi v zrak 
Ministrstvo je v točki 2.2 izreka tega dovoljenja določilo mejne vrednosti emisije snovi v zrak na podlagi tretjega odstavka 24. člena Uredbe o vrsti dejavnosti in naprav, ki povzročajo industrijske emisije in predpisov, navedenih v nadaljevanju te obrazložitve. 

Ministrstvo je v točki 2.2 izreka tega dovoljenja določilo izpuste na podlagi 2. točke drugega odstavka 7. člena Uredbe o emisiji snovi v zrak iz nepremičnih virov onesnaževanja in sicer:
· v točki 2.2.1 izreka tega dovoljenja, ki se nanaša na izpust Z1 iz zaščitne komore predobdelave in KTL, 
· v točki 2.2.2 izreka tega dovoljenja, ki se nanašajo na izpust Z2 iz izpihovanja in sušenja,
· v točki 2.2.3 izreka tega dovoljenja, ki se nanašajo na izpust Z3/1 in Z3/2 iz hlajenja,
· v točki 2.2.4 izreka tega dovoljenja, ki se nanašajo na izpust Z4 iz kurilne naprave,
· v točki 2.2.5 izreka tega dovoljenja, ki se nanašajo na izpust Z6 iz naprave za razbarvanje – čiščenje obešal,
· v točki 2.2.6 izreka tega dovoljenja, ki se nanašajo na izpust Z5 iz naprave za pranje odpreškov,

[bookmark: _Hlk136430255]Ministrstvo je določilo nabor parametrov in mejne vrednosti emisij snovi v zrak iz zaščitne komore predobdelave in KTL v točki 2.2.1  izreka tega dovoljenja v Preglednici 1, in sicer za celotni prah na podlagi prvega odstavka 21. člena, nikelj in njegove spojine na podlagi drugega odstavka 22. člena, celotne organske snovi razen organskih delcev na podlagi prvega odstavka 24. člena Uredbe o emisiji snovi v zrak iz nepremičnih virov onesnaževanja.  Ministrstvo je določilo nabor parametrov in mejne vrednosti emisij snovi v zrak iz izpihovanja in sušenja v točki 2.2.2  izreka tega dovoljenja v Preglednici 2, in sicer za dušikove okside na podlagi četrtega odstavka 23. člena, celotne organske snovi razen organskih delcev na podlagi prvega odstavka 24. člena  Uredbe o emisiji snovi v zrak iz nepremičnih virov onesnaževanja. 

Ministrstvo je določilo nabor parametrov in mejne vrednosti emisij snovi v zrak iz zaščitne komore za hlajenje v točki 2.2.3 izreka tega dovoljenja v Preglednici 3, in sicer za celotne organske snovi na podlagi prvega odstavka 24. člena  Uredbe o emisiji snovi v zrak iz nepremičnih virov onesnaževanja. 

Ministrstvo je določilo nabor parametrov in mejne vrednosti emisij snovi v zrak iz kurilne naprave v točki 2.2.4 izreka tega dovoljenja v Preglednici 4, in sicer za: ogljikov monoksid in dušikove okside na podlagi drugega odstavka 15. člena Uredbe o emisiji snovi v zrak iz srednjih kurilnih naprav, plinskih turbin in nepremičnih motorjev.

Ministrstvo je določilo nabor parametrov in mejne vrednosti emisij snovi v zrak v točkah 2.2.5 in 2.2.6 izreka tega dovoljenja v Preglednicah 5 in 6, in sicer za celotne organske snovi razen organskih delcev na podlagi prvega odstavka 24. člena Uredbe o emisiji snovi v zrak iz nepremičnih virov onesnaževanja. 

Upravljavec je k vlogi priložil Program prvih meritev in obratovalnega monitoringa emisije snovi v zrak, izdelovalec Nacionalni laboratorij za zdravje, okolje in hrano 2910-20/83363-22/1d/POM, z dne 25.4.2023.

Ministrstvo je v skladu z Prilogo 2b Uredbe o mejnih vrednostih emisije hlapnih organskih spojin v zrak iz naprav v katerih se uporabljajo organska topila (Uradni list RS, št. 35/15, 58/16, 54/21, 44/22 ZVO-2 in 49/22), v točki 2.2.7 izreka tega dovoljenja določilo, da upravljavec ne sme preseči praga letne porabe hlapnih organskih topil za dejavnost 8.1 Naprave za površinsko zaščito drugih kovinskih ali plastičnih površin in sicer 5 ton. Upravljavec je v vlogi navedel, da bo ob maksimalni zmogljivosti naprave poraba hlapnih organskih snovi 4,976 tone na leto.

Ministrstvo je v točki 2.2.8 izreka tega dovoljenja v skladu s 7. točko drugega odstavka 7. člena in prilogo 5 Uredbe o emisiji snovi v zrak iz nepremičnih virov onesnaževanja, določilo največje dovoljene masne pretoke za parametre celotni prah, dušikovi oksidi, nikelj in njegove anorganske spojine ter razpršene emisije celotnega prahu, za katere bo izvajalec v skladu z zahtevami okoljevarstvenega dovoljenja izvajal obratovalni monitoring. Iz dokumentacije, ki jo je upravljavec priložil k vlogi za izdajo okoljevarstvenega dovoljenja nadalje izhaja, da se iz naprave iz točke 1 izreka tega dovoljenja izmed snovi, ki so pomembne za kakovost zunanjega zraka in jim je v prilogi 5 Uredbe o emisiji snovi v zrak iz nepremičnih virov onesnaževanja določena najmanjša vrednost urnega masnega pretoka snovi, v odpadnih plinih pojavlja celotni prah, dušikovi oksidi, ter nikelj in njegove anorganske spojine. Največji masni pretok teh parametrov iz naprave iz točke 1 izreka tega dovoljenja ne bo presegal najmanjše vrednosti urnega masnega pretoka parametrov določenih v prilogi 5 Uredbe o emisiji snovi v zrak iz nepremičnih virov onesnaževanja. V skladu z 11. členom citirane uredbe upravljavcu zato ni potrebno dokazovati izpolnjevanje pogojev v zvezi s kakovostjo zunanjega zraka na področju vrednotenja, ki so določeni v 9. in 10. členu te uredbe. 
2.3) zahteve za obratovalni monitoring emisij snovi v zrak 
Ministrstvo je v točki 2.3 izreka tega dovoljenja določilo zahteve za obratovalni monitoring emisij snovi v zrak na podlagi prve alineje šestega odstavka 24. člena Uredbe o vrsti dejavnosti in naprav, ki povzročajo industrijske emisije in predpisov navedenih v nadaljevanju te obrazložitve.  

Ministrstvo je obveznosti v zvezi z izvajanjem obratovalnega monitoringa emisij snovi v zrak na vseh, v točki 2.2 izreka tega dovoljenja definiranih merilnih mestih za nabor snovi, ki je določen v Preglednici 1 do Preglednice 6 izreka tega dovoljenja določilo na podlagi 5. točke drugega odstavka 5. člena in prvega odstavka 37. člena Uredbe o emisiji snovi v zrak iz nepremičnih virov onesnaževanja, kar izhaja iz točke 2.3.1 izreka tega dovoljenja.

Ministrstvo je obveznost zagotavljanja obratovalnega monitoringa celotnega prahu, ogljikovega monoksida, dušikovih oksidov, celotnih organskih snovi razen organskih delcev, niklja in njegovih spojin določilo na podlagi 4. člena ter prvega in tretjega odstavka 10. člena Pravilnika o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje (Uradni list RS, št. 105/08 in 44/22 – ZVO-2), kar izhaja iz točke 2.3.2 izreka tega dovoljenja.

Ministrstvo je zahteve v zvezi z izvajanjem prvih meritev na izpustih Z1, Z2, Z3/1, Z3/2, Z4, Z5 in Z6 definiranih v točki 2.2 izreka tega dovoljenja določilo na podlagi 37. in prvega odstavka 38. člena Uredbe o emisiji snovi v zrak iz nepremičnih virov onesnaževanja, kar izhaja iz točke 2.3.3 izreka tega dovoljenja. 

Ministrstvo je obseg in obveznosti v zvezi z izvajanjem obratovalnega monitoringa celotnega prahu, ogljikovega monoksida, dušikovih oksidov, celotnih organskih snovi razen organskih delcev, niklja in njegovih spojin, določilo v točki 2.3.4 izreka tega dovoljenja na podlagi prvega odstavka 39. člena Uredbe o emisiji snovi v zrak iz nepremičnih virov onesnaževanja.

Ministrstvo je zahteve v zvezi z izvajanjem obratovalnega monitoringa po prvih meritvah določilo na podlagi šestega odstavka 39. člena Uredbe o emisiji snovi v zrak iz nepremičnih virov onesnaževanja, kar izhaja iz točke 2.3.5 izreka tega dovoljenja.

Ministrstvo je v točki 2.3.6 izreka tega dovoljenja na podlagi petega odstavka 23. člena Uredbe o emisiji snovi v zrak iz srednjih kurilnih naprav, plinskih turbin in nepremičnih motorjev dovolilo, da se na srednji kurilni napravi (N4) namesto obratovalnega monitoringa zagotovi nastavitev zgorevanja s strani serviserja, ki ga pooblasti proizvajalec naprave, najmanj enkrat letno. Upravljavec mora skladno s petim odstavkom 23. člena Uredbe o emisiji snovi v zrak iz srednjih kurilnih naprav, plinskih turbin in nepremičnih motorjev potrdilo o opravljenem servisu hraniti najmanj šest let.   

Kot izhaja iz točke 2.3.7 izreka tega dovoljenja, je ministrstvo na podlagi podatkov v vlogi dovolilo opustitev obratovalnega monitoringa iz dizel – električnega agregata, v kolikor obratuje manj kot 300 ur na leto, v skladu s tretjim odstavkom 25. člena Uredbe o emisiji snovi v zrak iz srednjih kurilnih naprav, plinskih turbin in nepremičnih motorjev.

Upravljavec je dolžan skladno s četrto alinejo prvega odstavka 11. člena Pravilnika o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje zagotoviti izdelavo ocene o dejanskem letnem času obratovanja naprave iz točke 1 izreka tega dovoljenja. Na podlagi navedenega, je bilo odločeno, kot izhaja iz točke 2.3.8 izreka tega dovoljenja.

Obveznosti v zvezi z ureditvijo merilnih mest na vseh izpustih definiranih v točki 2.2 izreka tega dovoljenja, na katerih so predvidene prve meritve in obratovalni monitoring, je ministrstvo določilo na podlagi 15. člena Pravilnika o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje, kar izhaja iz točke 2.3.9 izreka tega dovoljenja.

Upravljavec je dolžan skladno z 20. in 21. členom Pravilnika o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje poročilo o prvih in občasnih meritvah emisije snovi posredovati Agenciji Republike Slovenije za okolje v elektronski obliki najkasneje 10 dni po prejemu poročila. Na podlagi navedenega je bilo odločeno, kot izhaja iz točk 2.3.10 in 2.3.11 izreka tega dovoljenja.

Skladno z 21. členom Pravilnika o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje je upravljavec dolžan vsako leto najkasneje do 31. marca za preteklo leto pripraviti tudi oceno o letnih emisijah snovi v zrak in ga posredovati na Agencijo Republike Slovenije za okolje v elektronski obliki. Na podlagi navedenega je bilo odločeno, kot izhaja iz točke 2.3.12 izreka tega dovoljenja.

Kot izhaja iz točke 2.3.13 izreka tega dovoljenja, je ministrstvo določilo vrstni red metod za meritve parametrov stanja odpadnih plinov in koncentracije snovi v odpadnih plinih na podlagi prvega odstavka 18. člena Pravilnika o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje in na podlagi drugega odstavka tega člena določil uporabo CEN in ISO standardov iz tehnične specifikacije CEN/TS 15675, v povezavi s točko a) prve alineje šestega odstavka 24. člena Uredbe o vrsti dejavnosti in naprav, ki povzročajo industrijske emisije.

Kot izhaja iz točke 2.3.14 izreka tega dovoljenja, je ministrstvo v skladu z 2. točko drugega odstavka 5. člena Uredbe o emisiji snovi v zrak iz nepremičnih virov onesnaževanja določilo, da naprava ne sme povzročati čezmerne obremenitve okolja zaradi emisije snovi v zrak. V tej točki je skladno s točko d) šestega odstavka 24. člena Uredbe o vrsti dejavnosti in naprav, ki povzročajo industrijske emisije v povezavi s petim odstavkom 21. člena in 1. točko drugega odstavka 20. člena Pravilnika o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje naslovni organ določil, da mora poročilo pooblaščenega izvajalca obratovalnega monitoringa, ki se nanaša na oceno o letnih emisijah snovi v zrak, vključevati vrednotenje emisije snovi v zrak na način in z merili, določenimi v 20. členu Uredbe o emisiji snovi v zrak iz nepremičnih virov onesnaževanja. Iz ocene o letnih emisijah snovi v zrak mora izhajati ugotovitev, ali naprava z emisijo snovi v zrak povzroča čezmerno obremenjevanje okolja. 

K točki 3 izreka okoljevarstvenega dovoljenja 
3.1) ukrepi za preprečevanje onesnaževanja oziroma zmanjševanje emisij iz naprave
Ministrstvo je v točki 3.1 izreka tega dovoljenja določilo ukrepe za preprečevanje onesnaževanja oziroma zmanjševanja emisij iz naprave iz točke 1 izreka tega dovoljenja na podlagi 15. točke prvega odstavka 24. člena Uredbe o vrsti dejavnosti in naprav, ki povzročajo industrijske emisije in predpisov, ki so navedenih v nadaljevanju te obrazložitve. 

Ministrstvo je določilo ukrepe v zvezi z zmanjševanjem emisije snovi in toplote v vode v točki 3.1.1 izreka tega dovoljenja na podlagi osme alineje 26. člena in 13. člena Uredbe o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12, 64/14, 98/15, 44/22 – ZVO-2, 75/22 in 157/22, v nadaljevanju: Uredba o emisiji snovi in toplote pri odvajanju odpadnih voda v vode in javno kanalizacijo). Ukrepi iz točke 3.1.2 izreka tega dovoljenja so določeni na podlagi 5. člena Uredbe o emisiji snovi in toplote pri odvajanju odpadne vode iz naprav za proizvodnjo kovinskih izdelkov (Uradni list RS, št. 6/07 in 44/22 - ZVO-2), ukrepi iz točke 3.1.3 izreka tega dovoljenja na podlagi 5. člena Uredbe o emisiji snovi pri odvajanju odpadnih vod iz objektov in naprav za pripravo vode (Uradni list RS, št. 28/00 in 44/22 – ZVO-2).

Obveznosti v zvezi z ravnanjem z odpadno vodo (čiščenjem na industrijski čistilni napravi N8), ki nastaja v internem laboratoriju v procesu spremljanja in kontrole Linije za površinsko zaščito kovinskih izdelkov (A1), je ministrstvo v točki 3.1.4 izreka tega dovoljenja določilo na podlagi štirinajste alineje 26. člena Uredbe o emisiji snovi in toplote pri odvajanju odpadnih voda v vode in javno kanalizacijo. Odpadna voda, ki nastaja v internem laboratoriju v procesu spremljanja in kontrole Linije za površinsko zaščito kovinskih izdelkov (A1), je po onesnaženosti podobna industrijskim odpadnim vodam, ki nastajajo pri obratovanju Linije za površinsko zaščito kovinskih izdelkov (A1) in se ne more šteti za komunalno odpadno vodo, da bi se brez dodatnega čiščenja odvajala v javno kanalizacijo

Obveznosti v zvezi s poslovnikom za obratovanje industrijske čistilne naprave N8 in z navodilom za spremljanje in vrednotenje pravilnega delovanja industrijske čistilne naprave N8, ki so določene v točki 3.1.5 izreka tega dovoljenja, ter obveznosti v zvezi z vodenjem obratovalnega dnevnika ter določitvijo odgovorne osebe, ki so določene v točki 3.1.6 izreka tega dovoljenja, je ministrstvo določilo na podlagi 34. in 35. člena Uredbe o emisiji snovi in toplote pri odvajanju odpadnih voda v vode in javno kanalizacijo. 

Obveznost ravnanja z blatom v točki 3.1.7 izreka tega dovoljenja je ministrstvo določilo na podlagi tretjega odstavka 19. člena Uredbe o emisiji snovi in toplote pri odvajanju odpadnih voda v vode in javno kanalizacijo. 

Obveznost ukrepanja in obveščanja v primeru okvare, ki povzroči čezmerno obremenjevanje okolja, iz točke 3.1.8 izreka tega dovoljenja, je ministrstvo določilo na podlagi petega in šestega odstavka 13. člena Uredbe o emisiji snovi in toplote pri odvajanju odpadnih voda v vode in javno kanalizacijo.

3.2) mejne vrednosti emisije snovi v vode
Ministrstvo  je v točki 3.2 izreka tega dovoljenja določil mejne vrednosti emisije snovi v vode na podlagi pete točke prvega odstavka 24. člena Uredbe o vrsti dejavnosti in naprav, ki povzročajo industrijske emisije in predpisov, ki so navedeni v nadaljevanju te obrazložitve. 
Ministrstvo je v skladu s 26. členom Uredbe o emisiji snovi in toplote pri odvajanju odpadnih voda v vode in javno kanalizacijo ter na podlagi podatkov iz vloge v točkah 3.2.1 in 3.2.2 izreka tega dovoljenja določilo podatke o lokaciji iztokov odpadnih vod in največjih količinah odpadne vode iz naprave na posameznih odtokih.

Mejne vrednosti iz Preglednice 8 iz točke 3.2.3 izreka tega dovoljenja je ministrstvo določilo v skladu z 2. in 5. členom Uredbe o emisiji snovi in toplote pri odvajanju odpadnih voda v vode in javno kanalizacijo in 3. členom Uredbe o emisiji snovi in toplote pri odvajanju odpadne vode iz naprav za proizvodnjo kovinskih izdelkov, iz priloge 1, iz preglednic 1 in 3, in sicer za naprave za lakiranje. Mejne vrednosti parametrov: neraztopljene snovi, aluminij in železo je ministrstvo določilo v skladu z drugim odstavkom 5. člena Uredbe o emisiji snovi in toplote pri odvajanju odpadnih voda v vode in javno kanalizacijo, na podlagi priloženega mnenja upravljavca javne kanalizacije in komunalne čistilne naprave Brežice Komunala Brežice d.o.o., Cesta bratov Milavcev 42, Brežice. Komunala Brežice d.o.o. je v svojem mnenju, kot vrednost, pri kateri še ni škodljivega vpliva na objekte javne kanalizacije oziroma na obratovanje komunalne čistilne naprave, za parameter neraztopljene snovi določila koncentracijo 80 mg/L, za parameter železo koncentracijo 2,0 mg/L in za parameter aluminij koncentracijo 3,0 mg/L. Mejne vrednosti parametrov bor, tributilkositrove spojine, dibutilkositrove spojine, lahkohlapni aromatski ogljikovodiki (BTX) je ministrstvo določilo v skladu s 1. členom citirane uredbe (t.j. Uredbe o emisiji snovi in toplote pri odvajanju odpadne vode iz naprav za proizvodnjo kovinskih izdelkov) kjer je določeno, da se za emisije snovi v vode, ki niso urejene s to uredbo, uporablja uredba o emisiji snovi in toplote pri odvajanju odpadnih voda iz virov onesnaževanja. V tej uredbi (t.j. Uredbi o emisiji snovi in toplote pri odvajanju odpadnih voda v vode in javno kanalizacijo) pa so za parametre: bor, tributilkositrove spojine, dibutilkositrove spojine, lahkohlapni aromatski ogljikovodiki (BTX), etilbenzen, benzen, ksilen, toluen, v prilogi 2 v točki 1 določene mejne vrednosti pri odvajanju v javno kanalizacijo. 

Mejne vrednosti iz Preglednice 9 iz točke 3.2.4 izreka tega dovoljenja je ministrstvo določilo v skladu z 2. in 5. členom Uredbe o emisiji snovi in toplote pri odvajanju odpadnih voda v vode in javno kanalizacijo in 4. členom Uredbe o emisiji snovi pri odvajanju odpadnih vod iz objektov in naprav za pripravo vode, in sicer iz tabele 1 iz priloge 1, za iztok v javno kanalizacijo. Mejne vrednosti parametrov: aluminij in železo ter vsoto anionskih in neionskih tenzidov je ministrstvo določilo v skladu z drugim odstavkom 5. člena Uredbe o emisiji snovi in toplote pri odvajanju odpadnih voda v vode in javno kanalizacijo, na podlagi priloženega mnenja upravljavca javne kanalizacije in upravljavca komunalne čistilne naprave Brežice Komunala Brežice d.o.o. Komunala Brežice d.o.o. je v svojem mnenju, kot vrednost, pri kateri še ni škodljivega vpliva na objekte javne kanalizacije oziroma na obratovanje komunalne čistilne naprave, za parameter neraztopljene snovi določila koncentracijo 80 mg/L, za parameter železo koncentracijo 2,0 mg/L in za parameter aluminij koncentracijo 3,0 mg/L, za parameter vsota anionskih in neionskih tenzidov koncentracijo 1,0 mg/L. Pri določitvi mejne vrednosti za parameter adsorbljivi organski halogeni (AOX) je ministrstvo upoštevalo, da odpadna voda nastaja pri pripravi vode z membransko tehniko (reverzna osmoza), zato je v skladu z opombo d) pod tabelo 1 v Uredbi o emisiji snovi pri odvajanju odpadnih vod iz objektov in naprav za pripravo vode določilo, da je mejna vrednost parametra AOX 1,0 mg/L. 

3.3) zahteve za obratovalni monitoring emisij snovi v vode 
Ministrstvo je v točki 3.3 izreka tega dovoljenja določilo zahteve za obratovalni monitoring emisij snovi v vode na podlagi sedme točke prvega odstavka šestega odstavka 24. člena Uredbe o vrsti dejavnosti in naprav, ki povzročajo industrijske emisije in predpisov, ki izhajajo iz nadaljevanja obrazložitve te odločbe. 

Ministrstvo je v točki 3.3.1 izreka tega dovoljenja obveznost izvedbe prvih meritev odpadnih vod določilo na podlagi 29. Uredbe o emisiji snovi in toplote pri odvajanju odpadnih voda v vode in javno kanalizacijo, obveznost izvajanja obratovalnega monitoringa pa na podlagi 30. člena citirane uredbe.

V točki 3.3.1.1 izreka tega dovoljenja, je ministrstvo vrsto in obseg prvih meritev določilo v skladu z 8. členom Pravilnika o prvih meritvah in obratovalnem monitoringu odpadnih voda (Uradni list RS, št. 94/14, 98/15 in 44/22 – ZVO-2; v nadaljevanju Pravilnik o prvih meritvah in obratovalnem monitoringu odpadnih voda), pogostost prvih meritev in čas vzorčenja pa v skladu z 10. členom citiranega pravilnika, in sicer tako, kot je določeno v preglednici 2 v prilogi 1 citiranega pravilnika. 

V točki 3.3.1.2 izreka tega dovoljenja je ministrstvo vrsto in obseg meritev obratovalnega monitoringa določilo tako, kot je predpisano v 11. členu Pravilnika o prvih meritvah in obratovalnem monitoringu odpadnih voda, pogostost občasnih meritev in čas vzorčenja pa na način, predpisan v 13. členu citiranega pravilnika, in sicer tako, kot je določeno v preglednici 2 v prilogi 1 citiranega pravilnika. 

Nabor parametrov (=obseg meritev) v Preglednicah 8 in 9 je ministrstvo določilo na podlagi 8. člena (za prve meritve) in 11. člena (za obratovalni monitoring) Pravilnika o prvih meritvah in obratovalnem monitoringu odpadnih voda. Osnovni parametri so določeni v skladu s 5. členom Pravilnika o prvih meritvah in obratovalnem monitoringu odpadnih voda. 

V Preglednici 8 so dodatni parametri določeni v skladu s 7. členom Pravilnika o prvih meritvah in obratovalnem monitoringu odpadnih voda:
i. parametri: aluminij, baker, cink, kadmij, celotni krom, krom-šestvalentni, nikelj, svinec, železo, fluorid, celotni fosfor, sulfat, težkohlapne lipofilne snovi, celotni ogljikovodiki (mineralna olja), adsorbljivi organski halogeni (AOX) in lahkohlapni halogenirani ogljikovodiki (LKCH) s določeni v skladu s 3. členom Uredbe o emisiji snovi in toplote pri odvajanju odpadne vode iz naprav za proizvodnjo kovinskih izdelkov, iz priloge 1, iz preglednic 1 in 3, in sicer za naprave za lakiranje, tako kot je predpisano v prvem odstavku 7. člena Pravilnika o prvih meritvah in obratovalnem monitoringu odpadnih voda. 
ii. parametri: organokositrove spojine, tributilkositrove spojine, trifenilkositrove spojine, dibutilkositrove spojine in dioktilkositrove spojine so določeni na podlagi tretjega odstavka 7. člena Pravilnika o prvih meritvah in obratovalnem monitoringu odpadnih voda v vode in javno kanalizacijo, saj iz vloge izhaja, da bi bila letna količina izpuščenih organokositrovih spojin večja od 50 kg/leto.
iii. parametra: nitritni dušik in bor sta določena na podlagi druge alineje 32. člena Uredbe o emisiji snovi in toplote pri odvajanju odpadnih voda v ode in javno kanalizacijo (Uradni list RS, št 64/12, 64/14, 98/15, 44/22 – ZVO-2, 75/22 in 157/22). Glede na podatek o količini industrijske odpadne vode 31. 860 m3 in ocenjene emisije nitritnega dušika iz naprave 1 mg/L) je emitirana letna količina nitritnega dušika večja od 1 000 g (t.j. mejna vrednost letne količine parametra nitrit, ki je določena v Prilogi 3 citirane uredbe). Glede na podatek o količini industrijske odpadne vode 31.860 m3 in ocenjene emisije bora iz naprave 10 mg/L) je emitirana letna količina večja od 1 000 g (t.j. mejna vrednost letne količine parametra bor, ki je določena v Prilogi 3 citirane uredbe).
iv. parametri lahkohlapni aromatski ogljikovodiki (BTX), etilbenzen, benzen, ksilen, toluen so določeni na podlagi sedmega odstavka 7. člena Pravilnika o prvih meritvah in obratovalnem monitoringu odpadnih voda, in sicer na predlog pooblaščenega izvajalca obratovalnega monitoringa, ki je bil priložen vlogi v skladu 13. točko prvega odstavka 21. člena izdelan v skladu z Uredbe o vrsti dejavnosti in naprav, ki povzročajo industrijske emisij. Na industrijski čistilni napravi se namreč čiščijo lahko tudi spirne vode iz elektrokemijskega nanašanja (anolit), ki vsebujejo ta onesnaževala.

V Preglednici 9 so dodatni parametri določeni v skladu s prvim odstavkom 7. členom Pravilnika o prvih meritvah in obratovalnem monitoringu odpadnih voda in na podlagi 4. člena Uredbe o emisiji snovi pri odvajanju odpadnih vod iz objektov in naprav za pripravo vode, in sicer iz tabele 1 iz priloge 1. Pri določitvi nabora parametrov je ministrstvo upoštevalo, da se voda za tehnološke namene pripravlja iz vodovodne vode ter na podlagi priložene analize: Poročilo o izvedeni nalogi: Komunala Brežice, d.o.o.-spremljanje zdravstvene ustreznosti pitne vode, vrtina Glogov Brod (ev. oznaka 2132-20/19678-21/19116, z dne 18. 3. 2021, izdelal NLZOH, oddelek za okolje in zdravje Novo mesto, Mej vrti 5, Novo mesto in v skladu z opombo c (v tej opombi je navedeno, da mejne vrednosti teh parametrov veljajo samo, če surova voda vsebuje parameter onesnaženosti) v tabeli 1 v prilogi 1 citirane uredbe parametrov arzen, cink, kadmij, svinec, živo srebro in mangan ni vključil v nabor parametrov.  
 
Obveznost ureditve merilnega mesta iz točke 3.3.2 izreka tega dovoljenja je ministrstvo določilo na podlagi 14. člena Pravilnika o prvih meritvah in obratovalnem monitoringu odpadnih voda in tretjega odstavka 9. člena Uredbe o emisiji snovi in toplote pri odvajanju odpadnih voda v vode in javno kanalizacijo.

Zahtevo glede merjenja pretoka odpadne vode med vzorčenjem iz točke 3.3.3 izreka tega dovoljenja je ministrstvo določilo ob upoštevanju druge alineje prvega odstavka 8. člena (za prve meritve) Pravilnika o prvih meritvah in obratovalnem monitoringu odpadnih voda ter druge alineje prvega odstavka 11. člena (za izvajanje obratovalnega monitoringa) citiranega pravilnika. 

Obveznosti izdelave poročila in poročanja iz točke 3.3.4 izreka tega dovoljenja je ministrstvo določilo na podlagi 10. točke prvega odstavka 24. člena Uredbe o vrsti dejavnosti in naprav, ki povzročajo industrijske emisije v povezavi z 20. in 21. členom Pravilnika o prvih meritvah in obratovalnem monitoringu odpadnih voda.

Kot izhaja iz točke 3.3.5 izreka tega dovoljenja, je ministrstvo v skladu s tretjo alinejo prvega odstavka 25. člena Uredbe o emisiji snovi in toplote pri odvajanju odpadnih voda v vode in javno kanalizacijo določilo, da naprava ne sme povzročati čezmerne obremenitve okolja zaradi odvajanja odpadnih voda. V tej točki je skladno z 9. točko prvega odstavka 24. člena Uredbe o vrsti dejavnosti in naprav, ki povzročajo industrijske emisije in v povezavi s 4. in 21. členom Pravilnika o prvih meritvah in obratovalnem monitoringu odpadnih voda ministrstvo določilo, da mora, tako kot je to predpisano v točki 5.7 Priloge 4 Pravilnika o prvih meritvah in obratovalnem monitoringu odpadnih voda, izvajalec prvih meritev in obratovalnega monitoringa vrednotiti emisijo snovi in toplote na način, določen v 10. in 11. členu Uredbe o emisiji snovi in toplote pri odvajanju odpadnih voda v vode in javno kanalizacijo. Iz poročila o obratovalnem monitoringu odpadne vode mora izhajati ugotovitev ali naprava z emisijo snovi in toplote v vode povzroča čezmerno obremenjevanje okolja.

K točki 4 izreka okoljevarstvenega dovoljenja 
4.1) Ukrepi za preprečevanje onesnaževanja oziroma zmanjševanje emisij iz naprave
Ministrstvo je v točki 4.1.1. izreka tega dovoljenja določilo zahteve za začasno skladiščenje odpadkov na podlagi 10., 19. in 20. člena Uredbe o odpadkih (Uradni list RS, št. 77/22, v nadaljevanju: Uredba o odpadkih).

Zahteve glede skladiščenja nevarnih odpadkov je ministrstvo določilo v točki 4.1.2. izreka tega dovoljenja na podlagi 19. in 20. člena Uredbe o odpadkih.

Ministrstvo je v točki 4.1.3. izreka tega dovoljenja določilo zahteve glede nadaljnjega ravnanja z nastalimi odpadki  na podlagi 24. člena Uredbe o odpadkih. 

4.2) Ukrepi za spremljanje lastnih odpadkov, nastalih v napravi in ravnanje z njimi 
Ministrstvo je v točki 4.2.1 in v točki 4.2.2. izreka tega dovoljenja določilo zahteve za spremljanje nastajanja lastnih odpadkov in vodenje evidenc na podlagi 28. člena Uredbe o odpadkih in v povezavi s 16. točko prvega odstavka 24. člena Uredbe o vrsti dejavnosti in naprav, ki povzročajo industrijske emisije.

4.3) Ukrepi za preprečevanje, pripravo za ponovno uporabo, recikliranje in predelavo odpadkov, nastalih v napravi 
Ministrstvo je v točki 4.3 izreka tega dovoljenja določilo zahteve  za  preprečevanje, pripravo za ponovno uporabo, recikliranje in predelavo odpadkov na podlagi navedb upravljavca v vlogi in v skladu s prvim odstavkom 116. člena v povezavi s prvim odstavkom 112. člena ZVO-2.

Ministrstvo je v točki 4.3.1 izreka tega dovoljenja določilo ukrepe pri ravnanju z lastnimi odpadki in ukrepe za preprečevanje, pripravo za ponovno uporabo, recikliranje in obdelavo teh odpadkov na podlagi 27. in 28. člena Uredbe o odpadkih in v povezavi z 14. točko drugega odstavka 116. člena ZVO-2.

Ministrstvo je v točki 4.3.2  izreka tega dovoljenja določilo ukrepe za preprečevanje in zmanjševanje škodljivih vplivov na okolje na podlagi 14. točke drugega odstavka 116. člena ZVO-2 in v povezavi z 10. členom Uredbe o odpadkih.

K točki 5 izreka okoljevarstvenega dovoljenja 
Ministrstvo je okoljevarstvene zahteve glede emisij hrupa določilo v točki 5 izreka tega dovoljenja na podlagi 24. člena Uredbe o vrsti dejavnosti in naprav, ki povzročajo industrijske emisije in predpisov, navedenih v nadaljevanju te obrazložitve. 

Ministrstvo je v točki 5.1.1 izreka tega dovoljenja upravljavcu določilo zahteve za obratovanje naprave iz točke 1 izreka tega dovoljenja na podlagi 7., 8., 9. in prvega odstavka 12. člena Uredbe o mejnih vrednostih kazalcev hrupa v okolju in na podlagi Ocene obremenjenosti okolja s hrupom. 

V točki 5.1.2 izreka tega dovoljenja je ministrstvo upravljavcu določilo ukrepe varstva pred hrupom na podlagi 12. člena Uredbe o mejnih vrednostih kazalcev hrupa v okolju.

Mejne vrednosti kazalcev hrupa Ldan, Lvečer, Lnoč in Ldvn za napravo iz točke 1 izreka tega dovoljenja je ministrstvo določilo v točki 5.2.1 izreka tega dovoljenja na podlagi 5. člena Uredbe o mejnih vrednostih kazalcev hrupa v okolju, in sicer Preglednice 4 Priloge 1 te Uredbe.

Mejne vrednosti konične ravni hrupa L1 za napravo iz točke 1 izreka tega dovoljenja je ministrstvo določilo v točki 5.2.2 izreka tega dovoljenja na podlagi 5. člena Uredbe o mejnih vrednostih kazalcev hrupa v okolju, in sicer Preglednice 5 Priloge 1 te Uredbe.

Ministrstvo je v točki 5.3.1 izreka tega dovoljenja upravljavcu določilo zahteve v zvezi z zagotavljanjem in obsegom izvajanja prvega ocenjevanja in obratovalnega monitoringa hrupa na podlagi prvega odstavka 14. člena Uredbe o mejnih vrednostih kazalcev hrupa v okolju ter 6. in 8. člena Pravilnika o prvem ocenjevanju in obratovalnem monitoringu za vire hrupa ter o pogojih za njegovo izvajanje (Uradni list RS, št. 105/08 in 44/22 – ZVO-2).

Ministrstvo je v točki 5.3.2 izreka tega dovoljenja upravljavcu določilo zahtevo za čas izvajanja prvega ocenjevanja hrupa na podlagi 7. člena Pravilnika o prvem ocenjevanju in obratovalnem monitoringu za vire hrupa ter o pogojih za njegovo izvajanje. 

Zahtevo za pogostost izvajanja obratovalnega monitoringa hrupa je ministrstvo upravljavcu določilo v točki 5.3.3 izreka tega dovoljenja na podlagi 9. člena Pravilnika o prvem ocenjevanju in obratovalnem monitoringu za vire hrupa ter o pogojih za njegovo izvajanje. 

Ministrstvo je v točki 5.3.4 izreka tega dovoljenja upravljavcu določilo zahtevo za posredovanje poročila o ocenjevanju hrupa Agenciji Republike Slovenije za okolje na podlagi 13. člena Pravilnika o prvem ocenjevanju in obratovalnem monitoringu za vire hrupa ter o pogojih za njegovo izvajanje.

K točki 6 izreka okoljevarstvenega dovoljenja 
Ministrstvo je na podlagi tretjega odstavka 116. člena ZVO-2 v povezavi z petim odstavkom 24. člena Uredbe o vrsti dejavnosti in naprav, ki povzročajo industrijske emisije v točki 6.1 izreka tega dovoljenja potrdilo prejeto Izhodiščno poročilo v skladu s 13. členom Uredbe o vrsti dejavnosti in naprav, ki povzročajo industrijske emisije. Upravljavec je k vlogi predložil Izhodiščno poročilo na podlagi zahteve iz tretjega in sedmega odstavka 21. člena Uredbe o vrsti dejavnosti in naprav, ki povzročajo industrijske emisije.

V točki 6.2.1 izreka tega dovoljenja je ministrstvo na podlagi 17. točke prvega odstavka 24. člena Uredbe o vrsti dejavnosti in naprav, ki povzročajo industrijske emisije določilo bistvene tehnične ukrepe in zahteve za redno vzdrževanje in nadzor nad ukrepi za preprečevanje emisij v tla in podtalnico in zagotavljanje varstva tal in podzemne vode iz prvega odstavka 7. člena te uredbe in sicer, da mora upravljavec zagotavljati preprečevanje onesnaževanja tal in podzemne vode tako, da zagotovi brezhibno in zanesljivo obratovanje naprave, izvaja tehnične ukrepe za preprečevanje onesnaževanja tal in podzemne vode, vodi vzdrževalni dnevnik o izvajanju tehničnih ukrepov iz druge alineje te točke izreka tega dovoljenja in zagotovi izvedbo rednih pregledov tehničnih ukrepov za preprečevanje onesnaževanja tal in podzemne vode vsakih pet let. 

Na podlagi 17. točke prvega odstavka 24. člena v povezavi s 5. točko prvega odstavka 11. člena in drugega odstavka 7. člena Uredbe o vrsti dejavnosti in naprav, ki povzročajo industrijske emisije z upoštevanjem opisa ukrepov za preprečevanje onesnaženja tal in podzemne vode iz Izhodiščnega poročila iz točke 6.1 izreka tega dovoljenja je ministrstvo v točki 6.2.2 in 6.2.3 izreka tega dovoljenja določilo bistvene tehnične ukrepe za zagotavljanje varstva tal in podzemne vode.

Ministrstvo je v točki 6.3.1 izreka tega dovoljenja na podlagi 8. točke prvega odstavka 24. člena Uredbe o vrsti dejavnosti in naprav, ki povzročajo industrijske emisije določilo izvedbo obratovalnega monitoringa stanja podzemne vode. V nadaljevanju točke 6.3. izreka tegaa dovoljenja je nato ministrstvo v povezavi s Pravilnikom o obratovalnem monitoringu stanja podzemne vode (Uradni list RS, št. 13/21 in 44/22 – ZVO-2; v nadaljevanju: Pravilnik o obratovalnem monitoringu stanja podzemne vode) v točkah od 6.3.2 do 6.3.10 izreka tega dovoljenja določilo metodologijo in mesta vzorčenja, merjenja in analiziranja ter pogostost, kot izhaja iz nadaljevanja te obrazložitve. Pri tem je upoštevalo tudi ugotovitve iz Izhodiščnega poročila in Predloga programa obratovalnega monitoringa stanja podzemne vode.

V točki 6.3.2 izreka tega dovoljenja je ministrstvo v skladu s petim odstavkom 5. člena Pravilnika o obratovalnem monitoringu stanja podzemne vode z upoštevanjem Predloga programa obratovalnega monitoringa stanja podzemne vode določilo merilna mesta in njihove lokacije, opredeljene s koordinatnim sistemom – Transverzalna (prečna) Mercatorjeva projekcija (D96/TM).

V točki 6.3.3 izreka tega dovoljenja je ministrstvo na podlagi prvega odstavka 6. člena Pravilnika o obratovalnem monitoringu stanja podzemne vode določilo pogoje za ureditev stalnih merilnih mest.

V točki 6.3.4 izreka tega dovoljenja je ministrstvo na podlagi prvega odstavka 8. člena Pravilnika o obratovalnem monitoringu stanja podzemne vode v povezavi s Predlogom programa obratovalnega monitoringa stanja podzemne vode določilo način izvedbe meritev gladine podzemne vode in sicer je določilo, da se meritve gladine podzemne vode na vseh opazovanih vrtinah iz točke 6.3.2 izreka tega dovoljenja izvajajo zvezno z avtomatskimi merilniki. Prav tako je ministrstvo na podlagi enajstega in dvanajstega odstavka 8. člena Pravilnika o obratovalnem monitoringu stanja podzemne vode v povezavi s Predlogom programa obratovalnega monitoringa stanja podzemne vode določilo, da se na vseh opazovanih vrtinah iz točke 6.3.2 izreka tegaa dovoljenja 4-krat letno izvajajo tudi kontrolne meritve gladine podzemne vode z uporabo ročnih merilnikov, sočasno tudi z vzorčenjem iz točke 6.3.6 izreka tega dovoljenja, s katerimi se preveri tudi delovanje avtomatskih merilnikov.

V točki 6.3.5 izreka tega dovoljenja je ministrstvo na podlagi dvanajstega odstavka 8. člena Pravilnika o obratovalnem monitoringu stanja podzemne vode v povezavi s predloženim Predlogom programa obratovalnega monitoringa stanja podzemne vode določilo pogostost meritve prehodnosti opazovalnih vrtin, pogostost reaktivacije vrtin, pogostost presoje ustreznosti vrtin ter izvedbo hidrogeološke interpretacije.

Ministrstvo je v točki 6.3.6 izreka tega dovoljenja na podlagi drugega in šestega odstavka 8. člena Pravilnika o obratovalnem monitoringu stanja podzemne vode v povezavi s Predlogom programa obratovalnega monitoringa stanja podzemne vode določilo pogostost vzorčenja in izvajanja meritev parametrov v podzemni vodi, pri čemer je upoštevalo, da je bil posnetek ničelnega stanja podzemne vode izveden v letu 2022. Pri določitvi parametrov obratovalnega monitoringa stanja podzemne vode v točki 6.3.6 izreka tega dovoljenja je ministrstvo upoštevalo določila drugega in šestega odstavka 7. člena Pravilnika o obratovalnem monitoringu stanja podzemne vode ter predlagan nabor terenskih meritev, meritev osnovnih parametrov, parametrov iz zadevno nevarnih snovi in dodatnih parametrov iz Predloga programa obratovalnega monitoringa stanja podzemne vode, kjer je obrazložen predlog teh parametrov z upoštevanjem prve alineje točke 14. in 18. 3. člena Pravilnika o obratovalnem monitoringu stanja podzemne vode. 

V točki 6.3.7 izreka tega dovoljenja je ministrstvo na podlagi desetega odstavka 8. člena Pravilnika o obratovalnem monitoringu stanja podzemne vode določilo zahtevo, da se vzorčenje in meritev iz točke 6.3.6 izreka tega dovoljenja izvajajo v istem dnevu s čim krajšim časovnim presledkom. Na podlagi prvega odstavka 4. člena Pravilnika o obratovalnem monitoringu stanja podzemne vode je ministrstvo v točki 6.3.7 izreka tega dovoljenja določilo tudi, da se pred vsakim vzorčenjem na opazovalni vrtini zagotovi izvedbo meritev globine do podzemne vode pred prečrpavanjem, meritev prehodnosti opazovalne vrtine, meritev količine predčrpane vode, meritev globine podzemne vode ob vzorčenju in količino odvzetega vzorca.

V točki 6.3.8 izreka tega dovoljenja je ministrstvo v skladu s 8. točko prvega odstavka 24. člena Uredbe o vrsti dejavnosti in naprav, ki povzročajo industrijske emisije ter na podlagi drugega, tretjega in četrtega odstavka 9. člena Pravilnika o obratovalnem monitoringu stanja podzemne vode določil metodologijo vzorčenja ter prevoza in hrambe vzorcev.

Ministrstvo je v točki 6.3.9 izreka tega dovoljenja v skladu s 8. točko prvega odstavka 24. člena Uredbe o vrsti dejavnosti in naprav, ki povzročajo industrijske emisije ter na podlagi petega, šestega, sedmega, osmega in devetega odstavka 9. člena Pravilnika o obratovalnem monitoringu stanja podzemne vode določilo metodologijo analiziranja vzorcev.

V točki 6.3.10 izreka tega dovoljenja je ministrstvo v skladu s 10. točko prvega odstavka 24. člena Uredbe o vrsti dejavnosti in naprav, ki povzročajo industrijske emisije določilo obveznost poročanja o obratovalnem monitoringu stanja podzemne vode z upoštevanjem določila iz šestega odstavka 11. člena Pravilnika o obratovalnem monitoringu stanja podzemne vode.

Ministrstvo je v točki 6.4.1 izreka tega dovoljenja, na podlagi 8. točke prvega odstavka 24. člena Uredbe o vrsti dejavnosti in naprav, ki povzročajo industrijske emisije, določilo obveznost izvajanja obratovalnega monitoringa stanja tal. V nadaljevanju točke 6.4. izreka tega dovoljenja je nato ministrstvo v povezavi s Pravilnikom o obratovalnem monitoringu stanja tal (Uradni list RS, št. 157/22 in 7/23 – popr., v nadaljevanju: Pravilnik o obratovalnem monitoringu stanja tal) v točkah 6.4.2 do 6.4.10 izreka tega dovoljenja določilo metodologijo in mesta vzorčenja, merjenja in analiziranja ter pogostost, kot izhaja iz nadaljevanja obrazložitve. Pri tem je upoštevalo tudi ugotovitve iz Izhodiščnega poročila in Predloga programa obratovalnega monitoringa stanja tal. 

V točki 6.4.2 izreka tega dovoljenja je ministrstvo na podlagi drugega odstavka 5. člena Pravilnika o obratovalnem monitoringu stanja tal z upoštevanjem Programa obratovalnega monitoringa stanja tal določilo vzorčno mesto in njegovo lokacijo, opredeljeno s koordinatnim sistemom – Transverzalna (prečna) Mercatorjeva projekcija (D96/TM).

V točki 6.4.3 izreka tega dovoljenja je ministrstvo na podlagi prvega in drugega odstavka 6. člena Pravilnika o obratovalnem monitoringu stanja tal v povezavi s Programom obratovalnega monitoringa stanja tal določilo ureditev vzorčnega mesta OMST2022001 za izvajanje obratovalnega monitoringa stanja tal in v točki 6.4.4 izreka tega dovoljenja na podlagi tretjega odstavka 6. člena Pravilnika o obratovalnem monitoringu stanja tal tudi določilo, da mora upravljavec na vzorčnem mestu preprečiti kakršno koli premeščanje ali poseganje v sloje tal ali na površino tal, razen če gre za izvajanje obratovalnega monitoringa stanja tal.

V točki 6.4.5 izreka tega dovoljenja je ministrstvo na podlagi prvega odstavka 8. člena Pravilnika o obratovalnem monitoringu stanja tal določilo število odvzemnih mest na vzorčnem mestu.

Ministrstvo je v točki 6.4.6 izreka tega dovoljenja določilo globine vzorčenja, ki jih je določilo na podlagi drugega in tretjega odstavka 8. člena Pravilnika o obratovalnem monitoringu stanja tal in Predloga programa obratovalnega monitoringa stanja tal. 

V točki 6.4.7 izreka tega dovoljenja je ministrstvo določilo pogostost vzorčenja in izvajanja meritev ter določil obseg parametrov v skladu s prvim in drugim odstavkom 7. člena ter prvim in tretjim odstavkom 9. člena Pravilnika o obratovalnem monitoringu stanja tal z upoštevanjem Predloga programa obratovalnega monitoringa stanja tal. 

V točki 6.4.8 izreka tega dovoljenja je ministrstvo v skladu z 8. točko prvega odstavka 24. člena Uredbe o vrsti dejavnosti in naprav, ki povzročajo industrijske emisije ter na podlagi 10. člena ter Priloge 3 Pravilnika o obratovalnem monitoringu stanja tal določilo metodologijo vzorčenja tal.

V točki 6.4.9 izreka tega dovoljenja je ministrstvo v skladu z 8. točko prvega odstavka 24. člena Uredbe o vrsti dejavnosti in naprav, ki povzročajo industrijske emisije ter v skladu s 11. členom Pravilnika o obratovalnem monitoringu stanja tal določilo metodologijo analiziranja vzorcev. 

V točki 6.4.10 izreka tega dovoljenja je ministrstvo v skladu z 10. točko prvega odstavka 24. člena Uredbe o vrsti dejavnosti in naprav, ki povzročajo industrijske emisije določilo obveznost poročanja z upoštevanjem določila iz šestega odstavka 14. člena Pravilnika o obratovalnem monitoringu stanja tal. 

K točki 7 izreka okoljevarstvenega dovoljenja 
7.1)  Ukrepi za preprečevanje nesreč in njihovih posledic 
Ministrstvo je v točki 7.1 izreka tega dovoljenja določilo ukrepe za preprečevanje nesreč in njihovih posledic na podlagi navedb upravljavca v vlogi in v skladu s prvim odstavkom 116. člena v povezavi s prvim odstavkom 112. člena ZVO-2.

7.2) Drugi posebni pogoji
Ministrstvo je v točki 7.2 izreka tega dovoljenja na podlagi 19., 20. in 12. točke prvega odstavka 24. člena Uredbe o vrsti dejavnosti in naprav, ki povzročajo industrijske emisije določilo:
· obveznost upravljavca, da nemudoma izvede ukrepe, s katerimi zagotovi skladnost delovanja naprave z okoljevarstvenim dovoljenjem, če je kršeno, in pristojno inšpekcijo obvesti o tej kršitvi;
· obveznost ustavitve naprave ali njenega dela, če ukrepov iz prejšnje alineje ni mogoče izvesti ali če zaradi kršitve pogojev iz okoljevarstvenega dovoljenja grozi neposredna nevarnost za zdravje ljudi ali povzročitev znatnega škodljivega vpliva na okolje;
· zahteve v zvezi s poročanjem v Evropski register izpustov in prenosov onesnaževal v skladu z Uredbo Evropskega parlamenta in Sveta (ES) št. 166/2006 z dne 18. januarja 2006 o Evropskem registru izpustov in prenosov onesnaževal ter spremembi direktiv Sveta 91/689/EGS in 96/61/ES (UL L št. 33 z dne 4. 2. 2006, str. 1), zadnjič spremenjeno z Uredbo (ES) št. 2019/1243 Evropskega parlamenta in Sveta z dne 20. junija 2019 o prilagoditvi več zakonodajnih aktov, v katerih je določena uporaba regulativnega postopka s pregledom, členoma 290 in 291 Pogodbe o delovanju Evropske unije (UL L št. 198 z dne 25. 7. 2019, str. 241).

7.3) Ukrepi za preprečevanje in nadzor nad izrednimi razmerami pri obratovanju naprave ter za zmanjševanje njihovih posledic
Ministrstvo je v točki 7.3 izreka tega dovoljenja na podlagi 18. točke prvega odstavka 24. člena Uredbe o vrsti dejavnosti in naprav, ki povzročajo industrijske emisije ter na podlagi navedb upravljavca v vlogi določilo ukrepe za preprečevanje in nadzor nad izrednimi razmerami pri obratovanju naprave ter za zmanjševanje njihovih posledic.

K točki 8 izreka okoljevarstvenega dovoljenja
V točki 8.1 izreka tega dovoljenja je ministrstvo določilo, da mora upravljavec, ob stečaju pa stečajni upravitelj, ministrstvo na podlagi prvega odstavka 109. in 125. člena ZVO-2 pisno obvestiti o nameri dokončnega prenehanja obratovanja naprave, kar izkazuje s potrdilom o oddani pošiljki. 

V skladu z drugim odstavkom 125. člena ZVO-2 je ministrstvo v točki 8.2 izreka tega dovoljenja določilo, da mora pisno obvestilo iz točke 8.2 izreka tega dovoljenja vsebovati tudi  oceno stanja onesnaženosti tal in podzemne vode na območju naprave z nevarnimi snovmi, ki so se uporabljale ali nastale v napravi ali jih je ta izpuščala.

K točki 9 izreka okoljevarstvenega dovoljenja 
V skladu s petim odstavkom 213. člena v povezavi s 118. členom Zakona o splošnem upravnem postopku (Uradni list RS, št. 24/06-UPB, 105/06-ZUS-1, 126/07, 65/08, 8/10, 82/13 in 175/20-ZIUOPDVE in 3/22 – ZDeb, v nadaljevanju: ZUP) je bilo treba odločiti tudi o stroških postopka. Glede na to, da v tem postopku stroški niso nastali, je bilo o njih odločeno, kot izhaja iz točke 9 izreka tega okoljevarstvenega dovoljenja.

Pouk o pravnem sredstvu: 
Zoper to odločbo ni pritožbe, dovoljen pa je upravni spor z vložitvijo tožbe na Upravno sodišče Republike Slovenije v roku 30 dni od vročitve odločbe. Tožbo se vloži neposredno pri pristojnem sodišču ali pošlje po pošti.

Pri postopku so sodelovale naslednje osebe:
Neva Čopi, sekretarka
Mateja Artnak, podsekretarka

Postopek vodila:
Petra Bizjak
Višja svetovalka III

mag. Katja Buda
sekretarka




Vročiti:
· pooblaščencu AD-SVETOVANJE, ANES DURGUTOVIĆ, s. p., Levstikova ulica 12A, 1241 Kamnik – osebno





Priloga 1: Tehnološke enote
	Oznaka tehnološke enote
	Naziv tehnološke enote
	Odvodnik/iztok

	Linija za površinsko zaščito kovinskih izdelkov (A1)

	N1
	Zaščitna komora predobdelave - priprava površin za površinsko zaščito
	Z1, V1 (IČN)

	N1.1
	Kadi za alkalno razmaščevanje polizdelkov s potapljanjem (4 kadi)
	Z1, V1 (IČN)

	N1.2
	Kadi za jedkanje polizdelkov s potapljanjem (2 kadi)
	Z1, V1 (IČN)

	N1.3
	Kad za proces enostopenjske aktivacije (1 kad)
	Z1, V1 (IČN)

	N1.4
	Kadi za fosfatiranje polizdelkov s potapljanjem (2 kadi)
	Z1, V1 (IČN)

	N1.4.1
	Stiskalnica za fosfatni mulj (dve stiskalnici)
	

	N1.4.2 
	Podporna kad za pretakanje fosfata
	/

	N1.4.3
	Podporna kad za pranje toplotnih izmenjevalcev
	V1 (IČN)

	N1.5
	Kad za postopek pasivacije (1 kad)
	Z1, V1 (IČN)

	N2
	Zaščitna komora za elektrokemijsko nanašanje površinske zaščite
	Z1, V1 (IČN)

	N2.1
	Kadi za potopno nanašanje zaščitnega sloja (KTL) (2 kadi)
	Z1, V1 (IČN)

	N2.1.1
	Podporna kad za pretakanje KTL
	/

	N2.2
	Komora za izpihovanje (pred-sušenje) (1 kad)
	Z2

	N2.3
	Komora s pečjo za sušenje
	Z2

	N3
	Zaščitna komora za hlajenje v coni prepihovani z neohlajenim zrakom
	Z3/1, Z3/2

	N4
	Naprava za pripravo tople vode
	Z4

	N6
	Naprava za razbarvanje
	Z6

	N7
	Naprava za pripravo demineralizirane vode (DEMI)
	V1 (IČN)

	N8
	Industrijska čistilna naprava
	V1

	N9
	Agregat za proizvodnjo električne energije (rezervni vir)
	Z9

	N10
	Agregat za hlajenje laka
	/

	N21
	Linija za vtiskovanje gumi ležajev in voskanje
	

	N22
	Naprava na modificirani alkohol za pranje odpreškov
	Z5

	N23
	Linija za uporovno varjenje matic
	



Priloga 2:  Skladišča
	Oznaka skladišča
	Ime skladišča
	Zmogljivost skladišča

	SkR1
	Skladišče veziva
	2 nadzemna rezervoarja z skupnim volumnom 35 m3

	Sk1
	Regalno skladišče KTL
	20 t

	Sk2
	Skladišče vnetljivih tekočin
	0,4 t

	Sk3
	Skladišče polproizvodov
	500 m2

	Sk4
	Skladišče gotovih izdelkov
	375 m2

	SkODPADKI
	Skladišče odpadkov
	110,2 t

